text:
བོད་ལྷམ་ནི་འབྲོག་ཁུལ་དུ་འཚོ་སྡོད་བྱས་པའི་བོད་རིགས་དང་། སོག་རིགས་མི་དམངས་ཀྱི་མེད་དུ་མི་རུང་བའི་སྤྱོད་ཆས་ཤིག་ཡིན་ཞིང་། དུས་ཡུན་རིང་པོའི་འཕེལ་རིམ་བྱས་པ་བརྒྱུད་དེ་བས་མཛེས་ཤིང་སྤུས་ལེགས་པ་དང་། ལུགས་དང་མཐུན་པ། དངོས་བཀོལ་ལྡན་ཏེ་འབྲོག་པ་མང་ཚོགས་རྣམས་དམིགས་བསལ་གྱི་རང་བྱུང་ཁོར་ཡུག་གི་ཆ་རྐྱེན་འོག་ཐོན་སྐྱེད་དང་། འཚོ་བའི་དགོས་མཁོ་དང་འཚམ་ཐུབ་པར་བྱས་ཏེ་དགའ་བསུ་ཆེན་པོ་འཐོབ་ཀྱི་ཡོད།
བོད་ལྗོངས་ས་མཐོའི་ས་ཁོངས་རྒྱ་ཆེ་ཞིང་ས་ཁུལ་རེ་རེར་རང་ལུང་པའི་ལྷམ་ཡོད་ཅིང་། བོད་ཀྱི་ཕོ་ལྷམ་མོ་ལྷམ་གྱི་ཕྱི་ཚུལ་དེ་གར་སྟེགས་ཐོག་གི་གནའ་རབས་ཆས་ལུགས་ཟློས་གར་ཁྲོད་དུ་གྱོན་པའི་འཇུར་རྟ་དང་འདྲ་ཡང་། དེའི་ལྷམ་མཐིལ་ནི་ཀོ་བས་བཟོས་ཤིང་། ཞབས་ཀྱི་མཐོ་ཚད་ལ་ཚུན་གཉིས་ཡོད་པ་དང་། ལྷམ་གྱི་ཡུ་བ་རྐང་ངར་སྟེང་དུ་སླེབས་ཡོད།ལྷམ་ངོས་སུ་དམར་ལྗང་འདྲེས་མའི་རེ་སྣམ་གྱིས་བརྒྱན་ཡོད་པ་དང་། ཡུ་བར་ཐིག་རིས་དང་འཁྱུག་རིས་ཡོད་ལ། ལྷམ་མགོ་ནི་ཚོས་གཞི་མི་འདྲ་བའི་དར་སྐུད་དམ་ཀོ་བ་དང་། སྣམ་ཕྲུག རྒྱ་གསེར་གྱིས་བཟོས་ནས་གྲུབ་པ་ཞིག་ཡིན་ཞིང་། མི་རྣམས་ཀྱིས་མི་ཞིག་གིས་གྱོན་པའི་ལྷམ་ལས་མི་དེའི་ལས་རིགས་དང་སྤྱི་ཚོགས་ཀྱི་རིམ་གྲས་ཁ་ཚོན་གཅོད་ཐུབ་ཀྱི་ཡོད།
བོད་ལྷམ་ནི་བོད་ཀྱི་གོས་རྒྱན་གྱི་ཁྱད་ཆོས་གལ་ཆེན་གྲས་ཀྱི་གཅིག་ཡིན་ཞིང་། དེ་ནི་འབྲོག་ཁུལ་དུ་འཚོ་སྡོད་བྱས་པའི་བོད་རིགས་དང་། སོག་རིགས་མི་དམངས་ཀྱི་མེད་དུ་མི་རུང་བའི་བཀོལ་ཆས་ཤིག་ཡིན། ས་འོག་ནས་ཐོན་པའི་རིག་དངོས་ལ་རྟོག་ཞིབ་བྱས་པ་ལས། སྔ་དུས་ཀྱི་རྡོ་ཆས་གསར་པའི་དུས་མཇུག་ཏུ། མཚོ་སྔོན་ཞིང་ཆེན་དུར་ལམ་རྫོང་རྒྱུད་དུ་ཀོ་པའི་འཇུར་རྟ་ཡོད་པ་ཤེས་རྟོགས་བྱུང་ཞིང་། གདོད་མའི་འཇུར་རྟ་འདིའིིི་རིགས་ཀྱི་རྒྱུ་ཆ་ནི་ཀོ་བ་ཡིན་པ་དང་། ཀོ་བ་ཅུང་མཐུག་པས་ལྷམ་མཐིལ་བཟོས་ཤིང་། ཅུང་སྲབ་པའི་ཀོ་བ་དེ་ངོས་བྱས་ཏེ་ལྷམ་མཐིལ་དང་ངོས་གཉིས་བཙེམ་པར་གནག་ཕྱུགས་དང་ལུག་གི་པགས་པ་བཀོལ་བ་དང་། ལྷམ་མགོའི་མདུན་སྣེར་ད་དུང་སྤུ་ལྡན་གྱི་ནོར་ལུག་གི་པགས་པས་བརྒྱན་ཡོད། འཇུར་རྟ་འདིའི་རིགས་ནི་བོད་ལྷམ་གྱི་མེས་པོ་ཡིན་ཞེས་བཤད་ཀྱང་ཆོག ཡིན་ཡང་། དེའི་རྒྱུད་ཕྱི་མས་དུས་ཡུན་རིང་པོའི་འཕེལ་རིམ་བརྒྱུད་རྗེས་དེ་བས་སྤུས་ལེགས་པ་དང་། མཛེས་སྡུག་ལྡན་པ། བཀོལ་སྤྱོད་ཀྱི་རིན་ཐང་ལྡན་པར་གྱུར་ཏེ་འབྲོག་པ་མང་ཚོགས་ཀྱིས་དམིགས་བསལ་གྱི་རང་བྱུང་ཁོར་ཡུག་གི་ཆ་རྐྱེན་འོག་ཐོན་སྐྱེད་དང་། འཚོ་བ་རོལ་བའི་དགོས་མཁོ་དང་འོས་མཐུན་བྱུང་སྟེ་དགའ་བསུ་ཆེན་པོ་ཐོབ་པ་རེད།
བོད་ལྷམ་གྱི་རིགས་དབྱེ་ཧ་ཅང་མང་ཞིང་རྣམ་གྲངས་ཀྱང་མི་འདྲ་བ་མང་པོ་ཡོད་དེ། སྤྱིའི་ཆ་ནས“ སུམ་པ” དང་། “ སྐར་ལོས“ " རྡོ་རྫ་" “ བྲག་གསུམ་” སོགས་རིགས་འགའ་ཡོད། “སུམ་པའི་ལྷམ”ནི་ཆེས་མིང་དུ་གྲགས་པ་སྟེ། དེ་ནི་ཀོ་བ་དང་། རས་སྐུད། སྟོང་སྐུད། གསེར་སྐུད། བལ་སྐུད། སྣམ་ཕྲུག འགོ་སྣམ་སོགས་ཀྱི་རྒྱུ་ཆ་བེད་སྤྱད་དེ་ལག་བཟོས་འཚེམས་དྲུབ་བྱས་ནས་གྲུབ་པ་དང་། དེའི་ཁ་དོག་སྒྲིག་སྦྱོར་བྱ་བར་ཡང་ཧ་ཅང་དང་དོད་ཆེན་པོ་བྱེད་དགོས་ཤིང་། ལ་ལ་ད་དུང་སྟོང་སྐུད་ཀྱི་སྟེང་དུ་རི་མོ་འདྲ་མིན་སྣ་ཚོགས་གཙགས་པ་དང་། ལ་ལར་རྒྱ་གསེར་དང་རིས་སྦྱར་གྱིས་བརྒྱན་གྱི་ཡོད། ལྷམ་རྩེར་དེ་བས་ཀྱང་གྲུ་བཞི་དང་སྒོར་དབྱིབས་ཡོད་པ་དང་། ཟོར་མོ་དང་གུག་གུག་སོགས་རྣམ་པ་འདྲ་མིན་སྣ་ཚོགས་ཡོད་དེ་ཁྱད་ཆོས་ཆེན་པོ་འདུག རྣམ་པ་སོ་སོའི་བོད་ལྷམ་གྱི་ལྷམ་གྱི་ཡུ་བའི་རྒྱབ་ཏུ་ལི་སྨི10ལྷག་ཙམ་གྱི་ཁ་ཕྱེས་ཏེ་ལྷམ་གྱོན་པ་དང་ཕུད་པར་སྟབས་བདེ་བཟོས་ཡོད་པས། བོད་ལྷམ་གྱོན་དུས་ལྷམ་སྒྲོག་རྒྱག་དགོས། ལྷམ་སྒྲོག་ནི་ཧ་ཅང་མཛེས་ཤིང་དང་དོད་ཆེ་བའི་ལག་ཤེས་བཟོ་རྩལ་ཞིག་ཡིན་ཞིང་། མང་ཆེ་བ་ནི་ཐེར་སྐུད་ཕྲ་མོས་འཐག་པ་དང་། སྟེང་དུ་རི་མོ་སྣ་ཚོགས་བཀོད་ཡོད། སྣེ་གཉིས་སུ་ཚོན་མདོག་བཀྲ་བའི་ཚོན་སྙེ་བཞག་ཡོད་པས། དེ་དང་བོད་ལྷམ་གཉིས་མཉམ་དུ་བཞག་ཚེ་ཧ་ཅང་ལྟ་ན་སྡུག་པ་ཞིག་ཡིན། “སུམ་པ་ལྷམ”ལ་གྲོང་རྡལ་དང་གྲོང་སྡེའི་མང་ཚོགས་ཀྱི་ཡོངས་ཁྱབ་ཀྱི་དགའ་བསུ་ཆེན་པོ་འཐོབ་པར་མ་ཟད། བོད་དུ་ཡུལ་སྐོར་དུ་ཕེབས་པའི་རྒྱལ་ཕྱིའི་ཡུལ་སྐོར་བ་རྣམས་ཀྱིས་ཉོ་མང་བ་དང་བཀོལ་སྤྱོད་བྱས་པ་མང་བའི་ཡུལ་སྐོར་ཐོན་རྫས་ཤིག་ཀྱང་ཡིན། ཐོན་རྫས་འདིའི་བཟོ་དབྱིབས་ལ་ཕོ་མོའི་དབྱེ་བ་ཡོད་པ་དང་། སྤུས་ཚད་དང་གོང་ཚད་ཀྱི་རིམ་པ་དེ་ལྷམ་མཐིལ་དང་ལྷམ་ངོས་ཀྱི་ཚོས་གཞི་རི་མོའི་ཟོར་ལྕིའི་ཚད་གཞིར་བརྟེན་ནས་གཏན་ཁེལ་བྱེད་ཀྱི་ཡོད།
ས་གནས་སོ་སོའི་བར་གྱི་ཆ་རྐྱེན་མི་འདྲ་བའི་དབང་གིས། བོད་ལྷམ་གྱི་ཐོན་སྐྱེད་དེ་རྒྱུ་ཆ་ནས་བཟོ་ལྟའི་བར་དུ་ཚད་གཞི་མི་འདྲ་བ་དང་རིགས་རྒྱུད་མི་འདྲ་གྲུབ་ཀྱི་ཡོད་ཅིང་། རྒྱུ་ཆ་བཀོལ་སྤྱོད་བྱས་པ་མི་འདྲ་བའི་ཐད་ནས། ཀོ་བ་རྐྱང་པའི་བོད་ལྷམ་དང་། སྤུ་ཤུར་གྱི་བོད་ལྷམ། མེ་ཏོག་ཅན་གྱི་ཡུ་བཅད་བོད་ལྷམ་ཞེས་སུ་དབྱེ་ཡོད་པ་དང་། བཟོ་ལྟའི་ཐད་ནས་ཡུ་རིང་དང་། ཡུ་ཐུང་ཞེས་སུ་བགར་ཡོད་པ། བཀོལ་སྤྱོད་ཀྱི་ཐད་ནས་རྐྱང་པ་དང་། བལ་གྱིས་བཟོས་པ་བཅས་མི་འདྲ་བ་ཡོད། དེ་མིན་ད་རུང་རྟ་ཞོན་དུས་སུ་གྱོན་པའི་འཇུར་རྟ་ཡུ་རིང་དང་། ཕྱིང་ལྷམ། བླ་མས་གྱོན་པའི་མདོང་ནང་རས་དམར་གྱི་ལྷམ་ཡུ་འབྲིང་སོགས་ཡོད། ཡུལ་ཤུལ་ས་ཁུལ་གྱིས“ལྷམ་པ”ཞེས་འབོད་པའི་བོད་ལྷམ་འཇོང་འཇོང་ལ་ཁྱད་ཆོས་ཆེན་པོ་ལྡན་ཏེ། རྒྱན་སྤྲོས་ཀྱི་ཉམས་དོད་པོ་ལྡན་པ་དང་། ལྷམ་ངོས་ནག་པོ་དཀྱིལ་ངོས་སུ་གསེར་མདོག་གི་ཐིག་རིས་ཡོད་ཅིང་། གཞོགས་གཉིས་སུ་ཆ་འགྲིག་པའི་ལེབ་མོ་དམར་པོའམ་སྨུག་མདོག་གིས་བརྒྱན་ཡོད་པ་དང་། ཡུ་མདོང་སྟེང་དུ་ཚོན་མདོག་གི་ཐིག་རིས་ཀྱིས་བརྒྱན་མེད། ལྷམ་མགོ་ཡར་གྱེན་དུ་རྩེན་པ་དེ་ནི་བཀོལ་སྤྱོད་ཀྱི་རིན་ཐང་ལྡན་པར་མ་ཟད་མིག་ལ་ཧ་ཅང་མཛེས་ཤིང་སྡུག
བོད་ལྷམ་ལ་ད་རུང་ཁྱད་ཆོས་ཤིག་ལྡན་པ་ནི་རྐང་པ་གཡས་གཡོན་མི་བགར་བ་དེ་ཡིན་ཞིང་། དེ་ནི་ཇི་ལྟར་བཟོ་བ་ཡིན་པ་དང་། ཇི་ལྟར་བྱས་ན་ད་གཟོད་རྐང་པ་གཡས་དང་གཡོན་མི་བགར་བ་ཡིན་ནམ་ཞེ་ན། དེ་ནི་འཚོ་བའི་ཁྲོད་ཀྱི་མི་ལ་ལའི་རྐང་པར་སྐྱོན་ཡོད་པ་དང་། ཡང་ལ་ལས་རྐང་པ་དྲུད་ནས་འགྲོ་བ་ཡིན་པས། ལ་ལས་ལྷམ་མཐིལ་གྱི་གཡོན་གཞོགས་ཟད་པ་མགྱོགས་པ་དང་། ལ་ལས་གཡས་གཞོགས་ཟད་པ་མགྱོགས་པ་ཡིན། བོད་ལྷམ་གྱི་བཟང་ཆ་ནི་ལྷམ་གྱི་ཕྱོགས་གང་རུང་ལ་ཟད་སྐྱོན་བྱུང་བ་ཤེས་ཚེ་ལྷམ་བརྗེས་ཏེ་དུས་ཡུན་རིང་པོ་ཞིག་ལ་མུ་མཐུད་དུ་གྱོན་ན་ཆོག བོད་ལྷམ་ཡོངས་ལ་ལྷམ་སྒྲོག་ཡོད་ཅིང་། ལྷམ་སྒྲོག་ནི་བོད་ལྷམ་བཟོ་བའི་གོ་རིམ་ཁྲོད་ཀྱི་མཛེས་སྡུག་ལྡན་ཞིང་དང་དོད་ཆེ་བའི་ལག་ཤེས་བཟོ་རྩལ་ཞིག་ཡིན་པས། སྤྱིར་བཏང་དུ་ལྷམ་སྒྲོག་ནི་ཁུ་ལུ་ཕྲ་མོས་འཐགས་ཏེ་དེའི་སྟེང་དུ་རི་མོ་སྣ་ཚོགས་བཀོད་པ་དང་། སྣེ་གཉིས་སུ་ཚོན་སྙེ་བཞག་སྟེ་ཚོན་མདངས་རྣམ་པར་བཀྲ་ཞིང་། དེ་དང་བོད་ལྷམ་གཉིས་མཉམ་དུ་བཞག་ན་དེ་བས་ལྟ་ན་སྡུག་པ་ཞིག་ཡིན།
བོད་ལྷམ་ནི་བོད་རིགས་ཀྱི་རྒྱན་གོས་མཚོན་པའི་ཁྱད་ཆོས་གལ་ཆེན་ཁྲོད་ཀྱི་ཚབ་མཚོན་ཞིག་ཡིན་ཞིང་། བོད་ལྷམ་གྱི་རིགས་སུ་ཁྲུ་རྣམ་དང་། གོ་ཙི་ཤང་། འགག་རྩའི་བོད་ལྷམ། མཚོ་སྔོན་བོད་ལྷམ་སོགས་ཡོད། ས་ཁུལ་སོ་སོའི་ཆ་རྐྱེན་མི་འདྲ་བ་དང་། བཀོལ་བའི་རྒྱུ་ཆ་མི་འདྲ་བའི་དབང་གིས། དེར་ཀོ་བ་རྐྱང་མའི་བོད་ལྷམ་དང་། སྤུ་ཤུར་གྱི་བོད་ལྷམ། མེ་ཏོག་ཅན་གྱི་ཡུ་བཅད་བོད་ལྷམ་ཞེས་སུ་དབྱེ་ཡོད་པ་དང་། བཟོ་ལྟའི་ཐད་ནས་ཡུ་རིང་དང་། ཡུ་ཐུང་ཞེས་སུ་བགར་ཡོད་པ། བཀོལ་སྤྱོད་ཀྱི་ཐད་ནས་རྐྱང་པ་དང་། བལ་གྱིས་བཟོས་པ་བཅས་མི་འདྲ་བ་ཡོད། དེ་མིན་ད་རུང་རྟ་ཞོན་དུས་སུ་གྱོན་པའི་འཇུར་རྟ་ཡུ་རིང་དང་། ཕྱིང་ལྷམ། བླ་མས་གྱོན་པའི་མདོང་ནང་རས་དམར་གྱི་ལྷམ་ཡུ་འབྲིང་སོགས་ཡོད། ཡུལ་ཤུལ་ས་ཁུལ་གྱིས“ལྷམ་པ”ཞེས་འབོད་པའི་བོད་ལྷམ་འཇོང་འཇོང་ལ་ཁྱད་ཆོས་ཆེན་པོ་ལྡན་ཏེ། རྒྱན་སྤྲོས་ཀྱི་ཉམས་དོད་པོ་ལྡན་ཞིང་། ལྷམ་ངོས་ནག་པོ་དཀྱིལ་ངོས་སུ་གསེར་མདོག་གི་ཐིག་རིས་ཡོད་ཅིང་། གཞོགས་གཉིས་སུ་ཆ་འགྲིག་པའི་ལེབ་མོ་དམར་པོའམ་སྨུག་མདོག་གིས་བརྒྱན་ཡོད་པ་དང་། ཡུ་མདོང་སྟེང་དུ་ཚོན་མདོག་གི་ཐིག་རིས་ཀྱིས་བརྒྱན་མེད། ལྷམ་མགོ་ཡར་གྱེན་དུ་རྩེན་པ་དེ་ནི་བཀོལ་སྤྱོད་ཀྱི་རིན་ཐང་ལྡན་པར་མ་ཟད་མིག་ལ་ཧ་ཅང་མཛེས་ཤིང་སྡུག


c: text/html

text:
༄༅།།བོད་ཀྱི་མི་གྲངས་མི་མཐུད་དུ་ཇེ་ཉུང་ཡིན་པ།
དུང་དཀར་ཡོན་ཏན་རྒྱ་མཚོ། ཅོ་ནེ།
དང་པོ། དཔལ་འབྱོར་གོང་འཕེལ་དུ་ཇི་ལྟར་སོང་བ་དེ་ཙམ་གྱིས་མི་གྲངས་ཇེ་ཉུང་ཡིན་པ། སྤྱི་ཚོགས་འདི་དཔལ་འབྱོར་གོང་འཕེལ་གྱི་ངོ་བོར་བསྒྱུར་ཞིང་། ཁྲོམ་རའི་དཔལ་འབྱོར་འགྲན་རྩོད་ནང་ཞུགས་པས། མི་རྣམས་ཀྱི་རིགས་རྒྱུད་ཀྱི་འདུ་ཤེས་དང་མི་རིགས་ཀྱི་འདུ་ཤེས། རིག་གནས་ཀྱི་འདུ་ཤེས་བཅས་ཀྱི་ལྟ་བ་ནི་མག་མོག་རབ་རིབ་ཅིག་ཏུ་གྱུར་འགྲོ་བ་རེད། ལྷག་པར་དུ་གཉེན་སྒྲིག་ཅིང་ཕན་ཚུན་མ་ཤི་བར་དུ་འགྲོག་རྒྱུའི་བསམ་བློ་དེ་ཐོག་མ་ནས་ཆགས་ཐུབ་ཀྱིན་མེད། དེ་ཡིན་དུས་བཟའ་ཚང་ཕན་ཚུན་བར་བྱིས་པ་སྐྱེས་རྒྱུ་འང་དཀའ་ལས་སྣ་ཚོགས་ཡོང་གི་ཡོད། རྒྱུ་རྐྱེན་གཅིག་ནི་ཕྱིའི་རྣམ་པ་ཙམ་ལས་ཕན་ཚུན་ལ་ཡིད་ཆེས་མེད་པ། དེ་བས་བྱིས་པ་སྐྱེས་རྒྱུར་ཁ་མི་འཆམ་པ། དེ་བཞིན་དུ་ལོ་ན་ཐོན་པོར་ཆགས། ལོ་ན་སུམ་ཅུ་སོ་ལྔ་ནས་བཞི་བཅུ་བར་སླེབས་ནས་རང་ལ་ཡིད་ཆེས་ཤིང་བློ་གཏད་ཆོག་པའི་བཟའ་ཚང་དང་མཉམ་དུ་བྱིས་པ་སྐྱེས་བསམ་རུང་། སྐབས་དེར་ལོ་དང་བྱ་བ་སྣ་ཚོགས་ཀྱི་དབང་གིས་བྱིས་པ་གཅིག་ཙམ་དང་མང་ན་གཉིས་མ་གཏོགས་གསོ་མི་ཐུབ་པའི་དཀའ་ངལ་ཡོང་གིན་ཡོད། དེ་བས་འདི་ནི་དཔལ་འབྱོར་འཕེལ་རྒྱས་དང་འབྲེལ་བ་དམ་ཟབ་ཅིག་ཡོད་དེ། དཔལ་འབྱོར་ཇི་ལྟར་ཡོད་པ་དེའི་ཚོད་ཀྱིས་ཕན་ཚུན་ལ་རོགས་རམ་དང་ལྟ་སྐྱོང་གི་བསམ་བློ་ཉམས་འགྲོ་བས་ཡིན།
གཉིས་པ། འཆར་ལྡན་བུ་སྐྱེས་ཀྱི་སྲིད་ཇུས་ཡོད་སྐབས་སུ་མི་མང་ཆེ་བས་ཕ་ཆེར་བྱིས་པ་ནི་བུ་སྐྱེས་བར་བརྩོན་ཞིང་། མངལ་དུ་བུ་མོ་ཆགས་པ་ཤེས་ཚེ་དེ་མེད་པར་བྱས་འགྲོ་བ་ནི་སྤྱི་ཚོགས་ཀྱི་སྤྱི་འགྲོས་ཤིག་ཏུ་ཆགས་འདུག དེ་བས་བུད་མེད་ཇེ་ཉུང་དང་བུ་ཇེ་མང་འགྲོ་བ་བཤད་མ་དགོས་པ་རེད། རྒྱུ་རྐྱེན་དེ་ལས་རིམ་བཞིན་བུད་མེད་དག་དབང་ཆེ་ཞིང་གཙོ་བོར་ཆགས་པ་རེད། བུད་མེད་དེ་ཚོས་བྱིས་པ་མང་པོ་བཙས་ན་མི་འདོད་པ་ནི་ཕལ་ཆེར་མོ་རང་ཚོའི་ལེ་ལོ་དང་སྒྱུ་ལུག་གི་རང་གཤིས་ལས་ཤེས་ཐུབ་པ་རེད། དེང་སང་འཆར་ལྡན་བུ་སྐྱེས་ཀྱི་སྲིད་ཇུས་མེད་ནའང་མི་ཚང་མ་བྱིས་པ་མང་པོ་སྐྱེས་བར་མི་དགའ་བ་མ་ཟད་ད་དུང་གཅིག་སྐྱེས་པའང་བུ་ཡིན་པར་བརྩོན་པ་རེད། དེ་བས་སྤྱི་ཚོགས་ན་བུད་མེད་ཇེ་ཉུང་ཡིན་པ་དེའི་ཚོད་ཀྱིས་བུད་མེད་དག་ང་རྒྱལ་ཇེ་ཆེ་དང་ཡང་ན་རང་བཞིན་ངན་པ་དེ་ཕྱི་ལ་མངོན་ནས་རང་ཉིད་ཀྱི་བདེ་ཐབས་ཙམ་མ་གཏོགས་གཞན་པའི་མི་རིགས་ཟེར་བ་དང་རིག་གནས་རྒྱུད་འཛིན་པ་གསོ་སྐྱོང་ཟེར་བ་ལྟ་བུའི་སྙིང་སྟོབས་དེ་རྩ་བ་ནས་མེེད་པ་རེད། དེ་ཡིན་དུས་ལྷག་ཏུ་བོད་མི་རིགས་ལྟ་བུར་མཚོན་ན་ཉེན་ཁ་ཁོ་ན་ལས་ཅི་ཡང་མེད།
གསུམ་པ། བོད་ཀྱི་བུད་མེད་དག་རྒྱ་མི་རིགས་དང་གཉེན་སྒྲིག་བྱེད་ཚད་ཇེ་མཐོར་ཕྱིན་བཞིན་ཡོད་པ་འདིས་མི་རིགས་ཀྱི་རིགས་རྒྱུད་ནི་རྩ་བ་ནས་བཅད་པའི་མགོ་བརྩམ་པ་རེད། ཁྱེད་ཚོ་ཕར་མི་རིགས་གཞན་དང་འགྲོག་ཚེ། འགྲོག་ཡུལ་དེ་བོད་ཀྱི་ཕ་ས་ཕ་ཡུལ་ལ་དགའ་བ། རིག་གནས་ལ་དུང་བ་ཞིག་བཟོ་མི་ཐུབ་པར་མ་ཟད། ལོ་འགའི་སྔོན་གྱི་བོད་མི་དག་མ་ཁྱེད་གཞི་ནས་རྒྱ་རིགས་སུ་གྱུར་འགྲོ་བ་དང་། རང་གི་ཤ་ཁྲག་ལས་སྐྱེས་པའི་བྱིས་པ་དག་ཀྱང་བཤད་མ་དགོས་པ་རེད། ཁྱེད་རང་བོད་ནས་སྐྱེས་རུང་གོ་ཅི་ཡང་མ་ཆོད་པ་དེ་རེད།
བཞི་བ། གྲྭ་བ་དང་ཇོ་མོ་ལས་མང་ཆེ་བ་འཚོ་བའི་དཀའ་ངལ་དང་ཡང་ན་འཁོར་བ་སྐྱོང་བའི་ནུས་པ་མེད་པ་བཅས་ཀྱིས་རབ་བྱུང་བའི་སྐྱིད་སྡུག་ཏུ་ཞུགས་པ་ཡིན་པས། ཁོ་རང་ཚོ་རབ་ཏུ་བྱུང་བས་བསླབ་པ་སློབ་གཉེར་ལ་མ་བརྩོན་པར་དད་ཟས་ཁོ་ན་ཙམ་ལ་རེ་སྒུག་བྱས་ནས་དུས་ཚོད་ཀྱི་འཁོར་ལོ་འདི་ཟད་སོང་བ་ཡིན་ན་དེ་ལ་དགོས་པ་ཆེན་པོ་མི་འདུག སངས་རྒྱས་ཀྱི་བསྟན་པ་གནས་མིན་ནི་སངས་རྒྱས་ཀྱི་གསུང་ཚུལ་བཞིན་ཉམས་ལེན་གནང་གིན་ཡོད་མེད། བསླབ་པ་སློབ་གཉེར་ལ་བརྩོན་གྱིན་ཡོད་མེད་ལ་ཟེར་བ་ལས། འདི་ན་གྲྭ་བ་མང་གི་སངས་རྒྱས་ཀྱི་བསྟན་པ་དར་འདུག འདི་ན་ཇོ་མོ་མང་གི་སངས་རྒྱས་ཀྱི་བསྟན་པ་དར་འདུག་ཅེས་མང་ཉུང་ཙམ་གྱིས་སངས་རྒྱས་ཀྱི་བསྟན་པ་དར་ཡོད་མེད་ཐག་བཅད་པ་ཡིན་ཚེ། དེ་ལས་སངས་རྒྱས་ཀྱི་བསྟན་པ་རྒུད་ཚུལ་ཞིག་རྩ་བ་ནས་ཡོད་རྒྱུ་མ་རེད། འདི་ན་ཆོས་འཆད་ཉན་རྒྱས་འདུག འདི་ན་དགེ་བཅུའི་ལས་ལ་བརྩོན་བཞིན་འདུག སངས་རྒྱས་བསྟན་པ་རྒྱས་འདུག་ཟེར་ན་ཡང་དག་རེད། རྒྱུ་མཚན་དེ་ཙམ་བློ་ལ་བཟུང་ནས་རབ་བྱུང་བ་ཚོས་ཉིན་མཚན་ཀུན་དུ་སེམས་ཅན་གཞན་གྱི་བདེ་སྐྱིད་དང་གཞན་ལ་ཕན་བདེ་བསྐྲུན་ཐུབ་པའི་སངས་རྒྱས་ཀྱི་བསྟན་པའི་དགོངས་དོན་ལ་འབད་རྒྱུ་དེ་གལ་ཆེན་པོ་རེད། ཡིན་ན་ཡང་ཁྱེད་རང་ཚོ་རབ་བྱུང་བའི་ཁྲོད་ན་བསླབ་པ་སློབ་གཉེར་ལ་མི་བརྩོན་མཁན་དེ་འདྲ་འདུག དེ་དག་བཙུན་པ་བཙུན་མ་གང་ཡིན་ན་གྲྭ་ལོག་བྱོས་རྩ་བ་ནས་ཟེར་གིན་མེད། གོ་བ་གོ་ལོག་ལ་མ་ཁྱེར། དེ་འདྲ་ཡིན་པས་རང་རང་ས་ནས་བསླབ་པ་སློབ་གཉེར་ལ་ཤུགས་རྒྱོབས་ཟེར་བ་ཙམ་ཡིན། ཡང་བསམ་བློ་གུ་ཡངས་པོ་གཏོང་མི་ཐུབ་མཁན། རང་གིས་སངས་རྒྱས་ཀྱི་བསྟན་པ་གང་འདྲ་ཞིག་སྐྱོང་ཐུབ་ཀིན་ཡོད་མེད་ལ་དཔྱོད་མི་ཤེས་མཁན། རང་གི་བྱ་སྤྱོད་ཐ་ཤལ་རེ་འགའ་ལ་ཕོག་ཡོད་མཁན་དེ་འདྲ་བ་ཚོས། སངས་རྒྱས་པའི་སྤངས་བྱ་ཞེ་སྡང་དང་ང་རྒྱལ། ཕྲག་དོག ཚིག་རྩུག གནོད་སེམས། བསྟོད་ན་དགའ་བ་སྨད་ན་མི་དགའ་བའི་རང་གཤིས་གྱོང་བོ་ཕྱིར་མངོན་ནས། ཕལ་བའི་རྣམ་རྟོག་གིས་བཞེངས་པའི་ཀུན་རྫོབ་ཀྱི་གནས་ལུགས་མང་པོ་ཞིག་གིས་དུས་ཚོད་འཕྲོ་བརླག་གཏོང་སྲིད་པས། གོ་བ་གོ་ལོག་ལ་མ་ཁྱེར་ཞུས་པ་ཙམ་ཡིན། ༢༠༡༧-༡༠-༦༨

robotstxt: allowed

filter: keep


text:
ལྕམLynn Trueདང་སྐུ་ཞབསNelson Walker III, Tsering Perlo(ཚེ་རིང་དཔལ་བློ)གསུམ་ནི་དངོས་ཞུས་གློག་བརྙན«དབྱར་མཚེར»གྱི་བརྙན་བཟོ་བ་ཡིན། ཉེ་སྔོན་གྱི་ཕའི་བྷ་རྡིའི་བརྙན་གཟུགས་བྱ་དགའ(the George Foster Peabody Awards)བརྩིས་པ་ཡིན་ན། ད་རག་བར«དབྱར་མཚེར»གྱིས་བྱ་དགའ་ཆེ་ཆུང་བཅུ་ལེན་མྱོང་ཞིང་། དེང་རབས་བོད་འབྲེལ་དངོས་ཞུས་གློག་བརྙན་ཁྲོད་ཀྱི་བརྩམས་ཆོས་ཡག་ཤོས་སུ་བགྲངས་ཆོག དེ་བས་བོད་བརྙན་གསར་འགོད་པས་ཀྱང་གོ་སྐབས་དམ་འཛིན་བྱས་ཏེ། ཁོ་ཚོའི་བརྩམས་ཆོས་དང་ལྷག་པར་བོད་ཀྱི་གློག་བརྙན་ལས་རིགས་གཉེར་མཁན་ཚོར་ཕན་ཏུ་རེ་ནས། གཞོན་སྐྱེས་བརྙན་བཟོ་བ་ཚོར་མཁོ་བའི་ཉམས་མྱོང་རེ་ཟུང་དང་བོད་ཀྱི་གློག་བརྙན་སྐོར་ལ་བཅར་འདྲི་བྱས་པ་ཡིན། འོན་ཏེ། བརྙན་བཟོ་བས་ད་སྐབས་ཨ་ཧྥེ་རི་ཀའི་རྒྱལ་ཁབ་ཀང་གོརLumoཟེར་བའི་གློག་བརྙན་གསར་བ་ཞིག་བཟོ་བའི་ལས་བྲེལ་ཆེ་བས། ད་རེས་འདི་ཙམ་མ་གཏོགས་བཅར་འདྲི་ཐུབ་མ་སོང་། དེ་བས་མ་འོངས་པར་བརྙན་བཟོ་བ་ཚེ་རིང་དཔལ་བློ(Tsering Perlo)དང་བཅས་པར་སླར་ཡང་བཅར་འདྲིའི་གོ་སྐབས་རེ་རེག་པའི་རེ་ལྟོས་ཆེའོ།།
ཁོང་ཅག་གི་གློག་བརྙན«དབྱར་མཚེར»ནི། རྫ་ཆུ་ཁ་ནས་བླངས་ཤིང་། འབྲོག་པ་བློ་ཆོས་དང་ཡ་མ་བཟའ་བ་གཉིས་ཀྱི་དབྱར་ཁའི་འཚོ་བ་དེ། སྙིང་བསྡུས་ཀྱིས་དངོས་ཞུས་བྱས་པ་ཞིག་ཡིན་ལ། དེང་གི་འབྲོག་མིའི་འཚོ་བ་རོལ་སྟངས་བརྙན་ཏུ་ཕབས་པ་བརྒྱུད། སྲོལ་རྒྱུན་གྱི་འཚོ་བ་རོལ་སྟངས་དེར་ཕྲད་པའི་དེང་རབས་སྤྱི་ཚོགས་ཀྱི་འཕོ་འགྱུར་དང་སྲིད་ཇུས་ཀྱི་གནོན་ཤུགས། དེ་དག་ལ་བརྟེན་ནས་འགྱུར་བ་མ་ཐེབས་རང་ཐེབས་བྱུང་པའི་ཁྱིམ་ཚང་གི་གནས་བབ་སོགས་བབ་ཆགས་ངང་བསྟན་ཡོད་དོ།།
༡། དངོས་ཞུའི་གློག་བརྙན་བཟོ་མཁན་ཞིག་ལ་རྒྱུན་དུ་འཕྲད་སྲིད་པའི་དཀའ་ངལ་ནི། རང་ཉིད་ཀྱིས་ཤུགས་རྐྱེན་མ་ཐེབས་པ་བྱས་ཏེ། དངོས་ཡོད་ཀྱི་འཚོ་བ་ཕབ་སྐྲུན་བྱེད་རྒྱུ་དེ་རེད། དེས་ན་ཁྱེད་ཀྱིས་བརྙན་ལེན་སྐབས་ཁོ་ཚོའི་འཚོ་བར་ཤུགས་རྐྱེན་འདྲ་ཐེབས་ཨེ་སོང་།
ལན། ག་དུས་ཡིན་ཡང་། ཕྱི་མི་སྐོར་ཞིག་གིས་པར་ཆས་ཐོགས་ནས་ཕབ་སྐྲུན་བྱ་ཡུལ་དུ་ཕྱིན་དུས། ཕབ་སྐྲུན་བྱ་ཡུལ་གྱི་ཕྱོགས་ཡོངས་ལ་ཤུགས་རྐྱེན་ཐེབས་སྲིད་པ་ནི་གཡོལ་ཐབས་མེད་པ་ཞིག་རེད། ཡིན་ནའང་། ཁོ་ཚོས་ཤུགས་རྐྱེན་ག་འདྲ་ཞིག་ཐེབས་ཡོད་པ་དེ་བཤད་ཁག་པོ་རེད། རྒྱུ་མཚན་ནི་ཁོ་ཚོས་ཕབ་སྐྲུན་བྱ་ཡུལ་དུ་མ་སླེབས་གོང་ལ་ཡུལ་དངོས་ཀྱི་འཚོ་བ་དེ་ཁྱོན་ཡོངས་ནས་ཇི་འདྲ་བ་ཞིག་ཡིན་པ་ཧ་གོ་གི་མ་རེད།
འདིའི་སྐོར་ལ་ངེད་ཅག་ལའང་ཤེས་འདོད་ཆེན་པོ་བྱུང་། དེའི་སྟབས་ཀྱིས2011ལོར་བློ་ཆོས་དང་ཡ་མ་གཉིས་ལ་ཡང་བསྐྱར་ལྟ་རུ་སོང་སྟེ་དེའི་སྐོར་ནས་སྐད་ཆ་དྲིས་པ་ཡིན། ཁོ་ཚོའི་ཉིན་རྒྱུན་གྱི་འཚོ་བའི་ཕྱོགས་ནས་བཤད་ན། ང་ཚོས་ཤུགས་རྐྱེན་མང་པོ་ཐེབས་མི་འདུག རི་ལུང་སྤང་ཁུག་སོགས་སུ་ཁོ་གཉིས་ཀྱིས་འཚོ་གནས་ཀྱི་ཆེད་དུ་ལས་ཀ་གང་མང་ཞིག་སྒྲུབ་དགོས་ཀྱིན་འདུག་སྟེ། ངེད་ཅག་གིས་ནི་བར་ཆད་གང་ཡང་མ་བཟོས་པར། དངོས་ཡོད་ཀྱི་འཚོ་བ་དེ་དག་ཇི་བཞིན་དུ་ཕབ་སྐྲུན་བྱེད་འདོད་པ་ཡིན། དང་ཐོག་བློ་ཆོས་དང་ཡ་མ་གཉིས་ཀས་པར་ཆས་ལ་འདྲིས་ལོབས་སུ་འགྲོ་བར་དུས་ཚོད་ཅུང་འགོར་དགོས་ཟེར། ཡིན་ནའང་ཕབ་སྐྲུན་དངོས་སུ་བྱེད་དུས་ཅང་མ་འགོར་པར་ཁོ་གཉིས་ཀྱིས་པར་ཆས་ལ་མཉམ་འཇོག་གིན་མི་འདུག འོན་ཀྱང་ངེད་ཚོས་དོན་དག་གཞན་པ་ཁ་ཤས་ལ་ཤུགས་རྐྱེན་ཐེབས་ཡོད། དཔེར་ན། ཡ་མས་དུས་རྒྱུན་དང་བསྡུར་ན་དབྱར་ཁ་དེར་ཁོ་ཚོ་ལ་རུ་ཉུལ་བྱེད་དུ་ཡོང་མཁན་ཇེ་ཉུང་དུ་སོང་འདུག་ཟེར། དེ་ཕལ་ཆེར་ང་ཚོ་ཡོད་པར་དོགས་མ་བདེ་བར་མ་ཡོང་བ་ཡིན་ཚོད་རེད། ང་ཚོས་སྡེ་མི་ཁ་ཤས་ཀྱིས་གློག་བརྙན་ཕབ་སྐྲུན་བྱེད་པར་དོགས་པ་ཟ་བའང་ཚོར་བྱུང་། ཁྱེད་ཀྱིས་གནས་ཚུལ་འདི་གློག་བརྙན་ནང་ནས་ཀྱང་མཐོང་ཐུབ་སྟེ། སྡེ་བའི་ནང་གི་འབྲོག་པ་ཁ་ཤས་ཀྱིས་ཡ་མ་ལ་བརྙན་བླངས་པར་འཕྱ་བཞིན་འདུག་པ་དེ་རེད། ངེད་ཅག་གིས་མ་ཤེས་པ་མ་གཏོགས། ད་དུང་ཡང་ཤུགས་རྐྱེན་གང་མང་ཞིག་ཐེབས་ཡོད་པ་ང་ཡིས་ཐག་གིས་ཆོད།
༢། ནུབ་གླིང་པའི་མཐོང་སྣང་དུ། བོད་ཀྱི་རིག་གནས་ཟེར་དུས་མང་ཆེ་བ་ཞིག་ནི་བླ་གྲྭ་དང་ཆོས་ལུགས་ཆོ་ག་སོགས་ཀྱི་སྣང་ཚུལ་དག་རེད། འོན་ཀྱང་ཁྱེད་ཀྱི་གློག་བརྙན་ནང་དེ་འདྲ་དཀོན་པས། ཁྱེད་ཉིད་འབྲོག་ཁུལ་དུ་སོང་ནས་བོད་ཀྱི་རིག་གནས་ལ་གོ་བ་གསར་བ་འདྲ་སྐྱེས་པ་ཨེ་རེད།
ལན། རྩྭ་ཐང་དུ་བསྡད་པའི་རིང་ལ། ང་ཚོས་འབྲོག་པའི་འཚོ་བ་ལ་ཏག་ཏག་རྒྱུས་ལོན་སྔར་ལས་ཟབ་པ་བྱ་ཐུབ་སོང་། གློག་བརྙན་འདི་ཕབ་སྐྲུན་མ་བྱས་གོང་། ང་ཚོ་བོད་དུ་སོང་ནས་འབྲོག་པའི་འཚོ་བ་ལ་རྒྱུས་ལོན་བྱས་མྱོང་། ཡིན་ནའང་བློ་ཆོས་དང་ཡ་མ་གཉིས་ཀར་འགྲོགས་ནས་ད་བཟོདའབྲོག་པའི་འཚོ་བ་གཞི་ནས་ཧ་གོ་མགོ་ཚུགས། རི་བོ་དེ་དག་ལ་མཛེས་ཉམས་ལྡན་པ་དེ་བཞིན་དུ་དེར་དཀའ་ངལ་ཀྱང་ཤིན་ཏུ་ཆེ་བས། དེར་འཚོ་གནས་བྱ་དགོས་ཚེ་ཤེས་རྒྱ་ངེས་ཅན་ཞིག་དགོས་སྲིད། བློ་ཆོས་དང་ཡ་མ་གཉིས་ཀྱི་ལག་རྩལ་གྱི་བྱང་ཚད་དང་ལས་ཆོད་ཀྱིས་ངེད་ཅག་ལ་བག་ཆགས་ཤིན་ཏུ་ཟབ་མོ་བཞག ཁོ་ཚོ་སློབ་གྲྭ་སོང་མ་མྱོང་ཡང་། ལས་ཀ་དེ་དག་གི་ཆེད་མཁས་པ་རེད། ཁོ་ཚོ་ལ་སློབ་གྲྭ་ནས་ཀྱང་སློབ་མི་ནུས་པའི་ཡོན་ཏན་མང་པོ་འདུག
༣། ཆེད་ལས་ཀྱི་འཁྲབ་ཁྲིད་པ་དང་གློག་བརྙན་བཟོ་མཁན་ཞིག་ཡིན་པའི་ཆ་ནས། ཁྱེད་ཀྱིས་བོད་ཀྱི་གློག་བརྙན་ལས་རིགས་ལ་ཇི་ལྟར་བལྟ།
ལན། ད་ལྟ་ནི་བོད་ཀྱི་གློག་བརྙན་དར་ཆེར་བའི་དུས་ཤིག་རེད། པད་མ་ཚེ་བརྟན་གྱིས་སྔ་གཞུག་ཏུ་སྐད་གྲགས་ཆེ་བའི་གློག་བརྙན«ལྷིང་འཇགས་མ་ཎི་རྡོ་འབུམ»དང་། «འཚོལ» «ཁྱི་རྒན»སོགས་ཕབ་སྐྲུན་བྱས་ནས་རང་གི་ཐུན་མོང་མ་ཡིན་པའི་ལམ་བཙལ་འདུག ད་སྐབས་མི་གཞན་པའང་གང་མང་ཞིག་གིས་ཕབ་སྐྲུན་བྱེད་ཀྱིན་འདུག ལོ་རེ་རེར་ང་ཚོས་གློག་བརྙན་གང་མང་ཞིག་ལ་ལྟ་བཞིན་ཡོད། བོད་ཀྱི་གློག་བརྙན་ལ་འདི་འདྲའི་གསོན་ཉམས་ལྡན་ཞིང་ལྟད་མོ་བའི་བློ་མགུ་ནུས་པ་ནི་དེ་དག་གི་བརྗོད་བྱ་ལ་རག་ལས་པས་རེད། བོད་ཀྱི་གློག་བརྙན་ནི་འཛམ་གླིང་གི་གློག་བརྙན་གང་དང་ཡང་མི་འདྲ་ལ། བོད་མིས་ཕབ་སྐྲུན་བྱས་པའི་གློག་བརྙན་རྣམས་ཕྱི་མིས་ཕབ་སྐྲུན་བྱས་པ་དང་ཡང་འདྲ་པོ་མི་འདུག པད་མ་ཚེ་བརྟན་དང་ཟོན་ཐར་རྒྱལ། ཞི་བདེ་ཉི་མ་ལྟ་བུས་བོད་མིའི་མཐོང་སྣང་ཁྲོད་ཀྱི་བོད་ངོ་མ་དེ་སྟོན་ཐུབ། ཁོ་ཚོའི་གློག་བརྙན་གྱིས་བོད་མིའི་རིག་གནས་དང་བསམ་བློའི་འཁྱེར་སོ་ལས་བྱུང་བའི་ཐུན་མོང་མ་ཡིན་པའི་ཡུལ་དང་དུས། དེ་བཞིན་གཏམ་རྒྱུད་བཤད་སྟངས་སོགས་མངོན་པར་བྱེད། བོད་དུ་བརྙན་ལེན་ཆས་དང་ཚན་རྩལ་དར་ཆེར་སོང་བ་དང་བསྟུན་ནས། བོད་མི་ཚོས་གློག་བརྙན་ཁྲོད་ནས་ཐབས་ལམ་གསར་བ་བརྒྱུད་དེ་ཁོ་ཚོའི་བསམ་འདུན་མཚོན་ནུས་པར་རེ་བ་ཆེ་ལ། བརྩམས་ཆོས་དེ་དག་བོད་དང་འཛམ་གླིང་གི་ཡུལ་གྲུ་གང་སར་དར་ཁྱབ་འགྲོ་བའི་རེ་བའང་ཡོད།


text:
རྫོང(ཆུས)གི“ངོ་ཤེས་སྤྱི་ཚོགས་དང་། ས་གནས་ཀྱིས་སྲུང་སྐྱོང་། ངོ་ཆེན་ཞུ་བ། འབྲེལ་བ་བཙལ་བ”སོགས་ཀྱི་འཇུར་མིག་མེད་པར་བཟོས་ནས“སྐོར་ཞིབ་གཏིང་ཟབ་དང་མཐར་ཕྱིན་མི་བྱེད་པའི”གནད་དོན་ཐག་གཅོད་ཏན་ཏིག་བྱ་ཆེད། ཉེ་དུས། ཆབ་མདོ་གྲོང་ཁྱེར་གྱིས་རེས་སྐོར་གཉིས་པའི་རྫོང(ཆུས)ཨུད་ཀྱི“རིམ་སྤོར་དང་སྣོལ་སྡེབ”ཀྱི་སྐོར་ཞིབ་ལས་དོན་སྤེལ་འགོ་ཚུགས་པ་དང་། རྫོང་(ཆུས)ཨུད་8ཀྱི་འགོ་ཁྲིད་གཙོ་བོས་རེས་སྐོར་གཉིས་པའི་སྣོལ་སྡེབ་སྐོར་ཞིབ་ལས་དོན་ལ་ཞིབ་ཕྲའི་བླང་བྱ་བཏོན་པ་དང་བཀོད་སྒྲིག་བྱས་ནས་སྐོར་ཞིབ་ལས་དོན་རྒྱ་ཆེ་དང་། གཏིང་ཟབ། གནད་ལ་འཁེལ་བ་བཅས་ཡོང་རྒྱུར་སྐུལ་འདེད་བཏང་བ་རེད།
“གསར་གཏོད་དང་མཚམས་སྦྱོར”ཟུང་དུ་འབྲེལ་ནས་སྐོར་ཞིབ་ཀྱི་ཡོངས་བསྒྲགས་དང་ཁ་གསལ་རང་བཞིན་ཆེ་རུ་བཏང་ཞིང་། ཡོངས་བསྒྲགས་སྒྲོམ་དང་། བརྙན་འཕྲིན་ལས་ཁུངས། དྲ་རྒྱ་སོགས་མཚམས་སྦྱོར་ལ་བརྟེན་ནས《སྐོར་ཞིབ་སྙན་ཞུ》དུས་ཐོག་ཏུ་སྦྱར་བ་དང་ཡོངས་བསྒྲགས་བྱས་ཏེ་སྐོར་ཞིབ་ཀྱི་དུས་བཀག་དང་། སྐོར་ཞིབ་བྱ་ཡུལ། སྐོར་ཞིབ་ཀྱི་ནང་དོན་དང་དེ་བཞིན་ཐེར་འདོན་ཁ་པར་དང་ཐེར་འདོན་ས་ཆ་བཅས་ཁ་གསལ་བཟོས་པ་དང་། སྐོར་ཞིབ་ཀྱི་གནས་ཚུལ་དུས་ཐོག་ཏུ་གསར་པར་བརྗེས་ནས་སྐོར་ཞིབ་ལས་དོན་ཁ་གསལ་གཏིང་གསལ་བྱས་པ་རེད།
“གསར་གཏོད་དང་གོ་བ་ལོན་པ། སློབ་སྦྱོང”བཅས་མཉམ་འབྲེལ་གྱིས་སྐོར་ཞིབ་གནད་ལ་འཁེལ་རྒྱུར་རམ་འདེགས་བྱས་ཤིང་། སྐོར་ཞིབ་ལས་བྱེད་པ་སྒྲིག་འཛུགས་ཀྱིས《ཀྲུང་གོ་གུང་ཁྲན་ཏང་གི་སྒྲིག་ཡིག》སོགས་འབྲེལ་ཡོད་སྒྲིག་སྲོལ་གཏན་འབེབས་སློབ་སྦྱོང་བྱས་ནས། སྐོར་ཞིབ་ལས་དོན་གྱི་དོན་དངོས་དང་ངོ་བོར་གོ་བ་བླངས་ནས་ཆབ་སྲིད་སྐོར་ཞིབ་ཀྱི“ཆེ་ཤེལ”ནུས་པ་ཁྱོན་ཡོངས་ནས་བཏོན་པ་རེད།
“གསར་གཏོད་དང་གསེད་བཀྲོལ”ཟུང་དུ་འབྲེལ་ནས་སྣོལ་སྡེབ་སྐོར་ཞིབ་ཀྱི་ཁྱད་ཆོས་གསར་པ་མངོན་པར་བྱས་ཤིང་། སྐོར་ཞིབ་བྱེད་སའི་ཚན་པ་དང་དེ་བཞིན་དེའི་ཁོངས་གཏོགས་ཀྱི་འབྲེལ་ཡོད་ཚན་པར་སྐྱོད་སྐབས“འཐབ་ཇུས་དང་འཐབ་རྩལ”སྤྱོད་མཁས་པོ་བྱས་ཏེ་དཔྱད་གཞིར་བརྟག་དཔྱད་དང་ལྟ་ཀློག་དང་། རྩིས་ཐོར་ཞིབ་བཤེར་དང་ལྟ་ཀློག འཚམས་འདྲི་དང་སྐོང་འདྲི་སོགས་བྱེད་ཐབས་བརྒྱུད་མི་འདེམས་མི་སྤྱོད་དང་། རྩིས་ཐོར་དོ་དམ། འགག་སྒྲོལ་དབུལ་སྒྲོལ། དེ་བཞིན་གཞི་རིམ་ཏང་འཛུགས་སྐྱོང་དང་ཏང་སྲོལ་སྤྱོད་གཙང་འཛུགས་སྐྱོང་སོགས་ལ་གཙོ་གནད་ཐོག་སྐོར་ཞིབ་བྱས་པའི་ཐོག འབྲེལ་ཡོད་ལས་དོན་སྤེལ་ཚུལ་ཤེས་རྟོགས་གཏིང་ཟབ་བྱས་ནས་གོམ་སྟབས་རྗེས་མའི་སྐོར་ཞིབ་ལས་དོན་ལ་ཁ་ཕྱོགས་གསལ་པོ་བསྟན་ཡོད་པ་རེད།
“གསར་གཏོད་དང་འགན་འཁྲི”ཟུང་འབྲེལ་གྱིས་སྐོར་ཞིབ་ཀྱི་རྨང་གཞི་བརྟན་དུ་བཏང་ཞིང་། གནས་སྐབས་ཏང་ཀྲི་པུའུ་བཙུགས་ནས་ཏང་ནང་ཁུལ་གྱི་ཆབ་སྲིད་རྩ་འཛུགས་འཚོ་བ་ནན་དུ་བཏང་བ་དང་། རྩ་འཛུགས་ལས་དོན་ཚོགས་འདུའི་ལམ་ལུགས་བཟོས་ནས“རིམ་སྤོར་དང་སྣོལ་སྡེབ”སྐོར་ཞིབ་ཀྱི་མཛུབ་ཁྲིད་བསམ་བློ་དང་། དམིགས་ཚད་ལས་འགན། སྐོར་ཞིབ་ཀྱི་གཙོ་གནད། བྱེད་ཐབས་དང་གོ་རིམ། ལས་ཀའི་བླང་བྱ་བཅས་སྔར་བས་ཁ་གསལ་བཟོས་པས་སྐོར་ཞིབ་ལས་དོན་ལ་རྨང་གཞི་བརྟན་པོ་བཏིང་ཡོད་པ་རེད།


text:
བདག་ཉིད་ཆེན་པོ་གྷན་དྷི་དྲན་པ།
ཨ་འདུས་སྐལ་བཟང་རྒྱ་མཚོ།
——གྷན་དྷིའི་བང་སོར་མཇལ་བའི་ཟིན་ཐོ།
ཉེ་ལམ་ལས་དོན་ཅིག་གི་རྐྱེན་པས་ཉིན་འགར་རྒྱ་གར་གྱི་རྒྱལ་ས་ལྡི་ལིར་སྡོད་དགོས་བྱུང་། ཉིན་ཐ་མ་དེར་ང་དང་གྲོགས་པོ་གཉིས་འཛམ་གླིང་ན་མིང་དུ་གྲགས་པའི་རླབས་ཆེན་གྱི་སྐྱེས་བུ། བདག་ཉིད་ཆེན་པོ་གྷན་དྷི་མཆོག་གི་སྐུ་ཕུང་ཞུགས་འབུལ་བྱེད་ས་དེར་སོང་བ་ཡིན། མ་ཧཱ་གྷན་དྷི་མཆོག་ནི། ནང་བསྟན་པ་ཞིག་གི་ངོས་ནས་བལྟས་ན་ཕྱི་རོལ་པའི་གྲུབ་མཐའ་སྨྲ་བ་ཞིག་ཡིན་ནའང་། ཁོང་གི་མི་ཚེའི་ལོ་རྒྱུས་བཀླགས་ཐེངས་རེར་དགའ་གུས་དང་། ཡི་རངས་ཀྱི་གནས་ཚུལ་མང་པོ་ཞིག་ངམ་ངམ་ཤུགས་ཤུགས་ཀྱིས་ཡོང་གི་ཡོད། ཁོང་ནི་རྒྱ་གར་གྱི་རང་དབང་འཐབ་རྩོད་པ་དག་གི་ཁྲོད་འཚེ་མེད་ཞི་བའི་ཐབས་ལམ་ལ་སྣེ་ཁྲིད་ཀྱི་ནུས་པ་དམིགས་བསལ་འདོན་མྱོང་མཁན་ཞིག་ཡིན་པས། འཛམ་གླིང་འདིར་ཁོང་གི་གྲགས་པས་ཁྱབ་ཡོད།
ང་ཚོས་བསམ་བློ་རྒྱ་ཆེ་ས་ཞིག་ནས་བཏང་ན། བདག་ཉིད་ཆེན་པོ་གན་དྷི་མཆོག་ནི། རྒྱ་གར་གྱི་ལོ་རྒྱུས་ལ་འགྱུར་བ་གཏོང་མྱོང་མཁན་ཙམ་མིན་པར། འཛམ་གླིང་གི་སྲིད་དོན་གྱི་ལོ་རྒྱུས་ཁྲོད་བསྒྱུར་བཅོས་ཆེན་པོ་གཏོང་མྱོང་མཁན་ཞིག་ཡིན་པར་མ་ཟད། ཁོང་གིས་གནའ་རབས་ཀྱི་རིག་གཞུང་མི་ཉམས་རྒྱུད་འཛིན་ཐད་བླ་ན་མེད་པའི་མཛད་རྗེས་བཞག་མང་པོ་ཡོད། དམིགས་བསལ་རྒྱ་གར་ལ་མཚོན་ན། དབྱིན་ཇིའི་དབང་སྒྱུར་འོག་རིག་གསར་ལ་འུར་ལང་སྟེ་རང་གི་ཕ་མེས་ཀྱི་རིག་གནས་དང་། གོམ་གཤིས། ལམ་སྲོལ་བཟང་པོ་དག་བག་མེད་དུ་འདོར་བའི་བྱས་ཉེས་དེར་རྒྱུ་མཚན་ལྡན་པའི་སྒོ་ནས་སྐྱོན་བརྗོད་བྱེད་མཁན་གྱི་བསམ་བློ་བ་དང་། ཀུན་སྤྱོད་པ། ཆོས་ལུགས་པ། ཞི་བདེ་བ་བཅས་ཀྱི་མ་དཔེ་གསོན་པོ་ཞིག་ཡིན་ཞེས་བཤད་ཆོག འོན་ཀྱང་། ཡིད་སྐྱོ་བ་ཞིག་ལ་གྷན་དྷི་མཆོག་གི་སྐུ་ཚེའི་མཐའ་མ་དེ་གནའ་བོའི་རྒྱ་གར་གྱི་སྲོལ་ལུགས་ལྟར་མེ་ཏོག་གིས་ཕེབས་སྐྱེལ་བྱེད་མ་ཐུབ་པར་དེང་རབ་ཀྱི་མཚོན་ཆ་མེ་མདའ་ཞིག་གིས་རྫོགས་ཚིག་འགོད་དགོས་པ་བྱུང་ཡོད། གྷན་དྷི་མཆོག་ནི་ཕྱི་ལུགས་ནས་འཇིག་རྟེན་བྱེད་པོར་ཡིད་ཆེས་བྱེད་པའི་ཧིན་རྡུ་བ་རྣལ་མ་ཞིག་ཡིན་ནའང་། ཁོང་གིས་ཆོས་ལུགས་ཚང་མ་རྒྱ་གར་ནང་མཉམ་གནས་ཡོང་སླད་དགོངས་པ་དཀྱེལ་ཡངས་བཞེས་ཏེ། རང་དང་ལྟ་སྤྱོད་གཏན་ནས་མི་མཐུན་པའི་ཁ་ཆེ་བ་དང་། ཡི་ཤུ་བ་རྣམས་ལ་རྣམ་འགྱུར་ཙམ་མིན་པར་གུས་ཞབས་ཆེན་པོ་བྱེད་ཀྱི་ཡོད།
གནས་བབ་དེ་འདྲ་ཞིག་གི་འོག་ནས་གྷན་དྷི་མཆོག་ཧིན་རྡུའི་བླ་ཆེན་ཞིག་གི་ལྐོག་བརྔན་འོག་ཧིན་རྡུ་བ་ཡིན་པའི་ཕོ་གཞོན་ཞིག་གིས་ལྐོག་གསོད་བྱས་པ་རེད། ང་ཚོས་གློག་བརྙན་བརྒྱུད་ནས་ཧ་ཅང་གསལ་པོར་མཐོང་ཐུབ་པ་ནི། སྐུ་སྲོག་ཤོར་བའི་ཉིན་མོ་དེར་འཆར་ཅན་བཞིན་བདག་ཉིད་ཆེན་པོ་གྷན་དྷི་མཆོག་བཞུགས་གནས་རྭ་བའི་ནང་ཐག་རིང་ནས་མཇལ་བར་ཡོང་བའི་མང་ཚོགས་རྣམས་ལ་འཚམས་འདྲིའི་ཆེད་ཕེབས་ཡོང་གི་ཡོད། དེ་ནི་ཞོགས་པའི་དུས་ཚོད་ཅིག་རེད། གྷན་དྷི་མཆོག་གི་ཕྱག་ཏུ་འཁར་དབྱུག་ཅིག་ཐོགས་ཤིང་། ཧ་ཅང་སྤྱིར་བཏང་ཡིན་པའི་ཟླུམ་གཟུགས་ཅན་གྱི་སྤྱན་ཤེལ་དེ་བསྣམས་ནས་བཅོས་མིན་འཛུམ་མདངས་དང་བཅས་ག་ལེར་ཕེབས་བྱུང་། གཡས་གཡོན་དག་ན་ཁོང་ལ་འཚམས་གཟིགས་པ་དག་གིས་གུས་ཉམས་ཆེན་པོས་ཤིས་ཚིག་བརྗོད་ཀྱི་ཚིག་དང་། དེ་བཞིན་མཚམས་འདྲི་བྱེད་ཀྱི་ཡོད། དེ་སྐབས་གློ་བུར་དུ་གྷན་དྷའི་མདུན་ཕྱོགས་ཀྱི་མི་ཚོགས་ཁྲོད་ནས་རྒྱ་གར་གྱི་གཞོན་སྐྱེས་ཤིག་ཧ་ཅང་སྐྱོ་ཉམས་ཀྱིས་ལག་ཟུང་ཐལ་མོ་སྦྱར་ཏེ་གྷན་དྷིིའི་ཉེ་སར་མཇལ་བར་བཅར་བྱུང་།
བདག་ཉིད་ཆེན་པོས་ཧ་ཅང་བརྩེ་བའི་ཉམས་དང་བཅས་གཞོན་ནུ་དེར་སྤྱན་གྱིས་གཟིགས་པ་ན། གཞོན་ནུ་དེས་རྒྱ་གར་བའི་ཡུལ་སྲོལ་ཇི་བཞིན་གྷན་དྷིའི་ཞབས་ལ་ཕྱག་འཚལ་རྗེས། གློ་བུར་དུ་ཐུང་མདའ་ཞིག་རུམ་ནས་བླངས་ཏེ་བསྟུད་མར་སྐག སྐག སྐག ཅེས་ལན་གསུམ་བརྒྱབས་པས། དེ་མ་ཐག་གཡས་གཡོན་གྱི་མི་ཚོགས་འུར་དུར་ལེར་གྱུར་སོང་། འོན་ཀྱང་། བདག་ཉིད་ཆེན་པོ་གྷན་དྷི་ནི་འཇིགས་ཞུམ་ཅི་ཡང་མེད་པར། ཐུགས་ལྷོད་པའི་ཉམས་དང་བཅས་ངག་ནས་་་་་ཨོ་་་་རམ་་་ཞེས་ལྷ་མཆོག་ལ་འབོད་བརྡ་ཐེངས་འགའ་གསུངས་བཞིན་ཁོང་ཁྲོ་སྤང་བའི་ཞལ་དང་། འཇིགས་པ་མེད་པ་སྤྱན་གྱིས་ན་ཆུང་གཞོན་ནུ་དེའི་གདོང་གི་འཁོན་སེམས་ལ་གཟིགས་བཞིན་ག་ལེར་ས་ལ་འགྱེལ་བྱུང་། ཁོང་འགྱེལ་ས་དེ་ད་ལྟའི་བང་སོ་ཡོད་ས་འདི་མ་ཡིན་ནའང་། བདག་གིས་ཧ་ཅང་དྭངས་གཙང་ཡིན་པའི་བང་སོ་འདིའི་ཕྱི་ངོས་ནས་གྷན་དྷི་མཆོག་ས་ལ་འགྱེལ་བའི་སྣང་བརྙན་དེ་སྔར་བས་ཀྱང་གསོན་ཉམས་ངང་དྲན་བྱུང་། འདི་ནི་བདག་ཉིད་ཆེན་པོ་གྷན་དྷིིའི་སྐུ་ཚེའི་འཁྲབ་གཞུང་ནང་གི་གོ་རིམ་གཅིག་རེད།
དམག་འཁྲུག་དང་། འཕྲོག་བཅོམ་གྱིས་བཏུམས་པའི་དུས་རབས་ཤིག་གི་རྨོངས་གཉིད་དཀྲོགས་པའི་སྐྱེས་བུ་ཁོང་དགོངས་པ་རྫོགས་ནས་མི་ལོ་བརྒྱ་ཕྲག་ལ་ཉེ་བ་ལྷག་འདས་ཟིན་པའི་དེ་རིང་ཡང་། འཛམ་གླིང་མི་མང་གིས་ཁོང་ཉིད་བརྗེད་མི་སྲིད་ལ། བདེན་པ་ལ་དགའ་བའི་སྐྱེས་བུ་སྙིང་སྟོབས་ཅན་ཚོས་དེ་བས་ཀྱང་ཁོང་ཉིད་བརྗེད་མི་སྲིད་ཨང་། གཏན་ནས་གཏན་དུ་་་
བང་སོའི་ཟུར་དུ་སླེབས་དུས་སེམས་ན་སྐྱོ་སྣང་ཞིག་དབང་མེད་དུ་ཡོང་གི་འདུག དེ་ནི་བདག་ཉིད་ཆེན་པོ་ཁོང་འཛམ་གླིང་དང་ཁ་བྲལ་བའི་བརྒྱུད་རིམ་ཧ་ཅང་ཡི་མུག་པ་ཁོ་ནས་མིན་པར། རྒྱ་མཚོ་བཏུངས་ཀྱང་། རི་རབ་བཟས་ཀྱང་། ནམ་ཡང་འདོད་རྔམས་ཁེངས་མ་མྱོང་བའི་དབྱིན་གཞུང་གི་མི་སེར་སྤེལ་ཡུལ་དུ་མ་བཞག་པར། མི་ཚོགས་དུང་ཕྱིར་མང་པོ་ཡོད་པའི་རྒྱ་གར་གྱི་ཡུལ་གྲུ་ཆེན་པོ་འདི། གནའ་བོའི་ཆོས་དང་མཐུན་ལ། དེང་རབས་ཀྱི་སྲོལ་བཟང་དང་ཡང་མཛའ་བའི་ལམ་བུ་ཞིག་ཏུ་རེ་བ་དང་ཡིད་ཆེས་ཆེན་པོས་བསྐྱལ་མྱོང་བའི་བཀའ་དྲིན་དེ་རེད། གྷན་འདིས་འདྲ་ཞིག་གསུངས་མྱོང་སྟེ། ང་ཚོས་དབྱིན་ཇིའི་རེ་བ་སྐོང་ཐུབ་ནའང་། དབྱིན་ཇིའི་འདོད་རྔམས་གཏན་ནས་སྐོང་ཐུབ་ཀྱི་མ་རེད། ཅེས་དང་། འཐབ་རྩོད་ཀྱི་བརྒྱུད་རིམ་ཁྲོད་ནས། ཁྱོད་ཚོས་ངའི་ལུས་པོ་ལྕགས་སྒྲོག་གིས་བསྡམས་ཐུབ་ནའང་། ཁྱོད་ཚོས་ངའི་རང་དབང་གི་བསམ་བློ་ནམ་ཡང་བཙོན་དུ་འཇུག་ཐུབ་ཀྱི་མ་རེད། ཅེས་པ་ལྟ་བུའི་བཀའ་སློབ་ཟབ་མོ་དེ་དག་གིས་དབྱིན་ཇི་ཙམ་མིན་པར་སྒེར་གཅོད་ལམ་ལུགས་དང་། མ་རྩ་རིང་ལུགས་ལ་དགའ་བའི་ཤར་ནུབ་ཀྱི་སྲིད་དོན་པ་མགོ་མཁྲེགས་ཚོའི་དབང་ཤུགས་འོག་ཆོས་ལུགས་དང་། མི་རིགས། རིག་གཞུང་གི་འགལ་ཟླས་བསྐྱེད་པའི་རང་དབང་རྩོད་ལེན་པ་དག་ལ་བདེན་པ་དང་། འཚེ་བ་མེད་པའི་ཐབས་ལམ་དང་། རང་ལས་གཞན་གཅེས་ཀྱི་འཐབ་རྩོད་དེའི་ཤུགས་རྐྱེན་ཆེན་པོ་ཐོབ་ཡོད་དེ། ཨ་རིའི་མི་རིགས་ནག་པོའི་རང་དབང་རྩོད་ལེན་པ་སྐུ་ཞབས་མ་ཌུར་ལུ་ཌུར་ཁན་གྱིས་ཀྱང་། རང་འཐབ་རྩོད་ཀྱི་མིག་དཔེར་བདག་ཉིད་ཆེན་པོ་འདིའི་ཆབ་སྲིད་ཀྱི་ལྟ་བ་ཁོ་ན་གཙོར་འཛིན་བྱས་པ་རེད།
དེ་བཞིན་དུ་དུས་རབས་ཉེར་གཅིག་པའི་འཛམ་གླིང་འདིར་ཞི་བདེའི་དེད་དཔོན་༧གོང་ས་ཏཱ་ལའི་བླ་མས་ཀྱང་སྐུ་ཚེ་ཧྲིལ་པོའི་བོད་དོན་འཐབ་ཕྱོགས་ཀྱི་ལམ་བུ་བདག་ཉིད་ཆེན་པོ་དེས་མིའི་རིགས་ལ་ཤུལ་བཞག་བྱས་པའི་འཚེ་མེད་ཞི་བའི་རིང་ལུགས་ཁོ་ན་མཛད་པར་མ་ཟད། ཁོང་གི་གསུང་བཤད་ལ་ལའི་ནང་བདག་ཉིད་ཆེན་པོ་གྷན་དྷིར་མཇལ་མ་མྱོང་བ་དེར་ཐུགས་ཕམ་ཡོད་སྐོར་གསུངས་ཡོད། ༧གོང་ས་མཆོག་ད་ལྟའི་ཆར་རྒྱ་གར་གྱི་གྷན་དྷིའི་ཐེབ་རྩའི་དམིགས་བསལ་དབུ་ཁྲིད་དུ་བཞུགས་བཞིན་པ་དང་། ཞི་བདེ་ལ་དགའ་བའི་དམ་པ་མང་པོས་ཁོང་ལ་ འཚོ་བཞིན་པའི་གྷན་དྷི་ ཞེས་ཀྱང་འབོད་ཀྱི་ཡོད་པ་དེ་ཡང་དམིགས་བསལ་བོད་པ་ཚོར་མཚོན་ན། ལོ་རྒྱུས་ཐོག་སྤོབས་པ་སྐྱེ་དགོས་པའི་གནས་ཚུལ་ཞིག་རེད་ཅེས་བཤད་ཆོག་པ་ཡིན།
གང་ལྟར་ངས་སེམས་གཏིང་ནས་གྷན་དྷི་མཆོག་དྲན་བཞིན་བང་སོའི་ཟུར་དེ་ནས་མགོན་པོ་གང་གི་ཀུན་ཁྱབ་ཀྱི་བརྩེ་བ་དང་། ཟླ་མེད་ཀྱི་ཐུགས་སྟོབས། འཚེ་བྲལ་གྱི་སྤྱོད་ལམ་བཅས་ཡུད་ཙམ་རིང་ཕྱིར་དྲན་གྱི་ཀློང་ནས་རོལ་མྱོང་བྱས་པ་ཡིན། སྐབས་དེར་བང་སོའི་གམ་དུ་མི་ཚོགས་ཀྱི་འཚང་ཁ་སྔར་བས་ཀྱང་ཉུང་དུ་སོང་བའི་གོ་སྐབས་དང་བསྟུན་དྲན་རྟེན་གྱི་བརྙན་པར་ཞིག་ཀྱང་བླངས། བང་སོ་དེའི་ཕྱི་ངོས་རྡོ་ནག་པོ་ཞིག་གིས་བཏུམས་ཡོད་ལ། དེའི་སྟེང་དུ་ནམ་ཡང་གཟིམ་ཏུ་མེད་པའི་མར་མེ་ཚེ་འབར་ཞིག་སྒྲོན་ཡོད། བང་སོའི་ཕྱོགས་གང་སར་མེ་ཏོག་སྣ་ཚོགས་ཀྱི་ཕྲེང་བས་མཛེས་ཤིང་། མདུན་དེར་( ཧེ་རམ་) ཞེས་པའི་ཡི་གེ་གསེར་ཡིག་གིས་བཟོས་པ་ཞིག་བཞག་ཡོད། དེ་ནི་གྷན་དྷི་མཆོག་ལྐོག་གསོད་པས་མེ་མདའ་བཀྲོངས་སྐབས་ཁོང་གི་ཞལ་ནས་དཀོན་མཆོག་ལ་འབོད་བརྡ་གཏོང་བའི་ཚིག་ཅིག་རེད། སྤྱིར་རམ་ཞེས་པའི་ཚིག་དེ་ནི་རྒྱ་གར་གྱི་ཧིན་རྡུ་བ་དག་གིས་རྒྱུན་དུ་འབོད་པའི་ཚིག་ཅིག་ཡིན་མོད། འགའ་རེས་བཤད་ན་གྷན་དྷི་མཆོག་གིས་སྐུ་ཚེའི་ཐ་མར་གསུངས་པའི་ཚིག་དེ་ཡིན་པས་སྔར་བས་ཀྱང་རམ་གྱི་མིང་ནས་འབོད་སྲོལ་ཆེ་བར་བྱུང་ཚུལ་བཤད་སྲོལ་ཡང་ཡོད་སྐད། གང་ལྟར། ཧིན་རྡུའི་ཡི་གེས་ཧེ་རམ་ཞེས་པའི་ཡིག་འབྲུ་ཆེན་པོ་དེ་མེ་ཏོག་གི་མཆོད་པ་དང་བཤམས་ཡོད་ས་དེ་ནས། རྒྱ་གར་བ་དག་གིས་གུས་ཞབས་ཆེན་པོའི་གྷན་དྷི་མཆོག་གི་བང་སོར་སྲོལ་རྒྱུན་དུ་ཆགས་པའི་ཞབས་རྡུལ་སྤྱི་བོར་ལེན་ཚུལ་གྱི་གུས་ཕྱག་དེ་འཚང་ཁ་ཤིག་ཤིག་འཚལ་བཞིན་ཡོད་ལ། ཧ་ཅང་ཐག་རིང་ནས་ཡོང་བའི་ཨིན་ཇི་བ་མགོ་སེར་ཚོས་ཀྱང་གྷན་དྷིའི་བང་སོར་མཇལ་བཞིན་ཁོང་གི་མཛད་རྗེས་ལ་ཕྱིར་དྲན་བྱེད་ཀྱི་ཡོད་ཅིང་། བང་སོའི་སྒང་གི་མེ་ལྕེ་དེ་ཡང་གྷན་དྷིར་དགའ་བའི་མི་ཚོགས་ཀྱི་རེ་སྨོན་དང་ལྷན་དུ་ཆེས་རང་དབང་གིས་མཆེད་ཀྱིན་འདུག


text:
དེ་ཡང་མང་ཆེ་ནི་གཞན་གྱིས་བྲིས་པའི་རྣམ་ཐར་ཤ་སྟག་ཡིན། རང་རྣམ་ཡིན་ཡང་རུང་གཞན་གྱིས་བྲིས་པའི་རྣམ་ཐར་ཡིན་ཡང་རུང་དེ་གཉིས་ཀ་བརྗོད་བྱེད་ཀྱི་རྣམ་པའི་སྒོ་ནས་དབྱེ་བ་ཕྱེས་པ་ཞིག་རེད། བརྗོད་བྱ་ནང་དོན་གྱི་སྒོ་ནས་དབྱེ་ན་རྣམ་ཐར་ལ་ཕྱི་ནང་གསང་གསུམ་གྱི་དབྱེ་བ་ཡོད་པ་སྐབས་འདིར་རྒྱས་པར་མི་སྤྲོའོ། །རང་རྣམ་ནི་ཤིན་ཏུ་མཐོང་དཀོན་པའི་རྩོམ་རིག་གི་གྲས་ཤིག་ཡིན་པ་དང་ནང་དོན་གྱི་ཐད་ནས་ཀྱང་དེ་ཙམ་གྱིས་དོན་དངོས་དང་ཧེ་བག་ཆེན་པོ་ཡོང་གི་མེད། དེ་ལས་ལྡོག་སྟེ་གཞན་གྱིས་བྲིས་པའི་རྣམ་ཐར་ལ་ཆེ་བསྟོད་ཀྱི་རྣམ་པ་ཤུགས་ཆེན་འབྱུང་བས་ལོ་རྒྱུས་ཞིབ་འཇུག་ལ་དཔྱད་གཞིའི་རིན་ཐང་ཤུགས་ཆེན་ངན་པ་ཐེབས་སྲིད་པས་རྣམ་ཐར་རིགས་གཉིས་པོ་དེའི་ནང་ནས་རང་རྣམ་གྱི་རིགས་ལ་རིན་ཐང་ཅུང་ཆེ་བ་ཡོད། སྐབས་དོན་བརྗོད་པར་བྱ་བ་ནི་གཡུང་དྲུང་བོན་གྱི་སྔོན་བྱོན་མཁས་པའི་སྐར་ཚོགས་ཁྲོད་ན་འོད་སྣང་ཆེས་ཆེར་འཕྲོ་བ་གཡུང་དྲུང་བོན་གྱི་གདན་ས་ཆེན་མོ་གཙང་ཐོབ་རྒྱལ་སྨན་རི་དགོན་གྱི་མཁན་རབས་ཉེར་གསུམ་པ་སྐམ་ཉི་མ་བསྟན་འཛིན་དབང་གི་རྒྱལ་པོའི་རང་རྣམ་གྱི་སྐོར་ལ་དཔྱད་པའི་ཚུལ་དུ་ཅུང་ཙམ་བརྗོད་པར་འདོད་པ་ལ་དོན་རྣམ་པ་གསུམ་གྱི་སྒོ་ནས་བསྟན་པ་སྟེ། ཐོག་མར་དམ་པ་དེ་ཉིད་ཀྱི་རྣམ་ཐར་མདོར་བསྡུས་དང་དེ་ནས་ཁོང་གིས་བརྩམས་པའི་རང་རྣམ་གྱི་ཁྱད་ཆོས་སྐོར། མཇུག་ཏུ་དུས་རབས་བཅུ་དགུ་བའི་ནང་བོན་གྱི་དགོན་སྡེའི་དཔལ་འབྱོར་ཡོང་ཁུངས་དང་བེད་སྤྱོད་གཏོང་སྟངས་ཀྱི་སྐོར་ལ་དཔྱད་པ་བྱེད་རྒྱུ་དང་བཅས་ཁག་གསུམ་མོ། །
དཀར་ཆག་སྟེགས་བུ།
- བོན་འབྲེལ་ཤེས་བྱ། (52)
- དགོས་མཁོའི་འདུས་གསོག (40)
- བྱུང་རབས་རྣམ་ཐར། (29)
- གསར་བྱུང་གནས་འཕྲིན། (24)
Wednesday, January 18, 2012
མཁན་ཉི་མའི་རང་རྣམ་ལ་དཔྱད་པ།
མཁན་ཉི་མ་བསྟན་འཛིན་གྱི་རང་རྣམ་ལས་འཕྲོས་པའི་དཔྱད་པ།
དོན་འགྲུབ་ལྷ་རྒྱལ།
ཡོང་ཁུངས། ཧི་མ་ལ་ཡའི་བོན་དྲ་ཚིགས།
གཡུང་དྲུང་བོན་ལ་ཡང་གྲུབ་མཐའ་གཞན་དག་དང་འདྲ་བར་སོ་སོའི་བསྟན་པ་ལ་མཛད་རྗེས་རླབས་ཆེན་འཇོག་མཁན་གྱི་སྐྱེས་བུ་བརྗོད་ཀྱིས་མི་ལང་བ་བྱོན་ཡོད་ལ། སྐྱེས་ཆེན་དམ་པ་དེ་དག་གི་མཛད་པ་རྗེས་དྲན་དང་ལོ་རྒྱུས་ཀྱི་གར་སྟེགས་ཐོག་ཏུ་འོད་སྟོང་འབར་བའི་ཆེད་དུ་ཕྱི་རབས་པས་དམ་པ་དེ་དག་གི་མཛད་རྣམ་ཐོར་བུ་བཀོད་ནས་མི་རབས་ནས་མི་རབས་ལ་བརྒྱུད་པའི་སྲོལ་རྒྱུན་ཆགས་ཡོད། སྔོན་བྱོན་དམ་པའི་རྣམ་ཐར་ལ་ཡང་རིགས་གཉིས་སུ་དབྱེ་རུང་བ་སྟེ་དམ་པ་རང་གིས་དངོས་སུ་བྲིས་པའི་རྣམ་ཐར་ལོ་རྒྱུས་ལ་རང་རྣམ་ཞེས་པ་དང་དེ་ལས་གཞན་པ་ནི་ཕྱི་རབས་པས་དམ་པ་དེའི་སྐུ་ཚེའི་འཕེལ་རིམ་རྣམས་ངག་སྒྲོས་ལ་གཞིར་བཞག་ནས་བྲིས་པའི་རྣམ་ཐར་དང་གཉིས་སོ། །
དེ་ཡང་མང་ཆེ་ནི་གཞན་གྱིས་བྲིས་པའི་རྣམ་ཐར་ཤ་སྟག་ཡིན། རང་རྣམ་ཡིན་ཡང་རུང་གཞན་གྱིས་བྲིས་པའི་རྣམ་ཐར་ཡིན་ཡང་རུང་དེ་གཉིས་ཀ་བརྗོད་བྱེད་ཀྱི་རྣམ་པའི་སྒོ་ནས་དབྱེ་བ་ཕྱེས་པ་ཞིག་རེད། བརྗོད་བྱ་ནང་དོན་གྱི་སྒོ་ནས་དབྱེ་ན་རྣམ་ཐར་ལ་ཕྱི་ནང་གསང་གསུམ་གྱི་དབྱེ་བ་ཡོད་པ་སྐབས་འདིར་རྒྱས་པར་མི་སྤྲོའོ། །རང་རྣམ་ནི་ཤིན་ཏུ་མཐོང་དཀོན་པའི་རྩོམ་རིག་གི་གྲས་ཤིག་ཡིན་པ་དང་ནང་དོན་གྱི་ཐད་ནས་ཀྱང་དེ་ཙམ་གྱིས་དོན་དངོས་དང་ཧེ་བག་ཆེན་པོ་ཡོང་གི་མེད། དེ་ལས་ལྡོག་སྟེ་གཞན་གྱིས་བྲིས་པའི་རྣམ་ཐར་ལ་ཆེ་བསྟོད་ཀྱི་རྣམ་པ་ཤུགས་ཆེན་འབྱུང་བས་ལོ་རྒྱུས་ཞིབ་འཇུག་ལ་དཔྱད་གཞིའི་རིན་ཐང་ཤུགས་ཆེན་ངན་པ་ཐེབས་སྲིད་པས་རྣམ་ཐར་རིགས་གཉིས་པོ་དེའི་ནང་ནས་རང་རྣམ་གྱི་རིགས་ལ་རིན་ཐང་ཅུང་ཆེ་བ་ཡོད། སྐབས་དོན་བརྗོད་པར་བྱ་བ་ནི་གཡུང་དྲུང་བོན་གྱི་སྔོན་བྱོན་མཁས་པའི་སྐར་ཚོགས་ཁྲོད་ན་འོད་སྣང་ཆེས་ཆེར་འཕྲོ་བ་གཡུང་དྲུང་བོན་གྱི་གདན་ས་ཆེན་མོ་གཙང་ཐོབ་རྒྱལ་སྨན་རི་དགོན་གྱི་མཁན་རབས་ཉེར་གསུམ་པ་སྐམ་ཉི་མ་བསྟན་འཛིན་དབང་གི་རྒྱལ་པོའི་རང་རྣམ་གྱི་སྐོར་ལ་དཔྱད་པའི་ཚུལ་དུ་ཅུང་ཙམ་བརྗོད་པར་འདོད་པ་ལ་དོན་རྣམ་པ་གསུམ་གྱི་སྒོ་ནས་བསྟན་པ་སྟེ། ཐོག་མར་དམ་པ་དེ་ཉིད་ཀྱི་རྣམ་ཐར་མདོར་བསྡུས་དང་དེ་ནས་ཁོང་གིས་བརྩམས་པའི་རང་རྣམ་གྱི་ཁྱད་ཆོས་སྐོར། མཇུག་ཏུ་དུས་རབས་བཅུ་དགུ་བའི་ནང་བོན་གྱི་དགོན་སྡེའི་དཔལ་འབྱོར་ཡོང་ཁུངས་དང་བེད་སྤྱོད་གཏོང་སྟངས་ཀྱི་སྐོར་ལ་དཔྱད་པ་བྱེད་རྒྱུ་དང་བཅས་ཁག་གསུམ་མོ། །
དེ་ཡང་མང་ཆེ་ནི་གཞན་གྱིས་བྲིས་པའི་རྣམ་ཐར་ཤ་སྟག་ཡིན། རང་རྣམ་ཡིན་ཡང་རུང་གཞན་གྱིས་བྲིས་པའི་རྣམ་ཐར་ཡིན་ཡང་རུང་དེ་གཉིས་ཀ་བརྗོད་བྱེད་ཀྱི་རྣམ་པའི་སྒོ་ནས་དབྱེ་བ་ཕྱེས་པ་ཞིག་རེད། བརྗོད་བྱ་ནང་དོན་གྱི་སྒོ་ནས་དབྱེ་ན་རྣམ་ཐར་ལ་ཕྱི་ནང་གསང་གསུམ་གྱི་དབྱེ་བ་ཡོད་པ་སྐབས་འདིར་རྒྱས་པར་མི་སྤྲོའོ། །རང་རྣམ་ནི་ཤིན་ཏུ་མཐོང་དཀོན་པའི་རྩོམ་རིག་གི་གྲས་ཤིག་ཡིན་པ་དང་ནང་དོན་གྱི་ཐད་ནས་ཀྱང་དེ་ཙམ་གྱིས་དོན་དངོས་དང་ཧེ་བག་ཆེན་པོ་ཡོང་གི་མེད། དེ་ལས་ལྡོག་སྟེ་གཞན་གྱིས་བྲིས་པའི་རྣམ་ཐར་ལ་ཆེ་བསྟོད་ཀྱི་རྣམ་པ་ཤུགས་ཆེན་འབྱུང་བས་ལོ་རྒྱུས་ཞིབ་འཇུག་ལ་དཔྱད་གཞིའི་རིན་ཐང་ཤུགས་ཆེན་ངན་པ་ཐེབས་སྲིད་པས་རྣམ་ཐར་རིགས་གཉིས་པོ་དེའི་ནང་ནས་རང་རྣམ་གྱི་རིགས་ལ་རིན་ཐང་ཅུང་ཆེ་བ་ཡོད། སྐབས་དོན་བརྗོད་པར་བྱ་བ་ནི་གཡུང་དྲུང་བོན་གྱི་སྔོན་བྱོན་མཁས་པའི་སྐར་ཚོགས་ཁྲོད་ན་འོད་སྣང་ཆེས་ཆེར་འཕྲོ་བ་གཡུང་དྲུང་བོན་གྱི་གདན་ས་ཆེན་མོ་གཙང་ཐོབ་རྒྱལ་སྨན་རི་དགོན་གྱི་མཁན་རབས་ཉེར་གསུམ་པ་སྐམ་ཉི་མ་བསྟན་འཛིན་དབང་གི་རྒྱལ་པོའི་རང་རྣམ་གྱི་སྐོར་ལ་དཔྱད་པའི་ཚུལ་དུ་ཅུང་ཙམ་བརྗོད་པར་འདོད་པ་ལ་དོན་རྣམ་པ་གསུམ་གྱི་སྒོ་ནས་བསྟན་པ་སྟེ། ཐོག་མར་དམ་པ་དེ་ཉིད་ཀྱི་རྣམ་ཐར་མདོར་བསྡུས་དང་དེ་ནས་ཁོང་གིས་བརྩམས་པའི་རང་རྣམ་གྱི་ཁྱད་ཆོས་སྐོར། མཇུག་ཏུ་དུས་རབས་བཅུ་དགུ་བའི་ནང་བོན་གྱི་དགོན་སྡེའི་དཔལ་འབྱོར་ཡོང་ཁུངས་དང་བེད་སྤྱོད་གཏོང་སྟངས་ཀྱི་སྐོར་ལ་དཔྱད་པ་བྱེད་རྒྱུ་དང་བཅས་ཁག་གསུམ་མོ། །
༡༽ རྣམ་ཐར་མདོར་བསྡུས་བསྟན་པ།
མཁན་ཉི་མ་བསྟན་འཛིན་ནི་ཡུལ་མདོ་སྨད་སྡེ་དགེ་ལྷ་ཐོག་གི་མངའ་ཁོངས་སུ་ཆུ་མོ་བྱ་ལོ་སྟེ་སྤྱི་ལོ༡༨༡༣ལོར་ཡབ་གཡུང་དྲུང་བཀྲ་ཤིས་དང་ཡུམ་རག་ཟ་བསོད་དགའ་གཉིས་ཀྱི་སྲས་སུ་སྐུ་འཁྲུངས། རིགས་རུས་ནི་འོད་གསལ་ལྷ་ལས་ཆད་པའི་སྐམ་རིགས་ཀྱི་གདུང་དུ་གཏོགས། བྱིས་པའི་མཚན་ལ་ཁྲོ་བོ་འབུམ་ཞེས་གསོལ། ཆུང་བྱིས་པའི་དུས་སུ་བོན་གྱི་བླ་མ་གྲགས་ཅན་མང་པོའི་དྲུང་ནས་བོན་ཕྱི་ནང་གསང་གསུམ་གྱི་དབང་ལུང་མང་པོ་གསན། དགུང་ལོ༡༡ཆུ་ལུག་སྟེ་སྤྱི་ལོ༡༨༢༣ལོར་སྨན་རི་དགོན་གྱི་མཁན་པོ་སྐུ་མདུན་བསོད་ནམས་བློ་གྲོས་ཀྱི་བཀའ་ལྟར་དབུས་གཙང་དུ་ཕེབས་པའི་ལམ་ལ་ཆས་སོ། །ལམ་བར་རྐོང་པོ་བརྒྱུད་ནས་ཡོང་སྐབས་རྐོང་པོ་བོན་རིར་གནས་མཇལ་ཞུས་ཨ་ཁུ་དང་ལྷན་དུ་བོན་རིར་བསྐོར་བ་བཅུ་གསུམ་རེ་བྱས། བོན་རིའི་གནས་མདུན་གྱི་བོན་དགོན་དྲུག་ལ་འགྱེད་དང་མང་ཇ་ཕུལ། དེ་ནས་ལྷ་སར་འབྱོར་ནས་ཇོ་བོ་མཇལ། མུ་མཐུད་ཡར་གཙང་གི་ཕྱོགས་སུ་བསྐྱོད་དེ་སྙེ་མོ་རྨེའུ་ཚང་དགོན་པར་མཇལ་བ་དང་ཟླ་གཅིག་ཙམ་ལ་བཞུགས། དེ་རྗེས་གཙང་ཐོབ་རྒྱལ་སྨན་རི་དགོན་དུ་འབྱོར་ནས་ཨ་ཁུ་དང་ལྷན་དུ་སྐུ་མདུན་རིན་པོ་ཆེའི་དྲུང་ནས་་གཙང་མ་གཙུག་ཕུད་ཀྱི་ཁྲིམས་ཉི་ཤུ་རྩ་ལྔ་ཞུས་ནས་ཁོང་ལ་མཚན་ཉི་མ་བསྟན་འཛིན་དུ་གསོལ་བ་དང་ཨ་ཁུ་ལ་མཚན་གཡུང་དྲུང་ཉི་རྒྱལ་ཞེས་གནང་། དེ་ནས་བཟུང་སྟེ་ཉི་མ་བསྟན་འཛིན་ཁོང་ཉིད་བོན་གྱི་གྲྭ་ས་ཆེན་པོ་སྨན་རི་དགོན་གྱི་སྒྲིག་ལ་དངོས་སུ་ཞུགས། ཨ་མདོ་དྲང་སྲོང་བཟོད་པ་རྒྱལ་མཚན་གྱི་དྲུང་ནས་དྲང་སྲོང་གི་སྡོམ་པ་ཉིས་བརྒྱ་ལྔ་བཅུའི་ཁྲིམས་རྫོགས་པར་ཞུས་ནས་མཚན་ལ་ཉི་མ་བསྟན་འཛིན་དབང་གི་རྒྱལ་པོ་ཞེས་གསོལ། བོན་གྱི་མཁས་གྲུབ་མང་པོ་དང་མཇལ་ནས་ཐོས་བསམ་རྒྱ་ཆེན་མཛད།
དགུང་ལོ༡༧ནས༢༡བར་འབྲས་ཡུལ་སྐྱེད་ཚལ་དུ་བཞུགས་ནས་མཚན་ཉིད་ལ་སྦྱངས་བརྩོན་བྱས། དགུང་ལོ༢༣ཐོག་སླར་ཡང་གཙང་སྨན་རི་དགོན་དུ་ལོག་ཕེབས་ནས་སྨན་རི་མཁན་ཆེན་གྱི་ཐོབ་ཐང་ཞུ་བའི་བརྟག་སྒྲིལ་མཛད་སྒོར་ཞུགས་ཏེ་ཁོང་ལ་བརྟག་སྒྲིལ་བབས་པ་དང་སྨན་རི་མཁན་ཆེན་གྱི་ཁྲི་སར་འཁོད་ནས་མཚན་སྙན་གྱི་གྲགས་པ་བོན་གྱི་ས་སྟེང་ཡོངས་སུ་ཁྱབ། དེ་རྗེས་བྱ་དུར་རྟོགས་ལྡན་ཚུལ་ཁྲིམས་གཡུང་དྲུང་གི་དྲུང་ནས་རྫོགས་ཆེན་ཞང་ཞུང་སྙན་རྒྱུད་དང་ཚེ་དབང་བོད་ཡུལ་མའི་དབང་ལུང་ཁྲིད་གསུམ་རྫོགས་པར་ཞུས། རྫོགས་ཆེན་ཨ་ཁྲིད་སྔོན་འགྲོ་དང་དངོས་གཞི་བསགས་སྦྱངས་ཟླ་བ་གཉིས་ཙམ་ལ་མཛད། དེ་རྗེས་བྱང་རྫ་དམར་ཡུལ་དུ་གདུལ་བྱ་ལ་ཕེབས། ཡར་སྨན་རི་ལ་བྱོན་ནས་སྐུ་གདུང་གསེར་གདུང་གཡུང་དྲུང་བཀྲ་ཤིས་སྒོ་མང་བཞེངས། སྨན་རི་ལ་གསང་སྔགས་སྒྲུབ་ཆེན་གྱི་སྲོལ་བཙུགས། དེ་ནས་བཟུང་སྟེ་ཐོས་བསམ་རྒྱ་ཆེན་མཛད་པའི་འབྲས་བུ་གཡར་དུ་ཟ་བ་སྨིན་པའི་རྟགས་སུ་གཡུང་དྲུང་བོན་གྱི་རིག་གཞུང་སྤྱི་དང་སྒོས་སུ་གསང་སྔགས་ཉམས་ལེན་དང་ཆོ་ག་ཕྱག་ལེན་སྐོར་གྱི་ལྗགས་རྩོམ་བསམ་གྱིས་མི་ཁྱབ་པ་མཛད་ནས་གཡུང་དྲུང་བོན་གྱི་རིག་གཞུང་ཉམས་པ་སོར་ཆུད་དང་མི་ཉམས་གོང་འཕེལ་དུ་གཏོང་བའི་མཛད་པ་རླབས་ཆེན་བཞག
སངས་རྒྱས་ཀྱི་གསུང་རྟེན་དུ་གྱུར་བའི་བཀའ་འགྱུར་རིན་པོ་ཆེ་རྒྱ་ཆེའི་དད་ལྡན་སེར་སྐྱ་རྣམས་ཀྱི་དད་པའི་གསོས་སུ་སྨིན་པར་འགྱུར་ཆེད་ཁོང་གིས་སྨན་རི་དགོན་ལ་བཀའ་འགྱུར་རིན་པོ་ཆེ་བཞུགས་སའི་ལྷ་ཁང་ཞིག་ཅི་ནས་དགོས་རྒྱུ་གལ་ཆེན་གཟིགས་ནས་བྱ་བ་དེ་ཉིད་ལེགས་འགྲུབ་ཡོང་ཆེད་མ་དངུལ་གསོག་གྲབས་ཀྱི་ཆེད་དུ་ངལ་བ་ཚད་མེད་དང་བླངས་ཀྱིས་དགུང་ལོ༣༡ཐོག་ཡང་བསྐྱར་བྱང་འབྲོག་ཁུལ་དང་མདོ་སྨད་ཡུལ་དུ་གདུལ་བྱར་ཕེབས། ལམ་བར་དུ་དད་ལྡན་སེར་སྐྱ་ཕོ་མོ་དང་སྡེ་བ་དང་ཚོ་བ་མང་པོའི་རེ་སྐུལ་ལྟར་ཆོ་ག་ཕྱག་ལེན་གྱི་མཛད་པ་མང་པོ་བསྒྲུབ། དེའི་ནང་ནས་ཧོར་ཚོ་སོ་དགུའི་ནང་གསེས་བྱང་འབྲོག་རྫ་དམར་ཚོ་བའི་མངའ་ཁོངས་སུ་ཕེབས་སྐབས་ཚོ་དཔོན་སྦྱིན་པའི་རེ་སྐུལ་ལྟར་ཚོ་བ་ཡོངས་ཀྱི་སྤྱི་ཡི་རིམ་གྲོ་ལྟ་བུ་མཁའ་ཀློང་གསང་མདོས་ཀྱི་ཆོ་ག་རྒྱ་ཆེན་ཞིག་སྤེལ་བར་མཛད། སྤྱི་རིམ་རྒྱ་ཆེན་དེ་གྲུབ་རྗེས་ཡུལ་མི་སྡེ་དཔོན་རྣམས་ཀྱིས་ཐུགས་རྗེ་ལེགས་འབུལ་དང་དགའ་སྤྲོའི་སེམས་པ་མཚོན་ཆེད་རྫ་དམར་ཚོ་བས་རྟ་རྒྱུགས་མདའ་འཕེན་དང་བྲོ་གླུ་སོགས་ངོ་མཚར་བའི་ལྟད་མོ་སོགས་གྲ་རྒྱས་པོ་ཕུལ། དེ་ནས་ཨ་གྲགས་དང་སོག་སྡེ་དང་ཧོར་སྦྲ་ཆེན་དང་ཁྱུང་པོ་བརྒྱུད་ནས་སྡེ་དགེ་དང་རྫ་ཁོག་བརྒྱུད་དུ་ཕེབས། སྐབས་དེར་རྒྱལ་རོང་ཁྲོ་ཆེན་རྒྱལ་པོ་ཚེ་དབང་ནམ་མཁའ་ཉིད་ཀྱིས་ཞུ་བ་ཡང་ཡང་ཕུལ་བར་བརྟེན་རྒྱལ་རོང་ཁྲོ་ཆེན་ལ་ཕེབས་དགོས་བྱུང་། ཁྲོ་ཆེན་རྒྱལ་པོ་ཚེ་དབང་ནམ་མཁའ་ཉིད་ཀྱིས་བསུ་བ་གཟབ་རྒྱས་མཛད། བླ་མས་རྒྱལ་མོ་རོང་ལ་བཞུགས་རིང་རྒྱལ་པོའི་གཙོས་པའི་སེར་སྐྱ་མང་ཚོགས་ལ་གཡུང་དྲུང་བོན་གྱི་ཡི་དམ་གྱི་དབང་ལུང་དང་བྱིན་རླབས་ཞབས་བརྟེན་སྨོན་ལམ་དང་རྟེན་བཞེངས་ལ་རབ་གནས་བཅས་ཕུན་སུམ་ཚོགས་པར་བསྩལ། རྒྱལ་པོས་བླ་མ་ལ་འབུལ་རྟེན་དུ་གཡུང་དྲུང་བོན་གྱི་བཀའ་འགྱུར་པོད༡༡༢བྱས་པ་ཆ་ཚང་ཞིག་ལ་གླེགས་ཐུམ་དང་བཅས་པ་ཕུལ། དེ་བཞིན་རྒྱུ་དངོས་བསམ་གྱིས་མི་ཁྱབ་པ་ཕུལ། དེའི་རིང་ལ་རྒྱལ་རོང་རྒྱལ་པོ་ནས་རྒྱལ་རོང་གི་ཁྱད་ཆོས་ལྡན་པའི་བྲོ་གར་དང་རྩེད་མོ་སོགས་ཀྱི་ལྟད་མོ་མང་པོ་ཕུལ་དེ་བཞིན་གསོལ་སྟོན་ཡང་གཟབ་རྒྱས་བཤམས། དེ་ལྟར་རྒྱལ་རོང་ཁྲོ་ཆེན་དུ་ཟླ་བ་གཉིས་ཙམ་བཞུགས་ནས་ཡར་ཕེབས་འགོ་བརྩམས།
མེ་རྟ་ལོ་སྟེ་སྤྱི་ལོ༡༨༤༦ལོའི་སྟོན་ཁར་གཙང་སྨན་རི་དགོན་དུ་འབྱོར། ཐེངས་འདིའི་གདུལ་བྱ་ལ་ཕེབས་ཡུན་དུས་ཚོད་ནི་མི་ལོ་བཞི་ཙམ་འགོར་ཡོད། ལུག་ལོ་སྟེ་སྤྱི་ལོ༡༨༤༧ལོར་སྨན་རིའི་འདུ་ཁང་ཐོག་ཏུ་བཀའ་འགྱུར་ལྷ་ཁང་དང་བླ་བྲང་རྩེའི་གསོལ་ཐབས་མདུན་མེ་ཁང་བཅས་གསར་བཞེངས་གནང་བ་མ་ཟད་འདུ་ཁང་ཡང་ཉམས་གསོ་གནང་། དེ་རྗེས་ཀྱི་ལོ་ཟླ་ཕལ་ཆེར་སྨན་རི་དང་གཡུང་དྲུང་གླིང་དེ་བཞིན་མཁར་སྣ་བཅས་ལ་བཞུགས་ནས་བཤད་སྒྲུབ་ཀྱི་མཛད་པ་བསྐྱངས། ཆུ་བྱི་ལོ་སྤྱི་ལོ༡༨༥༢ལོ་སྟེ་བླ་མ་འདི་ཉིད་དགུང་ལོ༤༡གི་ལོ་ལ་སྐུ་ལ་སྙུང་གཞི་ཕོག་ནས་ཞལ་གྲགས་རྒྱུ་མེད་པར་གྱུར། སྐབས་དེར་སྨན་རི་དགོན་དུ་འབྲེལ་ཡོད་ཀྱི་སྐུ་རིམ་ཞབས་བརྟན་མང་དག་བསྒྲུབ་ཀྱང་ངག་ལྐུགས་པའི་སྙུང་གཞི་དེ་རྩ་བ་ནས་དྲག་བསྐྱེད་མ་བྱུང་། དེ་ནས་བཟུང་ལོ་ཟླ་ཕལ་ཆེར་མཁར་སྣའི་སྒྲུབ་ཕུག་ཏུ་བསྐྱལ། མཁར་སྣ་ལ་བཞུགས་པའི་རིང་ལ་བོན་གྱི་རིག་གནས་དང་འབྲེལ་བའི་ལྗགས་རྩོམ་མང་པོ་གནང་། མཐར་དགུང་ལོ་ལྔ་བཅུ་ཐམ་པ་སྟེ་སྤྱི་ལོ༡༨༦༢ལོ་ལ་སྐུ་ཞི་བར་གཤེགས།
མཁན་ཉི་མ་བསྟན་འཛིན་ནི་གཡུང་དྲུང་བོན་གྱི་རིག་པའི་གནས་ཚང་མར་མངའ་བརྙེས་པའི་མཁས་གྲུབ་ཆེན་པོ་ཞིག་ཡིན་པས་ཁོང་གིས་བོན་གྱི་བསྟན་པ་ལ་མཛད་རྗེས་རླབས་ཆེན་བཞག་ཡོད་པས་ལྗགས་རྩོམ་ཡང་བསམ་གྱིས་མི་ཁྱབ་པ་མཛད་པ་དཔེ་མཚོན་ཙམ་ཞུས་ན། «གསེར་གདུང་བཀྲ་ཤིས་སྒོ་མང་གི་དཀར་ཆག»དང་། «རྒྱལ་བའི་སྐུ་བརྙན་དང་མཆོད་རྟེན་གྱི་གཟུངས་གཞུག་འབུལ་བའི་ལག་ལེན་གསལ་བྱེད་འཕྲུལ་གྱི་ལྡེ་མིག» «ཚེ་ཆོག་འཆི་མེད་གཏེར་གྱི་བུམ་བཟང་»དང་«དེའི་ཉེར་མཁོ་དགེ་སྤྱོད་ཡན་ལག་བརྒྱད་ལྡན»། དེ་བཞིན«ཚེ་ཆོག་ཕྱག་རྒྱ་ཁ་བསྐོང་དད་པའི་པེ་བེའུ»དང་«ཙཀླི་རྒྱབ་ཡིག»སོགས་དང་། «བོན་སྐྱོང་སྤྱི་ཡི་བསང་མཆོད་ཨུད་དཔལ་རྒྱས་པའི་ཕྲེང་བ»དང་«སྤྱི་བསང་ཨུད་འབར་རྒྱས་འཕྲེང་གི་ཉེར་མཁོའི་ཆ་ལག་ཟུར་བཀོད»། «མཁའ་ཀློང་གསང་བའི་མདོས་ཆེན་གྱི་བཅའ་ཐབས་གསལ་བྱེད་ཉི་འོད»དང་«མཁའ་ཀློང་གསང་བའི་མདོས་ཆེན་གྱི་ཟིན་རིས་ཉུང་འདུས་གསལ་བྱེད་མེ་ལོང་»། «མཁའ་ཀློང་གསང་བའི་མདོས་ཆེན་གྱི་བཅའ་ཐབས་ཀྱི་དགེ་སྤྱོད»དང་«སྤྱི་སྤུངས་ཞི་ཁྲོའི་ཟིན་རིས་རབ་གསལ་སྒྲོན་མེ»བཅས་བརྩམས། ཕྱི་མཚན་ཉིད་ཀྱི་སྐོར་ལ་ཡང་བརྩམས་ཆོས་མང་སྟེ་དཔེར་ན«མཚན་ཉིད་ཚིག་བཀྲའི་རིམ་པ་རབ་དཀར་པད་མོའི་འཕྲེང་བ»དང་«ཐུན་མོང་བསྡུད་གྲྭའི་རྣམ་བཤད་རིག་པའི་བློ་སྒོ་འབྱེད་པའི་ལྡེ་མིག» དེ་བཞིན«ཤེར་ཕྱིན་མངོན་རྟོགས་ལམ་གྱི་རིམ་པའི་རྣམ་བཤད་གླེགས་བམ་དང་པོ་དང་གཉིས་པ»བཅས་བརྩམས། དེ་བཞིན«སངས་རྒྱས་ཀྱི་བསྟན་རྩིས་ངོ་མཚར་ནོར་བུའི་ཕྲེང་བ»ཞེས་པ་གཡུང་དྲུང་བོན་གྱི་བསྟན་རྩིས་རྒྱས་པ་ཞིག་བརྩམས་པ་དེ་ནི་བོན་གྱི་བསྟན་པའི་ལོ་རྩིས་ལ་མེད་དུ་མི་རུང་བའི་དཔྱད་གཞིའི་ཡིག་ཆ་གལ་ཆེན་ཞིག་ཆགས་ཡོད། གོང་ཞུས་ཕྱག་དཔེ་དེ་དག་ནི་ཕྱིས་ཀྱི་བོན་པོའི་རྗེས་འཇུག་པ་ཚང་མས་ལོ་ཟླ་རེ་བཞིན་ཉམས་ལེན་བྱེད་རྒྱུར་མཁོ་བའི་རྩ་ཆེའི་ཡིག་རིགས་ཤིག་ཆགས་ཡོད་ལ་དེ་ནི་ཁོང་གིས་གཡུང་དྲུང་བོན་ལ་བཞག་པའི་མཛད་རྗེས་མཚོན་ཐུབ།
༢༽ རང་རྣམ་འདི་ཡི་ཁྱད་ཆོས།
མཁན་ཉི་མ་བསྟན་འཛིན་གྱི་རང་རྣམ་འདིའི་མཚན་བྱང་ཆ་ཚང་ལ«དཔལ་གཤེན་བསྟན་སྨན་རིའི་མཁན་པོ་སྒོ་སྟོན་ཉི་མ་བསྟན་འཛིན་དབང་གི་རྒྱལ་པོའི་རྣམ་ཐར་ལེགས་བཤད་ཉི་མ་འབུམ་གྱི་འོད་ཅན་འགྲོ་ཀུན་བློ་མུན་སེལ་བའི་སྒྲོན་མེ»ཞེས་ཟེར། དེ་ལ་ས་བཅད་ཆེ་བ་ལྔ་སྟེ། དང་པོ་སྤྱིར་སངས་རྒྱས་ཀྱི་བསྟན་པ་རིན་པོ་ཆེའི་བྱུང་ཚུལ་བསྟན་པའི་ས་བཅད། གཉིས་པ་གཡུང་དྲུང་བོན་གྱི་རྒྱུད་གསུམ་བླ་མའི་ཡིན་ཚུལ་བསྟན་པའི་ས་བཅད། གསུམ་པ་སྨན་རི་མཁན་རབས་དང་པོ་མཉམ་མེད་ཆེན་པོའི་རྣམ་ཐར་གྱི་ས་བཅད། བཞི་བ་དེ་ཉིད་ཀྱི་རྒྱལ་ཚབ་མཁན་རབས་རིམ་བྱོན་གྱི་ལོ་རྒྱུས་ས་བཅད། ལྔ་པ་མཁན་ཆེན་རང་ཉིད་ཀྱི་ལོ་རྒྱུས་ས་བཅད་དང་ལྔའོ། །མདུན་གྱི་ས་བཅད་ཆེན་པོ་བཞི་བོ་ནི་མདོར་བསྡུས་ཙམ་ལས་མེད། ནང་དོན་གཙོ་བོ་ས་བཅད་ལྔ་བར་བཞག་ཡོད་པ་སྟེ་ས་བཅད་ལྔ་བ་ལ་ཡང་ནང་གསེས་ལེའུ་ཆུང་བཅོ་ལྔ་ཙམ་བཀོད་ཡོད་པ་འདི་ལྟར་སྣང་སྟེ། དང་པོ་རྒྱུད་པ་རུས་ཀྱི་ཆེ་བ་བརྗོད་པ། གཉིས་པ་ལུས་བསྐྱེད་ཡབ་ཡུམ་གྱིས་བསྐུལ་ཞིང་དལ་འབྱོར་སྐྱེ་བ་བླངས་ཚུལ། གསུམ་པ་བཤེས་གཉེན་མཆོག་དང་མཇལ་ནས་ངེས་པའི་ལུང་གིས་ཟིན་ཚུལ། བཞི་བ་ཐོས་བསམ་རྒྱ་ཆེར་སྦྱངས་ནས་རྩོད་གྲྭར་ཞུགས་ནས་རབ་འབྱམས་མིང་བཏགས་བླངས་ཚུལ། ལྔ་བ་གདན་སར་བླ་མའི་བཀའ་དང་ལྷ་སྲུང་གི་ལུང་གིས་བསྐོས་བཞིན་བསྟན་པའི་ཁུར་ཆེན་བཞེས་ཚུལ། དྲུག་པ་དྲིན་ཆེན་དམ་པར་གཏུགས་ནས་སྔོན་འགྲོ་དངོས་གཞིར་འཇུག་ཚུལ། བདུན་པ་བདེར་གཤེགས་སྐུ་གདུང་བཞེངས་ནས་མངའ་དབུལ་རབ་གནས་མཛད་ཚུལ། བརྒྱད་པ་གསང་སྔགས་བསྒྲུབ་ཆེན་སྲོལ་བཙུགས་ཚུལ། དགུ་བ་བཀའ་འགྱུར་ལྷ་ཁང་བཞེངས་ཚུལ། བཅུ་བ་སྐྱེས་རབས་བཀོད་པར་བྱས་ནས་སྐོར་ཆོག་འཁོར་ལོ་བཞེངས་ཚུལ། བཅུ་གཅིག་པ་ནད་གདོན་དགེ་བསྐུལ་རྟོགས་ནས་དགེ་སྦྱོར་རྒྱ་ཆེར་མཛད་ཚུལ། བཅུ་གཉིས་པ་སྟོང་མཆོད་རྒྱུན་འཛུགས་མཛད་ཚུལ། བཅུ་གསུམ་པ་རྒྱལ་ཚབ་མཁན་མཆོག་བསྐོས་ནས་དབེན་གནས་སུ་བསྒོམ་ཚུལ། བཅུ་བཞི་བ་བླ་མའི་བཀའ་ཡི་བསྐུལ་ནས་རྣམ་ཐར་ཡི་གེར་བཀོད་ཚུལ། བཅོ་ལྔ་བ་དེ་ཡི་རྗེས་སུ་བྱུང་བའི་མཛད་པ་དང་བཅོ་ལྔའོ། །
རྣམ་ཐར་ཐོག་མར་འབྲི་འགོ་བརྩམས་པའི་དུས་ནི་ས་ཁྱི་ལོ་སྟེ་སྤྱི་ལོ༡༨༣༨ལོ་ལ་ཡིན་དེ་ནི་བླ་མ་ཉིད་སྨན་རི་མཁན་ཆེན་དུ་འཁོད་པའི་རྗེས་ཀྱི་ལོ་གསུམ་པ་དེ་རེད། སྐབས་དེར་ཁོང་གི་ཨ་ཁུ་གཡུང་དྲུང་ཉི་རྒྱལ་གྱིས་བསྐུལ་ནས་བླ་མ་ཉིད་ཀྱི་ལོ་རྒྱུས་རྣམ་ཐར་འབྲི་འགོ་བརྩམས་ན་སླད་འགྲོ་བ་སེམས་ཅན་ལ་ཕན་ཐོག་ཚུལ་གསུངས་ནས་བླ་མ་ཉིད་ཀྱིས་སྔར་བྱས་ཐོ་རུ་བཀོད་པ་ཚང་མ་རིམ་བཞིན་རྣམ་ཐར་གྱི་ཚུལ་དུ་བཀོད་གནང་མཛད། བློ་འཕངས་པ་ཞིག་ལ་རང་རྣམ་འདི་ཉིད་ཆ་ཚང་བ་ཞིག་བྲིས་གནང་ཐུབ་མེད་པས་ས་བཅད་ལྔ་བའི་ལེའུ་བཅོ་ལྔ་བ་ཚང་མེད། དེར་བརྟེན་མཁན་ཉི་མའི་དགོངས་པ་རྫོགས་པའི་ལོ་རྣམ་ཐར་འདིའི་ནང་འཁོད་མེད་པས་ཕྱིས་སུ་བྲིས་པའི་དེབ་ཐེར་ཡིག་ཆ་ལ་གཞི་བཅོལ་ནས་གཏན་ལ་ཕབས་པ་ཡིན། ཡོངས་གྲགས་ཀྱི་རྣམ་ཐར་རྣམས་སུ་བླ་མའི་ཆོས་ཕྱོགས་ཀྱི་མཛད་པ་གཙོ་བོར་བརྗོད་པ་ལས་དེ་མིན་སྤྱི་ཚོགས་ཀྱི་མཛད་པ་མང་པོ་བཀོད་པའི་སྲོལ་ཆེས་ཆེར་དར་མེད། དེར་བརྟེན་བླ་མའི་རྣམ་ཐར་ལས་སྐབས་དེའི་སྤྱི་ཚོགས་ཀྱི་རྣམ་པ་རྟོགས་ཐུབ་རྒྱུ་ནི་ཤིན་ཏུ་དཀའ་ཚེགས་ཆེ་བ་ཞིག་ཆགས་ཡོད། ད་ལྟའི་བར་དུ་བོད་ཡོངས་ལ་བླ་མའི་རྣམ་ཐར་བྲིས་པ་བརྒྱ་ཕྲག་མང་པོ་ཡོད་མོད་འོན་ཀྱང་དངོས་སུ་གྲགས་པ་ཆེ་ཤོས་ནི་རྗེ་བཙུན་མི་ལ་རས་པའི་རྣམ་ཐར་ཙམ་རེད། དེའི་རྒྱུ་རྐྱེན་གཙོ་བོ་ནི་མི་ལའི་རྣམ་ཐར་ནང་སྐབས་དེའི་སྤྱི་ཚོགས་ཀྱི་འཚོ་བ་མཚོན་པའི་གནས་ཚུལ་མང་པོ་བཀོད་ཡོད་པས་རེད།
དོན་དངོས་ཐོག་བླ་མ་སྐྱེས་ཆེན་དམ་པ་ཡིན་ཡང་རུང་གྲུབ་ཐོབ་དང་སྤྲུལ་སྐུ་ཡིན་ཡང་རུང་ཚང་མ་མི་ལུས་ཤ་ཁྲག་གི་ཕུང་པོ་གཡར་ནས་ཡོང་བ་ཞིག་ཡིན་ཕྱིན་ཚང་མ་སྐབས་དེའི་སྤྱི་ཚོགས་དེའི་ཁོར་ཡུག་གི་ཁྲོད་དུ་གནས་ཡོད་པས་མི་ཡུལ་གྱི་འཚོ་བ་བསྐྱེལ་དགོས་པ་སྨོས་མེད་རེད། གང་ཞིག་མི་ཡི་ཡུལ་དུ་འཚོ་གནས་བྱས་པ་ཙམ་གྱིས་སྐབས་དོན་གྱི་སྤྱི་ཚོགས་འཚོ་བ་དང་བྲལ་ཐབས་མེད་པ་ནི་སྨོས་མེད་རེད། དེར་བརྟེན་སྐྱེས་ཆེན་དམ་པའི་རྣམ་ཐར་ནང་དུ་སྤྱི་ཚོགས་འཚོ་བ་མཚོན་པའི་གནས་ཚུལ་མ་འཁོད་ན་རྣམ་ཐར་དེ་ཉིད་ཀྱི་རིན་ཐང་དེ་ཙམ་གྱིས་ཆ་ཚང་བར་མངོན་ཐུབ་ཀྱི་མེད། མཁན་ཉི་མ་བསྟན་འཛིན་གྱི་རང་རྣམ་ལ་ཡོངས་ཁྱབ་ཀྱི་སྐྱོན་ནད་དེ་འགོས་མེད། དེ་ཡང་རང་རྣམ་འདི་ལ་དམིགས་བསལ་གྱི་ཁྱད་ཆོས་ཕྱོགས་ཁ་ཤས་ནས་མངོན་ཐུབ་པ་སྟེ་ཐོག་མར་རང་རྣམ་འདིའི་འབྲི་སྟངས་ཀྱི་ཐད་ནས་ཉིན་ཐོ་ལྟ་བུའི་འབྲི་སྟངས་ཏེ་དུས་ཚོད་ཀྱི་འགྲོས་དང་བསྟུན་ནས་བྲིས་ཡོད་པ་སྟེ་ལོ་རེ་རེ་བཞིན་གྱི་གནས་ཚུལ་སྔ་ཕྱི་ལྟར་བཀོད་ཡོད། དེའི་ནང་དུ་ཆོས་ཕྱོགས་ཀྱི་མཛད་པ་ཙམ་མ་ཡིན་པ་འཇིག་རྟེན་པའི་གནས་ཚུལ་ཡང་མང་ཙམ་བཀོད་ཡོད་པས་རྣམ་ཐར་གྱི་དཔྱད་གཞིའི་རིན་ཐང་ཆེ་རུ་བཏང་ཡོད། ནང་དོན་གྱི་ཐད་ནས་བྱས་ན་དམིགས་བསལ་གྱི་ཁྱད་ཆོས་ཁག་ཁ་ཤས་མངོན་ཐུབ་པ་དཔེར་ན། རྣམ་ཐར་འདིའི་ནང་དུ་བླ་མ་རང་གི་གདུང་རྒྱུད་སྐམ་ཚང་གི་རྒྱུད་པ་བླ་རབས་མང་པོ་བཀོད་པ་དེ་རེད།
དེ་ཡང་རྣམ་ཐར་ལྟར་ན་ཉི་མ་བསྟན་འཛིན་གྱི་གདུང་རྒྱུད་སྐམ་རིགས་ཡིན་པ་དང་དེ་ནི་ཐོག་མར་འོད་གསལ་ལྷ་ལས་ཆད་ནས་ཕྱིས་སུ་བོད་བཙན་པོའི་དབུ་བླ་མཛད། དེ་ནས་བཙན་པོ་ཁྲི་སྲོང་ལྡེའུ་བཙན་དུས་དབུས་གཙང་ཁུལ་དུ་གཡུང་དྲུང་བོན་བསྣུབས་པས་སྐམ་གཡུང་དྲུང་བདུད་འདུལ་ཞེས་པའི་རིག་འཛིན་དེ་མར་མདོ་སྨད་ཕྱོགས་སུ་བྱོན། རྒྱ་བོད་སོ་མཚམས་ཟོང་ཆུ་སྟག་གླིང་ཟེར་བའི་ས་ཡི་ཤར་ཕྱོགས་འོད་དེ་རལ་གསུམ་ཞེས་པའི་ས་ཆར་ཕེབས་ནས་བཞུགས། དེ་རུ་བླ་རབས་བདུན་རིང་བསྒྲུབ་པ་མཛད་ནས་བསྟན་པ་སྤེལ། དེ་ནས་རྒྱལ་རོང་རྒྱལ་ཁག་དང་མི་ཉག་རྒྱལ་པོ་རྣམས་ཀྱི་དབུ་བླ་མཛད། དེ་ནས་ཡང་བསྐྱར་རིམ་བཞིན་ཡར་བྱོན་ནས་ཏྲེ་ཤོད་གངས་ཀྱི་ར་བ་རུ་བཞུགས། སྐབས་དེར་སྐམ་བླ་མ་གཡུང་དྲུང་མགོན་པོ་ཞེས་པ་ཞིག་ཡོད་པ་དེ་ལ་སྲས་གསུམ་གྱི་ཆེ་བ་དུས་གསུམ་མཁྱེན་པ་སྟེ་ཀརྨ་བཀའ་རྒྱུད་ཀྱི་བླ་མ་དེའོ། །སྲས་ཆུང་བ་གཉིས་མུ་མཐུད་གཡུང་དྲུང་བོན་གྱི་བསྟན་པ་བཟུང་། དེ་ནས་སྐམ་ཚང་བླ་རབས་འགའ་བེ་རི་རྒྱལ་པོའི་དབུ་བླ་མཛད། བེ་རི་རྒྱལ་པོ་དོན་ཡོད་རྒྱལ་གྱི་སྐབས་རྒྱ་ནག་གོང་མའི་དམག་དཔུང་གིས་བེ་རི་གཏོར་ནས་དགོན་པ་མང་པོ་རྩ་གཏོར་བཏང་བའི་དུས་སྐམ་ཚང་བླ་མ་སྡེ་དགེ་རྒྱལ་པོའི་དབུ་བླར་གྱུར་ནས་བླ་རྒྱུད་རིམ་བཞིན་འཕེལ་ནས་ཉི་མ་བསྟན་འཛིན་བར་དུ་བརྒྱུད་པའོ། །བླ་རབས་འཕེལ་རིམ་གྱི་ལོ་རྒྱུས་དུམ་བུ་འདིས་སྐམ་ཚང་བླ་རྒྱུད་ཙམ་མ་ཡིན་པར་དེ་ནས་བོན་དང་བོད་སྤྱིའི་ལོ་རྒྱུས་ཞིབ་འཇུག་ལ་ཡང་ཕན་ཐོག་ཡོད་པ་ནི་རྣམ་ཐར་འདིའི་རིན་ཐང་གཞན་ཞིག་རེད།
དེ་བཞིན་རྣམ་ཐར་འདིའི་དམིགས་བསལ་ཁྱད་ཆོས་གཞན་ཞིག་ནི་སྨན་རི་མཁན་ཆེན་བསྐོས་རྗེས་བསྟན་པའི་དོན་དུ་བྱང་འབྲོག་དང་མདོ་སྨད་ཁུལ་དུ་ཐེངས་གཉིས་བྱོན་པའི་སྐབས་ཀྱི་གནས་ཚུལ་ཞིབ་ཕྲ་བཀོད་ཡོད་པ་དང་། དེའི་ནང་དུ་ཆོས་ལུགས་ཀྱི་མཛད་སྒོ་དབང་དང་བྱིན་རླབས་དང་རབ་གནས་མཛད་ཚུལ་ཞིབ་ཕྲ་བཀོད་པ་མ་ཟད་སྐབས་དེའི་སྤྱི་ཚོགས་འཚོ་བའི་གནས་ཚུལ་ཡང་ཁ་གསལ་བཀོད་ཡོད་པ་དཔེར་ན། བྱང་འབྲོག་རྫ་དམར་ཚོ་བའི་མངའ་ཁོངས་སུ་སླེབས་སྐབས་ཚོ་བའི་དཔོན་དམངས་ཡོངས་ཀྱིས་བསྐུལ་ངོར་མཁའ་ཀློང་གསང་བའི་མདོས་ཆེན་གྱི་ཆོ་ག་ཞིག་གཙོ་སྐྱོང་གནང་རྗེས་རྫ་དམར་ཚོ་བ་ཡོང་གིས་བཀའ་དྲིན་ཞུ་ཆེད་རྟ་རྒྱུག་མདའ་འཕེན་གྱི་རྩེད་མོ་དང་དེ་བཞིན་གླུ་གར་གྱི་ལྟད་མོ་ཕུན་སུམ་ཚོགས་པར་ཕུལ་བ་དང་། དེ་བཞིན་ཤར་རྒྱལ་མོ་རོང་དུ་བསྐྱོད་སྐབས་རྒྱུ་འབྱོར་གྱི་ཡོན་གྱ་ནོམས་པ་ཕུལ་བ་མ་ཟད་ཡུལ་དེའི་ཁྱད་ཆོས་ལྡན་པའི་བྲོ་གར་གྱི་ལྟད་མོ་ཡང་ཕུལ་བར་བྲིས་ཡོད་པ་ལྟ་བུའོ། །སྦྱིན་བདག་རྣམས་ཀྱིས་ཕུལ་བའི་རྒྱུ་འབྱོར་རྣམས་ཚང་མ་ཐོ་འགོད་ཁ་གསལ་བྱས་ནས་དེ་དག་འགྲོ་སོང་གང་དུ་བཏང་ཡོད་མེད་ཀྱང་ཁ་གསལ་བཀོད་ཡོད། དེའི་ནང་དུ་གསེར་དང་དངུལ། རིན་ཆེན་གཡུ་དང་བྱུ་རུ། ཇ་དང་ཐ་ན་ཁ་བཏགས་ཙམ་ཡང་ཐོ་ཁ་གསལ་བར་བཀོད་ཡོད་པ་དཔེར་ན། ཕུ་དུ་ཁང་ཤེས་རབ་དབང་ཕྱུག་དང་བསོད་ནམས་དབང་ཕྱུག་གཉིས་ནས་ཁ་བཏགས་གཅིག་དང་འབྲུ་གཙང་ཁལ་བརྒྱ་ཐམ་པ་གཡུ་སྤུས་ལེགས་སྲང་གསུམ་རི་བ་ཕུལ་ཞེས་པ་ལྟ་བུའོ། །དེ་འདྲ་བའི་དཔེར་བརྗོད་མང་པོ་ཞིག་ཡོད་འདིར་ཡིག་ཚོགས་མང་བའི་སྐྱོན་དུ་འགྲོ་བས་དེ་ཙམ་མོ། །
༣༽ དཔལ་འབྱོར་ཡོང་ཁུངས་དང་བེད་སྤྱོད་གཏོང་སྟངས་ཀྱི་སྐོར་ལ་དཔྱད་པ།
རྣམ་ཐར་འདི་ལས་སྐབས་དེའི་གཙང་སྨན་རི་དགོན་གྱི་དཔལ་འབྱོར་ཡོང་ཁུངས་ཀྱི་ཐད་ལ་བསམ་གཞིགས་བྱེད་རྒྱུ་ཡོད་པ་ནི་རྣམ་ཐར་འདིའི་རིན་ཐང་གཞན་ཞིག་མངོན་ཐུབ། དེ་ཡང་བཅོས་བསྒྱུར་མ་བྱས་གོང་བོད་ཀྱི་དགོན་སྡེ་ཆེ་ཁག་ཕལ་ཆེར་ལ་སོ་སོའི་ཆོས་གཞིས་ཡོད་པས་དཔལ་འབྱོར་ཡོང་ཁུངས་སྤྱིར་བཏང་བྱས་ན་ཆོས་གཞིས་དེ་དག་ལས་འབྱུང་གི་ཡོད་པས་བླ་མ་རྣམ་པས་ངལ་བ་དུ་མ་ཁྱད་བསད་བྱས་ནས་གདུལ་བྱ་ལ་ཕེབས་དགོས་མེད་མོད། འོན་ཀྱང་སྨན་རི་དགོན་ལ་ཆོས་གཞིས་དེ་འདྲ་མེད་པས་སྨན་རི་མཁན་པོར་འཁོད་རྗེས་བྱ་བ་དང་པོ་དེ་དགོན་པའི་གཏོང་སྒོ་རྒྱུན་བསྲིང་ཡོང་ཆེད་བྱང་ཕེབས་མཛད་དགོས་པ་དེ་རེད། རྣམ་ཐར་ལས་ཤེས་རྟོགས་བྱུང་བར་གཞིགས་ན་སྨན་རི་དགོན་པའི་མཁན་པོ་རྣམ་པ་གདུལ་བྱ་ལ་བྱང་ཕེབས་མཛད་སྐབས་ས་ཁུལ་ཁག་ཁ་ཤས་ཡོད་པ་ནི་སྟོད་དྭངས་ར་ཁུལ་དང་། བར་གྱི་ཧོར་ཚོ་བ་སོ་དགུ་སྨད་ཀྱི་ཁམས་ཁུལ་དེ་ལས་ཤར་དུ་རྒྱལ་མོ་རོང་ཁུལ་སོགས་ཡིན། དེ་ཡང་བྱང་ཕེབས་ཞེས་པ་མང་ཆེ་སྟོད་ཀྱི་དྭངས་ར་དང་གནམ་མཚོ་ཁུལ་དང་། དེ་བཞིན་ཧོར་ཚོ་སོ་དགུ་དེ་བཞིན་ཁྱུང་པོ་ཁུལ་བཅས་ཀྱི་ས་ཁུལ་རྣམས་ཡིན། ས་ཐག་རིང་བའི་རྐྱེན་གྱིས་ཁམས་ཁུལ་དང་རྒྱལ་རོང་ཁུལ་དུ་ཕེབས་ཚད་ཉུང་ཙམ་ཡིན། སྤྱིར་བཏང་བྱས་ན་སྨན་རིའི་བླ་ཐོག་རེ་ལ་ཐེངས་རེ་ཙམ་ལས་ཕེབས་ཐུབ་ཀྱི་མེད་མང་ཆེ་དྭངས་ར་དང་ཧོར་དང་ཁྱུང་པོ་ཁུལ་དུ་ཕེབས་ཀྱི་ཡོད། མཁན་ཉི་མ་བསྟན་འཛིན་གྱི་རང་རྣམ་ལྟར་ན་ཁོང་སྨན་རིའི་མཁན་པོ་འཁོད་རྗེས་བྱང་ཕེབས་ལ་ཐེངས་མ་གཉིས་བྱོན་པ་དང་དེའི་ནང་ནས་ཐེངས་རྗེས་མ་དེ་ཐག་རིང་ཤོས་རྒྱལ་རོང་ཁུལ་དུ་སླེབས་ཡོད། ཁོང་གིས་རང་རྣམ་ནང་དུ་བྱང་ཕེབས་ཐེངས་གཉིས་པོ་དེའི་བརྒྱུད་རིམ་ཤིན་ཏུ་ཁ་གསལ་བྲིས་གནང་ཡོད། རྒྱལ་རོང་བར་དུ་ཕེབས་པའི་བྱང་ཕེབས་དེར་ལོ་ངོ་བཞི་ཙམ་འགོར་ཡོད། རྗེས་སུ་ཡར་སྨན་རི་དགོན་དུ་འབྱོར་ནས་གདུལ་བྱར་ཕེབས་སྐབས་ལྷ་སྡེ་རྣམས་ཀྱིས་ཕུལ་བའི་འབུལ་བ་ཆ་ཚང་སྨན་རི་དགོན་དུ་བཞག་ནས་འདུ་ཁང་ཐོག་ཏུ་བཀའ་འགྱུར་ལྷ་ཁང་དང་བླ་བྲང་རྩེའི་གསོལ་ཐབས་མདུན་མེ་ཁང་བཅས་གསར་བཞེངས་གནང་བ་མ་ཟད་འདུ་ཁང་ཡང་ཉམས་གསོ་གནང་། བྱང་ཕེབས་དེ་འདྲ་བྱོན་བར་དུས་ཚོད་རིང་བ་ཙམ་མ་ཟད་ལམ་དུ་དཀའ་ཚེགས་ཡང་ཤིན་ཏུ་ཆེ་བའི་བྱ་བ་ཞིག་ཡིན་པས་བླ་ཐོག་རེར་ཐེངས་རེ་ལས་ཕེབས་ཐུབ་ཀྱི་མེད་པ་ནི་ཤེས་གསལ་རེད། རྣམ་ཐར་འདི་ལ་ད་དུང་དམིགས་བསལ་ཁྱད་ཆོས་གཞན་ཞིག་ཡོད་པ་སྟེ་མཁན་ཉི་མ་དང་མཇལ་འཕྲད་བཀའ་མོལ་བྱུང་རིགས་ཀྱི་བླ་མ་ཆེ་གྲས་ཕན་ཚུན་ཞབས་བརྟན་གསོལ་འདེབས་འབུལ་རེས་གནང་བ་རྣམས་ཕལ་ཆེར་ཆ་ཚང་བཀོད་འདུག དེ་ཡང་མང་ཆེ་མཁན་ཉི་མ་ཁོང་རང་གིས་ཕར་ཕུལ་བ་རྣམས་རེད། དེ་ཡང་ཞབས་བརྟན་གསོལ་འདེབས་དེ་དག་ཕལ་ཆེ་བ་དད་ལྡན་སེར་སྐྱ་ཕོ་མོས་རེ་བསྐུལ་ནན་མོ་བྱས་མཐར་ཁོང་གིས་བྲིས་ནས་ཕུལ་བ་ཤ་སྟག་རེད། དོན་དེ་ནས་སྐབས་དེ་དུས་གྲགས་ཅན་བླ་མ་རྣམས་ལ་ཞབས་བརྟན་གསོལ་འདེབས་འབུལ་རྒྱུ་ཆེས་ཆེར་དར་བར་མངོན་ཐུབ་ལ་ལུགས་སྲོལ་དེ་ཡུན་རིང་གི་ལོ་རྒྱུས་ལྡན་པ་ཡང་ཟུར་ནས་མཐོང་ཐུབ། མདོར་ན་མཁན་ཉི་མའི་རང་རྣམ་འདི་ལ་དམིགས་བསལ་གྱི་ཁྱད་ཆོས་མང་པོ་ལྡན་འདུག་པར་སྐབས་འདིར་ཆེད་རྩོམ་ཐུང་ངུ་ཞིག་གིས་དེ་དག་ཚང་མ་ངོ་སྤྲོད་དང་དཔྱད་པ་ཞུ་ཐུབ་ཐབས་ག་ལ་ཡོད། རྩོམ་ཐུང་འདིའི་དམིགས་ཡུལ་ཉག་གཅིག་པུ་དེ་ནི། སོ་ཕག་འཕངས་ནས་གཡང་ཊི་ལེན། །ཞེས་པའི་དཔེ་ལྟར་དཔྱད་རྩོམ་ཐུང་ངུ་འདི་བརྒྱུད་དེ་གཅིག་ནས་མཁན་ཉི་མ་བསྟན་འཛིན་གྱི་མཛད་པ་རྒྱུས་མངའ་ཡོང་རྒྱུ་དང་། གཉིས་ནས་རྣམ་ཐར་གྱི་ནང་དོན་སྔར་ལས་ཞིབ་ཚགས་བལྟ་ཀློག་བྱས་ཏེ་དེའི་ནང་ནས་ཞིབ་འཇུག་ལས་ཀར་སྨན་པའི་དོན་ཆེན་མང་པོ་རྙེད་ཐུབ་རྒྱུའི་རེ་བ་ཡོད་པ་བཅས་རེད།
2010ལོའི«དཔྱོད་ལྡན་མཆོད་པའི་མེ་ཏོག»སྤྱི་དེབ་བདུན་པ་ལས་བཤུས།
རྩོམ་པ་པོ། ཁྱུངཿསྨོན་ལམ། དུས་ཚོད། 4:50:00 AM
Labels: བོན་འབྲེལ་ཤེས་བྱ།
No comments:
Subscribe to: Post Comments (Atom)


text:
༄༅། བོད་ཀྱི་མི་རབ་གསར་བའི་མཐུན་ཚོགས།།
Association Of Tibetan New Generation
Monday, June 3, 2013
Monday, May 6, 2013
བོད་དོན་འཐབ་རྩོད་ཀྱི་སྟོབས་ཤུགས་གཅིག་སྒྲིལ་ཡོང་ཐབས་ཐད་བགྲོ་གླེང་།
Friday, March 1, 2013
རྒྱ་གཞུང་གི་ལོ་སར་གསོལ་སྟོན་ལ་འགྲོ་མཁན་གྱི་བོད་མི།
རྒྱ་གཞུང་གི་ལོ་སར་གསོལ་སྟོན་ལ་འགྲོ་མཁན་གྱི་བོད་མི།
Tuesday, February 12, 2013
ལོ་སར་ཚེས་གཅིག་ཉིན་ཀྱི་ལས་འགུལ།
དེ་
རིང་ སྤྱི་ ཟླ་ ༢ཚེས༡༡ཉིན་ ཏེ་ བོད་ ཀྱི་ ལོ་ སར་ ཚེས་ པ་ གཅིག་ ཉིན་ ཀྱི་ ཆུ་ ཚོད་ ༣ནས་ ༥བར་ བོད་ ཀྱི་ མི་ རབས་ གསར་ བའི་ མཐུན་ ཚོགས་ ཀྱི་ གོ་ སྒྲིག་ འོག་ སུད་ སི་ གྲོང་ ཁྱེར་ ཛུ་ རིག་ ནང་ རྒྱ་ གཞུང་ གི་ སྲིད་ བྱུས་ ལ་ ངོ་ རྒོལ་ དང་ ། བོད་ ནང་ གི་ རྒྱལ་ གཅེས་ དཔའ་ བོ་ དཔའ་ མོ་ རྣམས་ ཀྱིས་ གཙོས་ སྡུག་ སྦྱོང་ མནར་ གཅོད་ མྱོང་ བཞིན་ པའི་ བོད་ པ་ ཡོངས་ ལ་ གདུང་ སེམས་ མཉམ་ བསྐྱེད་ དང་ ། རྒྱ་ གཞུང་ གིས་ ཉེས་ མེད་ ཉེས་ འཛུགས་ ཀྱིས་ མི་ ལོ་ མང་ པོ་ ཁྲིམས་ མུན་ དུ་ འཇུག་ བཞིན་ པ་ སྤྱི་ དང་ ། ལྷག་ དོན་ རྔ་ བའི་ བློ་ བཟང་ དཀོན་ མཆོག་ ལ་ ལོ་ གཉིས་ རྗེས་ སྲོག་ ཐག་ གཏོང་ རྒྱུའི་ ཐག་ གཅོད་ བྱས་ པ་ སོགས་ ལ་ འཛམ་ གླིང་ མི་ མང་ གིས་ ངོ་ རྒོལ་ བྱ་ དགོས་ པའི་ འབོད་ སྒྲ་ སྒྲོག་ ཆེད་ ལས་ འགུལ་ འདི་ སྤེལ་ བ་ ཞིག་ ཡིན་ འདུག
Wednesday, February 6, 2013
བོད་ཀྱི་མི་རབས་གསར་བའི་མཐུན་ཚོགས་ཀྱི་ཚོགས་པའི་དམིགས་ཡུལ་དོན་ཚན་ ཁག་དང་ཚོགས་པའི་ལས་དོན་སྤེལ་ཕྱོགས་ཐད་ཀྱི་ཟབ་སྦྱོང་ཐེངས་དང་པོ།
སྤྱི་ལོ་༢༠༡༣ལོའི་ཟླ༢ཚེས༢དང་༣ཉིན་གཉིས་རིང་བོད་ཀྱི་མི་རབས་གསར་བའི་མཐུན་ཚོགས་ཀྱི་ཚོགས་པའི་དམིགས་ཡུལ་དོན་ཚན་ཁག་དང་ཚོགས་པའི་ལས་དོན་སྤེལ་ཕྱོགས་ཐད་ཀྱི་ཟབ་སྦྱོང་ཐེངས་དང་པོ་གནང་ཡོད་པ་དང་།
ཉིན་དང་པོ་ཚོགས་མི་རྣམས་པའི་ཚོགས་པའི་དམིགས་ཡུལ་དོན་ཚན་དགུའི་ཐོག་ཚོགས་མི་སོ་སོའི་བསམ་ཚུལ་བརྗེ་རེས་དང་གོ་བསྡུར་ལྷུག་པོ་གནང་ཡོད་པ་དང་། མ་འོངས་ལས་དོན་སྤེལ་ཕྱོགས་ཐད་ལ་ཡང་གཏན་འབེབ་མ་ཉུང་བ་ཞིག་བྱེད་ཡོད་པ་རེད། ཉིན་གཉིས་པར་ཡོ་རོབ་སྐུ་


text:
གསར་འགོད་པས་ཞིང་ཆེན་རྒྱལ་ཁོངས་ཐོན་ཁུངས་ཐིང་ནས་ཤེས་གསལ་ལྟར་ན། འཚེ་མེད་ས་རྒྱུད་ནས་གཏེར་ཁ་འཚོལ་སྟངས་གསར་པ་འཚོལ་ཞིབ་བྱས་ཏེ། ལོ་གསུམ་ནང་གཏེར་ལས་ཐེབས་རྩའི་གཞི་ཁྱོན་དུང་ཕྱུར50འགྲུབ་པ་ནས2025ལོའི་བར་གཏེར་ཁ་དང་རྟེན་གཞི་གསར་པ30-35འཚོལ་རྙེད་འབྱུང་བ་དང་། རྐྱང་རྒོད་ཆུ་མགོ་ནས་ཤ་རཀ་ས་ཆའི་རྣེ་གཏེར་རྟེན་གཞི་དང་། ཐང་བར་རི་ནས་ཞེ་ཐའེ་རི་བོའི་ཞ་དང་ཏི་ཚའི་གཏེར་ཁའི་རྟེན་གཞི་སོགས་གཏེར་ཁོངས་ཆེ་ཤོས་བཅུ་གཏོད་པའི་འབྲེལ་རྒྱུན་རྟེན་གཞི་ཧ་ལམ་ལེགས་འགྲུབ་བཅས་ཡོང་ཆེད། ཉེ་ལམ་མཚོ་ནུབ་ཁུལ་མི་དམངས་སྲིད་གཞུང་དང་ཞིང་ཆེན་རྒྱལ་ཁོངས་ཐོན་ཁུངས་ཐིང་གཉིས་ཀྱིས་ཚྭ་འདམ་གྱི་འཚེ་མེད་ས་རྒྱུད་ནས་གཏེར་ཁ་རྩད་ཞིབ་ཀྱི་མཉམ་འདུས་ཇུས་འདོན་ཚོགས་ཆེན་གཏེར་ལེན་ཁ་ནས་བསྡུས།
ཤེས་གསལ་ལྟར་ན། ཉེ་བའི་ལོ་ཚུན་ལ་རང་ཞིང་གི་ས་ཁམས་རྩད་ཞིབ་ལས་ཀས་ས་ཁམས་རྩད་ཞིབ་ཀྱི་མདའ་མོ་དེ་ཚྭ་འདམ་གཞོང་དང་དེའི་ཉེ་འཁོར་གྱི་ཚྭ་འདམ་བྱང་མཐའ་དང་། ཁུ་ནུ་ཤར་མ། ཨར་ཅན་སོགས་ས་ཁུལ་ལ་གཏད་དེ། སྐྱོན་བྲལ་རྩད་ཞིབ་བྱས་པར་གྲུབ་འབྲས་མངོན་གསལ་བླངས་པ་ནི། ཆི་མན་ཐ་ཀེ་རུ་ཟངས་དང་ནིག ཞ། ཏི་ཚྭ་ཡི་གཏེར་ཁ་ཏུན་བྱེ་བ་རིམ་པ་དང་། ཁུ་ནུ་ཤར་མར་གསེར་གྱི་གཏེར་ཁ་ཏུན་སྟོང་རིམ་པ། ཚྭ་འདམ་བྱང་མཐའ་རུ་རྡོ་སོལ་ཏུན་དུང་ཕྱུར་རིམ་པ། མུ་ལི་ནས་ཆུ་ཁོལ་བར་རྡོ་སོལ་ཏུན་དུང་ཕྱུར་སོ་ལྔ་བཅས་རྟེན་གཞི་ཆེན་པོ་བཞི་གསར་དུ་གྲུབ་ཡོད་པ་འཚོལ་རྙེད་བྱུང་ནས། ཚྭ་འདམ་གཞུང་གི་གཏེར་ཁ་རྩད་ཞིབ་གསར་པ་ལ་བར་སྟོང་གསར་པ་ཞིག་བསྐྱེད་ཡོད་པ་རེད། ད་སྔ་ཞིང་ཆེན་རྒྱལ་ཁོངས་ཐོན་ཁུངས་ཐིང་གིས་ལས་གནད་དེ་དུར་ལམ་རྫོང་གི་རི་བོ་པ་པའོ་ཧྲན་གྱི་བྲག་རིམ་དུ་ཆགས་པའི་སོལ་རླངས་དང་། དུར་ལམ་རྫོང་ན་རྒན་ཁང་ཆེར་དངུལ་གཏེར། ཚྭ་འདམ་གཞོང་གི་ས་གཏིང་བ་ཚྭའི་ཆུ་དང་གཞི་རྒྱུ་སེ་འདུས་པའི་ས་རྒྱུ་སོགས་རྩད་ཞིབ་ཀྱི་ལས་ལ་ཕྱོགས་ཏེ། གཏེར་ཁ་རྩད་ཞིབ་ལ་གྲུབ་འབྲས་གསར་པ་ཞིག་ལོན་པར་བརྩོན་ལེན་བྱེད་མུས་རེད།
ཐེངས་འདིའི་ཚྭ་འདམ་གཞོང་འཚེ་མེད་ས་རྒྱུད་ཀྱི་གཏེར་ཁ་རྩད་ཞིབ་ཀྱི་མཉམ་འདུས་ཇུས་འདོན་གྱི་ཚོགས་ཆེན་ཐོག གནས་མང་གཞི་གཅིག་གི་ཁེ་ཕན་མཉམ་སྤྱོད་ལམ་ལུགས་བརྒྱུད་དེ་ཞིང་ཆེན་ཕྱི་ནང་གི་རྒྱལ་དབང་ས་ཁམས་རྩད་ཞིབ་ལས་ཁུངས་ལ་ཡར་སྐུལ་དང་རྒྱབ་སྐྱོར་བྱེད་དགོས་པ་དང་། གཏེར་དབང་དང་ལག་རྩལ། འཇོན་མི་ལ་སོགས་པའི་རྣམ་པ་བརྒྱུད་དེ་སྤྱི་ཚོགས་མ་དངུལ་བར་མཉམ་ལས་དགོས་པ་དང་། “ཉེན་ཁ་མཉམ་སེལ་དང་། ཡོང་སྒོ་མཉམ་སྤྱོད”ཀྱི་རྩ་དོན་ལྟར། གྲོས་བསྡུར་བརྒྱུད་ཕྱོགས་གང་ཅིའི་ཁེ་དབང་དང་འོས་འགན་ལ་ཁ་ཆད་གསལ་འབེབས་བྱས་ཏེ། མཉམ་གཅིག་ཏུ་གཏེར་ཁ་འཚོལ་ཞིབ་དང་། མཉམ་གཅིག་ཏུ་འཕེལ་རྒྱས་ཇུས་འདོན། མཉམ་གཅིག་ཏུ་གྲུབ་འབྲས་ལོངས་སྤྱོད་བཅས་བྱེད་དགོས། དེ་དང་ཆབས་ཅིག སྣ་མང་གི་དངུལ་བསྡུའི་ནང་རྐྱེན་ལམ་ལུགས་གསར་བཟོ་དང་། མཚོ་ནུབ་གཏེར་ལས་གོང་སྤེལ་ཐོན་ལས་ཐེབས་རྩ་གསར་དུ་བཙུགས་ཏེ། ལོ་གསུམ་ནང་དུ་གཏེར་ལས་ཀྱི་ཐེབས་རྩ་སྒོར་དུང་ཕྱུར་ལྔ་བཅུ་ལོན་པར་ནུས་ཤུགས་ཡོད་རྒུས་བརྩོན་ལེན་བྱ་རྒྱུ་དང་། “རི་བོ་གཉིས”ཀྱི་འདུ་ཤེས་ཇེ་བརྟན་དུ་བཏང་ནས་ཕྱོགས་ཐམས་ཅད་ནས་ལག་ལེན་བྱེད་དགོས། ལག་རྩལ་གསར་གཏོད་བརྒྱུད་དེ་སྔོན་ཐོན་གྱི་ས་གཤིས་རྩད་ཞིབ་བྱེད་ཐབས་དང་། དཔྱད་ཆས་བཅས་ལ་ཞིབ་འཇུག་ཐོག་བཀོལ་སྤྱོད་ཀྱིས་རྩད་ཞིབ་ཡང་དག་བྱས་ཏེ། སྣོད་བཅུད་ཁོར་ཡུག་ལ་འཕུར་དཀྲུགས་དང་གཏོར་བརླག་འདྲ་མིན་མི་ཡོང་བ་གཞི་བྱས། གཏེར་ཁུངས་རྩད་ཞིབ་སྔོག་འདོན་དང་སྣོད་བཅུད་ཁོར་ཡུག་ཕན་ཚུན་མི་འགལ་ཞིང་། མཉམ་གནས་མཉམ་སྐུལ་མཉམ་སྤེལ་གྱི་སྣོད་བཅུད་དཔལ་ཡོན་གྱི་ལམ་བུ་གསར་པ་ཞིག་བཏོད་དེ། སྐྱོན་བྲལ་གཏེར་འཚོལ་གྱི་མ་དཔེ་བཟང་བོ་ཞིག་ཏུ་འགྱུར་བར་འབད་འབུངས་བྱེད་དགོས་པ་སོགས་ཀྱི་གྲོས་གླེང་ཇུས་འབུལ་བྱས་འདུག
ལོ་ཙཱ་བ། ཁོན་ཐར་འཚོ།


text:
རྒྱ་ཆེའི་དད་ལྡན་བོན་འབངས་མང་ཚོགས་ལ་ངས་ཚིག་ཁ་ཤས་ཅིག་ཞུས་ཡ་ཅིག་ལ། ཉེ་ཆར་༧སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་རིན་པོ་ཆེ་མཆོག་སྐུ་གཞན་དོན་བོན་དབྱིངས་སུ་ཐིམ་པའི་གནས་ཚུལ་ད་སེམས་ཕམ་པ་ཅིག་དེ་འདྲ་ཅིག་བྱུང་བསྡད་ཡོད་རེད། ཚང་མས་ཕལ་ཆེར་ཀྱིས་མ་མཁྱེན་པ་ཡོད་རྒྱུ་མ་རེད། རྩོམ་ཡིག་འདིའི་འཕྲོ་ཀློག » »
1,551 total views, no views today
དབུས་ཝཱཎཱ་གཙུག་ལག་སློབ་ཆེན་གྱིས་གདན་ཞུས་ལྟར་སྨན་རིའི་བཤད་སྒྲུབ་མཁན་པོ་དགེ་བཤེས་ཉི་མ་དོན་གྲུབ་མཆོག་བསླབ་པ་བགྲེས་པོའི་དགུན་ཆོས་ལ་ཕེབས་ཡོད། རྩོམ་ཡིག་འདིའི་འཕྲོ་ཀློག » »
1,745 total views, no views today
ཕྱི་ལོ་ ༢༠༡༦ ལོའི་ཟླ་ ༡༡ ཚེས་ ༡༦ བོད་མེ་སྤྲེལ་ལོའི་ཟླ་དགུ་པའི་ཚེས་བཅུ་བདུན་ཉིན་ནས་༧གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་དུ་ད་ལོའི་གཡས་རུ་འཆད་རྩོད་ཆེན་མོ་ཐེངས་ཉི་ཤུ་པ་དངོས་སུ་དབུ་འཛུགས་གནང་ཡོད་པའི་གནས་བསྡུས། རྩོམ་ཡིག་འདིའི་འཕྲོ་ཀློག » »
2,242 total views, 1 views today
ཕྱི་ལོ་ ༢༠༡༦ ལོའི་ཟླ་ ༥ ཚེས་ ༢༧ ནས་ ༣༠ བར་ཨ་རིའི་ནེའུ་ཡོག་ཁུལ་དུ་བརྟན་གཞི་བྱས་པའི་བོན་གྱི་ཚོགས་སྡེ་བོན་གཤེན་གླིང་གིས་གོ་སྒྲིག་འོག་སངས་རྒྱས་གཡུང་དྲུང་བོན་གྱི་བསྟན་པའི་གཙུག་ནོར་༧སྐྱབས་རྗེ་རྒྱལ་བ་སྨན་རི་བའི་ཁྲི་འཛིན་སོ་གསུམ་པ་༧ལུང་རྟོགས་བསྟན་པའི་ཉི་མ་རིན་པོ་ཆེ་དཔལ་བཟང་པོ་མཆོག་གིས་དད་ལྡན་བོན་འབངས་ཁག་ཅིག་ལ་དགོངས་མཛོད་རི་ཁྲོད་ཆེན་པོས་མཛད་པའི་ཟབ་མོ་གནད་ཀྱི་གདམས་པ་རྫོགས་ཆེན་ཨ་ཁྲིད་ཀྱི་ཁྲིད་ལུང་རྒྱས་པ་དང་རིག་འཛིན་ཚེ་ཡི་རྒྱལ་པོའི་བཀའ་དབང་བཅས་གནང་། རྩོམ་ཡིག་འདིའི་འཕྲོ་ཀློག » »
2,262 total views, no views today
ཕྱི་ལོ་༢༠༡༥ཟླ་བ་༠༩ཚེས་༡༧ཉིན་སི་ཁྲོན་ཞིང་ཆེན་ཁོངས་ཀྱི་སྡེ་དགེ་རྫོང་གི་ཁོངས་གཏོགས་མདོ་ཁམས་གླིང་ཚང་ལྷ་སྡེའི་ནང་ཚན་གྱི་གླིང་ལེ་མདའི་ཡུལ་དུ་གསེར་རྟ་བླ་རུང་གི་མཁན་ཆེན་གླིང་ཚང་བ་བརྩོན་འགྲུས་མཐའ་ཕྱིན་མཆོག་གིས་ཐུགས་འགན་གོ་སྒྲིག་འོག་༼གླིང་རྫ་རྒྱུད་རིས་མེད་བདེ་ཆེན་ཞིང་བགྲོད་ཆེན་མོ་༽ཞེས་པ་ཞིག་འཚོགས་གནང་བ། རྩོམ་ཡིག་འདིའི་འཕྲོ་ཀློག » »
1,774 total views, no views today
ཕྱི་ལོ་ ༢༠༡༥ ཟླ་བ་ ༦ ཚེས་ ༡༣ ཉིན་བོན་སྤྱི་དགེ་བཤེས་སྨོན་ལམ་མཐར་ཕྱིན་ལགས་ཀྱིས་༧གཡུང་དྲུང་བོན་གྱི་སྐོར་བགྲོ་གླེང་སྐབས་བཅུ་བཞི་པའི་སྟེང་ལ་ཆེད་དུ་དཔྱད་གཏམ་གནང་བའི་གཡུང་དྲུང་བོན་གྱི་སྤྱི་འཐུས་བྱུང་རིམ་སྐོར་གྱི་ནང་དོན་གནད་བསྡུས།
༄༅། །བོད་མི་མང་སྤྱི་འཐུས་ལྷན་ཚོགས་ནི་ཐོག་མར་ ༡༩༦༠ ཟླ་ ༩ ཚེས་ ༢ ཉིན་དབུ་བརྙེས་པ་ཞིག་ཡིན། སྐབས་དེར་ཆོས་ལུགས་ཆེན་པོ་བཞི་སྟེ། རྙིང་མ་དང་། བཀའ་བརྒྱུད། ས་སྐྱ། དགེ་ལུགས་བཅས་ནས་འཐུས་མི་རེ་དང་། ཆོལ་ཁ་གསུམ་སྟེ། དབུས་གཙང་དང་། མདོ་སྟོད། མདོ་སྨད་བཅས་ནས་འཐུས་མི་ རྩོམ་ཡིག་འདིའི་འཕྲོ་ཀློག » »
1,589 total views, no views today
ཕྱི་ལོ་ ༢༠༡༤ ཟླ་བ་ ༡༠ ཚེས་ ༡༠ ཉིན་ཨ་རིའི་རླུང་འཕྲིན་ལས་ཁང་ནས་གངས་ལྗོངས་གླེང་སྟེགས་ཀྱི་ལེ་ཚན་ནང་རྒྱལ་སྤྱིའི་བོད་རིག་པའི་མཁས་དབང་མཁར་རྨེའུ་བསམ་གཏན་ལགས་ལ་ཁོང་གི་སྐུ་ཚེའི་ལོ་རྒྱུས་དང་འབྲེལ་བའི་ཁོང་གིས་སློབ་གཉེར་གནང་སྟངས་རྒྱལ་སྤྱིའི་བོད་རིག་པའི་ཞིབ་འཇུག་གནང་སྲོལ་སོགས་བཅར་འདྲི་ཞུས་པ་གསན་རོགས་ཞུ། རྩོམ་ཡིག་འདིའི་འཕྲོ་ཀློག » »
1,644 total views, no views today
ཕ་བོང་།
འཆད་ཁྲིད་ཀྱི་སྔོན།
ཚད་མའི་གཞུང་དུ་ལོ་ཟླ་ནི་ལྡན་མིན་འདུ་བྱེད་ཀྱི་གྲས་སུ་བཞག་འདུག་ལ་དེ་ནི་དངོས་གནས་དེ་ལྟ་བུ་ཞིག་རེད་དེ། ཁོང་མིག་ལ་ཐོགས་པ་དང་སྙན་གྱིས་ཟིན་པ་མེད་པར་ང་ཚོ་དང་རིང་དུ་བཀྱེད་དེ་མདུན་ནས་མདུན་དུ་བསྐྱོད་བཞིན་གདའ།
ཡང་སློབ་སྐབས་གསར་བ་ཞིག་གི་འགོ་བརྩམས་བྱུང་། སློབ་སྐབས་སྔོན་མའི་ནང་མཁར་རྨེའུ་བསམ་གཏན་ལགས་ཀྲུང་དབྱང་མི་རིགས་སློབ་ཆེན་གྱི་བོད་རིག་པ་གླིང་གིས་གདན་ཞུ་བྱས་ནས་འཆད་ཁྲིད་བྱེད་རྒྱུ་ཡིན་པའི་གཏམ་ཐོས་མ་ཐག་ཡོན་ཏན་སློབ་པར་རངས་པའི་མི་སྐོར་ཞིག་གིས་ནམ་བསླེབ་ཀྱི་གཏམ་ཐེངས་གཅིག་མིན་པར་དུ་མར་དྲིས་དང་འདྲི་བཞིན་འདུག ཡིན་ཡང་མཚམས་ནས་རྒྱུ་རྐྱེན་ཅི་ཡིན་ཧ་མ་གོ་ཡང་གང་ལྟར་ད་ཐེངས་སློབ་སྐབས་བར་ནར་འགྱངས་བྱས་འདུག ཉིན་འདི་དག་གི་རིང་ལ་ཀྲུང་དབྱང་མི་རིགས་སློབ་ཆེན་གྱི་དགེ་སློབ་ཀུན་གྱི་གླེང་བཞིན་པ་ནི་མཁར་རྨེའུ་བསམ་གཏན་དང་ཁོང་གི་གསུང་རྩོམ་མདའ་དང་འཕང་ཡིན་པ་དང་། ཚང་མས་ཁོང་པེ་ཅིན་དུ་ཡོང་ནས་ཟླ་བ་གཅིག་གི་རིང་ལ་འཆད་ཁྲིད་བྱེད་རྒྱུ་དེར་བསྒུག་འདུག པེ་ཅིན་གྱི་བོད་རིགས་སྤུན་ཟླ་མང་བོ་ཞིག་གིས་ཀྱང་འདིར་རྣ་བ་གཏད་དེ་ཉན་འདུག དེ་མིན་གོ་ཐོས་ལྟར་ན་ཁམས་དང་ཨ་མདོ་ནས་མེ་འཁོར་དང་གནམ་གྲུར་བསྡད་དེ་བསམ་གཟས་ནས་ཁོང་གི་འཆད་ཁྲིད་ལ་མཉན་དུ་ཡོང་མཁན་ཀྱང་འདུག འདི་དངོས་གནས་བོད་པའི་སློབ་གཉེར་གྱི་སྣང་ཚུལ་ཡག་པོ་ཞིག་དང་ཡང་ན་མཁས་པའི་མཚན་སྙན་གྱི་མངར་ཁའང་ཅི་ལ་མིན། རྩོམ་ཡིག་འདིའི་འཕྲོ་ཀློག » »
2,150 total views, no views today


text:
首届迷蕃音致敬经典藏地音乐颁奖晚会“第二篇章《礼赞卓越的贡献》 迷蕃音以记录和讲述藏地民间艺术家的艺术人生,深度了解他们是如何通过坚守与不懈努力,创造了丰厚的艺术财富,从而成为一个时代的“声音” 迷蕃音以打造平台的方式让青年的艺术专业人士和音乐人有更多地机会学习和发扬藏族传统音乐.
མེས་པོའི་དབྱངས་ཕྱག་རྗེས་གཟེངས་བསྟོད་དགོང་ཚོགས་སྐབས་དང་པོ་འདི་ལེའུ་བཞི་རུ་བགོས་ཡོད་ལ།ལེའུ་དང་པོ་ཚད་ལྡན་ལ་གུས་པར་འདུད་པ་དང་། ལེའུ་གཉིས་པ་བྱས་རྗེས་ལ་དར་དཀར་འཐེན་པ།ལེའུ་གསུམ་པ་སྒྱུ་རྩལ་གྱི་རྣམ་ཤེས་མཆོད་པ། ལེའུ་བཞི་བ་མེས་པོ་ཡི་ཞབས་རྗེས་འཚོལ་བ་བཅས་ཡོད་ལ། ལེའུ་དང་པོ་ཀུན་གྱི་སྤྱན་སྔ་རུ་བསྟར་ཟིན་པ་ནང་ལྟར་ཏེ། ད་རེས་ནི་ལེའུ་གཉིས་པ་བྱས་རྗེས་ལ་དར་དཀར་འཐེན་པ་ཡིན་ལ། མི་འགྱང་བར་རིམ་བཞིན་དུ་དྲ་ལམ་བརྒྱུད་དེ་བསྒྲག་ཡོང་ངེས། ཀུན་གྱིས་ཐུགས་ཁུར་དང་རྒྱབ་སྐྱོར་བྱེད་པར་སྙིང་ནས་རེའོ།། མེས་པོ་དབྱངས་ཟེར་ན་ད་ནི་ཁྱེད་ཅག་ལའང་བག་ཆགས་ཅུང་ཟད་རེ་ཡོད་སྲིད་ལ་མེད་ཀྱང་ངེས། གང་ལྟར། མ་གཞི་ང་ཚོས་འདི་འདྲའི་ལས་ཀ་ཞིག་སྒྲུབ་པ་ནི་ཆེད་ལས་དང་ཚད་གཞི་མཐོན་པོ་ཞིག་གི་ལམ་ནས་བསྒྲུབས་པ་མ་ཡིན་ལ། བོད་ཀྱི་སྲོལ་རྒྱུན་རིག་གནས་ལ་དུངས་ཞེན་ཆེན་པོའི་སྒོ་ནས་བཙུགས་པའི་དམངས་ཁྲོད་ཀྱི་རྩ་འཛུགས་ཤིག་ཡིན། འདི་རུ་བོད་གཞས་སྒྱུ་རྩལ་གྱི་ཆེད་མཁས་པ་དང་རྒྱུན་འཛིན་པ་མང་པོ་གདན་དྲངས་ནས། བློ་གཟུ་བོ་དང་གཏམ་དྲང་བོས་གཞུང་ལུགས་ཀྱིས་དཔྱད་པ་དང་ཉམས་མྱོང་གིས་བསྡོམ་པ་གཙོ་བྱས་ཏེ། རང་གི་ཡག་ལ་གཞན་གྱི་ཕྲ་བརྒྱན་ནས། དམིགས་པ་རྒྱང་རིང་ལ་སྙེགས་པ་འགྲོས་མྱུར་བ་སོགས་རང་ཚུགས་བརྟན་ལ་རང་གཤིས་ལྡན་པའི་བོད་པའི་གླུ་གཞས་སྒྱུ་རྩལ་རིག་གནས་ཀྱི་ཁ་ཕྱོགས་རླབས་པོ་ཆེ་དེ་སྲུང་ཞིང་། རྒན་པས་བསྒོ་ལ་གཞོན་པ་གོམས་ཕྱིར༼ མེས་པོའི་དབྱངས ༽འདི་དང་འབྲེལ་ནས་ང་ཚོས་སེམས་ཀྱིས་སྲུང་དགོས་པ་དང་ཡིད་ཀྱིས་གཅེས་དགོས་པའི་ཕ་མེས་ཡང་མེས་ཀྱི་དབྱངས་རྟ་དང་འགྱུར་ཁུགས་མང་པོ་མང་པོ་ཞིག་ལྷོད་ཀྱིས་བརྡོལ་བར་རེ་བའང་ཡིན། ང་ཚོ་རང་ངོས་ནས་མེས་པོ་དབྱངས་ཀྱི་བྱ་གཞག་གི་ཐོག་མཐའ་བར་གསུམ་དུ་ལོ་ངོ་བཞི་ལྷག་གི་དུས་ཡུན་བེད་སྤྱད་ཅིང་། བོད་ཁམས་ཡོངས་སུ་སོང་སྟེ། བོད་ཀྱི་སྒྱུ་རྩལ་རྒན་རབས་པ་ལྔ་བཅུ་ལྷག་ལ་བཅར་འདྲི་བྱས་ཡོད་པ་དང་། དམངས་ཁྲོད་ཀྱི་གླུ་གཞས་བརྒྱ་ལྷག་འཚོལ་བསྡུ་བྱས་ནས། ཀྱག་ཀྱོག་གི་ལམ་ཁ་མང་པོ་ཞིག་བརྒྱུད་པ་ཡིན་མོད། ཕྱི་ཡི་འབྱོར་བ་དང་ནང་གི་ཡོན་ཏན་ཕྱོགས་གང་ཐད་ནས་མ་འདང་ས་དང་ལག་ལེན་དུ་མ་ཐོབ་ས་གང་མང་ཞིག་ཡོད་ངེས། ཡིན་ཀྱང་། ཚང་མས་ཐུགས་ཁུར་དང་རྒྱབ་སྐྱོར་གྱི་སྐུ་དྲིན་གྱིས་ང་ཚོ་ཐུན་མོང་དབང་བའི་མེས་པོའི་དབྱངས་ཀྱི་གར་སྟེགས་འདི་ལྟ་བུ་ཞིག་ཐོག་དང་པོར་གསོ་སྐྱོང་གནངས་ཐུབ་སོང་བ་དང་། མ་འོངས་པར་མེས་པོའི་དབྱངས་ཀྱི་གཞིས་ཀ་འདི་ལས་རྗེས་རབས་པ་མང་པོ་ཞིག་གཙོ་སྐྱོང་གནངས་དགོས་ཡོད། ང་ཚོ་རང་ངོས་ཀྱང་མེས་པོའི་དབྱངས་སམ་རིག་གནས་ཀྱི་རྒྱུན་འདི་ཉིད་རྒྱུན་འཛིན་དང་དར་སྤེལ་གཏོང་བའི་ཀུན་སློང་གཙང་མ་སྔོན་དུ་བཏངས་ཏེ་མུ་ནས་བསྒྲུབ་རྒྱུ་ཡིན། མ་ཟད་གཟེངས་བསྟོད་དགོང་ཚོགས་དང་བསྟུན་མེས་པོའི་དབྱངས་ཀྱི་ཆེད་མཁས་ཚོགས་པ་ཞིག་བཙུགས་ཟིན་ལ། རྗེས་མར་སྐབས་རིམ་བྱུང་གི་མེས་པོའི་དབྱངས་ཀྱི་སྒྱུ་རྩལ་བརྩམས་ཆོས་དག་ཆེད་མཁས་ཚོགས་པའི་དཔྱད་འདེམས་ཀྱི་གོ་རིམ་བརྒྱུད་གདམ་གསེས་བྱ་རྒྱུ་ཡིན།


text:
|
པར་རིས་ཁག་འདིའི་ཡོང་ཁུངས་ནི་《Les Grottes de Touen-houang》(ཏུན་ཧོང་བྲག་ཕུག)ཞེས་པ་ཡིན་ཞིང་། ཧྥ་རན་སིའི་རྒྱ་རིག་པ་མཁས་ཅན་ཕོར་ཞི་ཧོ་(Paul Pelliot)ཡིས་རྩོམ་སྒྲིག་བྱས་པ་རེད།
དེབ་དེར་ཁྱོན་བམ་པོ་དྲུག་ཡོད་ཅིང་། ནང་དོན་ནི་1908 ལོར་ཕོར་ཞི་ཧོ་དང་རྟོག་ཞིབ་ཚོགས་པ་ཤིན་ཅང་ནས་ཏུན་ཧོང་དུ་ཡོང་སྟེ་བླངས་པའི་མོ་ཀའོ་བྲག་ཕུག་(སངས་རྒྱས་སྟོང་གི་བྲག་ཕུག)གི་ཕྱི་ལྗོངས་དང་བྲག་ཕུག་( ཧ་ལམ་༡༨༢)གི་ཚོན་ལྡན་འཇིམ་བཟོ་དང་ལྡེབས་རིས་སོགས་ཀྱི་འདྲ་པར་ཡིན།
ཏུན་ཧོང་བྲག་ཕུག་གི་ངོས་ནས་བརྗོད་ན། ཕྱོགས་ཡོངས་ནས་རྟོག་ཞིབ་ཞིབ་ཕྲ་བྱས་པ་སྔ་ཤོས་ནི། 1908 ལོར་ཧྥ་རན་སིའི་ཕོར་ཞི་ཧོ་ཡིས་སྣེ་ཁྲིད་པའི་རྟོག་ཞིབ་ཚོགས་པས་བྱས་པ་དེ་ཡིན་སྲིད།
1908ལོའི་ཟླ་2ཚེས་25ཉིན། ཕོར་ཞི་ཧོ་དང་རྟོག་ཞིབ་ཚོགས་པ་ཤིན་ཅང་བརྒྱུད་ནས་མོ་ཀའོ་བྲག་ཕུག་ལ་ཐོན་པ་དང་། ཁོ་ཚོ་མོ་ཀའོ་བྲག་ཕུག་ཏུ་བསླེབས་རྗེས། བྲག་ཕུག་ལ་ཨང་རྟགས་བཀོད་ཅིང་ཚད་འཇལ་རིས་འབྲི་བྱས་པ་དང་། པར་ལེན་དང་ཡི་གེ་ཟིན་ཐོར་འགོད་པའི་ལས་ཀ་བསྒྲུབས།
ཕོར་ཞི་ཧོ་དང་རྟོག་ཞིབ་ཚོགས་པས་པར་བླངས་པ་ནས་ད་ལྟའི་བར་ལོ་བརྒྱ་ལྷག་གི་དུས་ཚོད་འདས་ཟིན་པ་དང་། འདས་ཟིན་པའི་ལོ་བརྒྱ་ལྷག་གི་རིང་རང་བྱུང་དང་། ལོ་རྒྱུས། དེ་བཞིན་མིས་བཟོས་པའི་འབྲེལ་བ་བཅས་ཀྱི་རྐྱེན་གྱིས། བྲག་ཕུག་ལ་འགྱུར་ལྡོག་སྣ་ཚོགས་བྱུང་ཡོད།
ལ་ལར་རྩ་བའི་རང་བཞིན་གྱི་འགྱུར་ལྡོག་བྱུང་ཡོད། སྐབས་དེའི་སྐྱོན་མེད་འཐུས་ཚང་གི་ཚོན་སྐུ་ལྡེབས་རིས་དང་དེ་རིང་གི་རྗེས་ཤུལ་སྟོང་བ་ཙམ་གྱི་དུས་ལ་བསླེབས་དུས། ཧྥ་རན་སི་པ་ཕོར་ཞི་ཧོ་ཡིས་ཉར་ཚགས་བྱས་པའི་འདྲ་པར་དེ་དག་ནི་ཧ་ཅང་རྩ་ཆེན་པོ་ཞིག་ཏུ་མཐོང་།
ཕོར་ཞི་ཧོ་(Paul Pelliot ། 1878-1945)ནི་ཧྥ་རན་སིའི་སྐད་བརྡ་རིག་པ་བ་དང་རྒྱ་རིག་པ་མཁས་ཅན། ཡུལ་སྐོར་པ་དང་ཉེན་བརྟག་པ། ཏུན་ཧོང་ཤོག་དྲིལ་ཆེད་མཁས་པ་བཅས་ཡིན། 1878ལོའི་ཟླ་5ཚེས་28ཉིན་ཕ་རི་སི་རུ་སྐྱེས། 1887 ལོར་ཧྥ་རན་སིའི་ཤར་ཕྱོགས་སྐད་བརྡ་སློབ་གླིང་ནས་མཐར་ཕྱིན་པ་དང་། 1900 ལོར་ཧྥ་གཏོགས་རྒྱ་གར་གྱི་ཧྥ་རན་སིའི་ཤར་ཕྱོགས་སློབ་གླིང་དུ་ལས་ཀར་མངགས།
ཕོར་ཞི་ཧོ་ནི་སྐད་བརྡའི་ཐད་ལྷན་སྐྱེས་ཀྱི་ཤེས་རབ་ཆེན་པོ་ལྡན་པ་དང་། ཕྱི་རྒྱལ་གྱི་སྐད་ཡིག་རིགས་13 ལ་བྱང་ཆུབ་པ་མ་ཟད་མཁྱེན་རྒྱ་ཤིན་ཏུ་ཡངས། ཁོང་དང་ཀྲུང་གོའི་མཁས་དབང་བར་སྤེལ་རེས་ཐུབ་པ་ནི་རྒྱ་ཡིག་ལ་མཁས་པ་དང་ཀྲུང་གོའི་རིག་གཞུང་གི་ནུས་པ་དྲག་པོ་ལྡན་པ་དེ་ཡིན། ཁོང་ནི་ཆོས་སྤེལ་མཁན་ཞིག་ཡིན་པ་ཕུད། ནུབ་ཕྱོགས་ཀྱི་རྒྱ་རིག་པའི་ལས་རིགས་ཁྲོད་མཐོང་དཀོན་པའི་པེ་ཅིན་རྒྱ་སྐད་བྱང་ཆུབ་པ་ཞིག་བཤད་ཐུབ་པའི་མཁས་དབང་ཞིག་ཡིན།
ཐོགས་པ་མེད་པའི་རྒྱ་སྐད་དང་ཀྲུང་གོའི་ལོ་རྒྱུས་དང་རིག་གནས་ཤེས་བྱ་ཕུན་སུམ་ཚོགས་པ་སྤྱད་ནས། ཕོར་ཞི་ཧོ་ཡིས་1906 ལོ་ནས་1908 ལོའི་བར་དུ་ཀྲུང་གོའི་ཀན་སུའུ་དང་ཤིན་ཅང་རྒྱུད་དུ་ལས་སྒོ་སྤེལ་མྱོང་བ་དང་། ཤིན་ཅང་ཁཱ་ཧྲི་ས་ཁུལ་དང་ཁུའུ་ཐུའུ་མུའུ་ཧྲུའུ་ཁེ་ཡི་ཐོ་ཁུའུ་ཙི་སཱ་ལའེ། དེ་བཞིན་ཀན་སུའུ་ཏུན་ཧོང་བྲག་ཕུག་བཅས་སུ་རྟོག་ཞིབ་རྒྱ་ཆེར་བྱས།
1907ལོའི་ཟླ་12པའི་ཟླ་དཀྱིལ་དུ་ཝུའུ་ལུའུ་མུའུ་ཆི་ནས་ལམ་ལ་ཆས་ཏེ། 1908ལོའི་ཟླ་2ཚེས་24ཉིན་ཏུན་ཧོང་དུ་ཐོན། ཕོར་ཞི་ཧོ་ཡིས་ཏུན་ཧོང་མོ་ཀའོ་བྲག་ཕུག་ནས་ཡིག་ཆ་རིགས་དྲུག་སྟོང་ལྷག་ཁྱེར་བ་དང་། གཞན་ད་དུང་ཐང་རྒྱལ་རབས་ཀྱི་རི་མོ་དང་རྒྱལ་མཚན། ཐགས་དངོས། ཤིང་ཆས་དང་། ཤིང་བཟོས་ཡིག་སྒྲིག་པར་འདེབས་ཀྱི་ཡིག་པར་དང་ཆོས་ལུགས་ཀྱི་དངོས་པོ་སོགས་མང་པོ་ཁྱེར་བ་རེད། ཁོང་གིས་རིག་དངོས་དེ་དག་ཕ་རི་སིར་དབོར་འདྲེན་བྱས་པ་དང་། དུས་མཚུངས་སུ་བྲག་ཕུག་རེ་རེར་རྟོག་ཞིབ་ཞིབ་ཕྲ་བྱས་ནས། བྲག་ཕུག་རེ་རེ་བཞིན་ཞིབ་བརྗོད་བྱས་ཡོད་པ་དང་། ལྷག་པར་དུ་བྲག་ཕུག་ནང་གི་ལྡེབས་རིས་ཐོག་གི་ཡི་གེ་སོགས་ཞིབ་ཕྲ་བཀོད་ཡོད།
ཕོར་ཞི་ཧོ་ཡིས་ཏུན་ཧོང་ནས་རྟོག་ཞིབ་བྱས་ཤིང་མོ་ཀའོ་བྲག་ཕུག་གི་འདྲ་པར་མང་པོ་བླངས་པ་དེ་དག་ལ་ལོ་རྒྱུས་ཀྱི་དཔྱད་གཞིའི་རིན་ཐང་གལ་ཆེན་ལྡན་ཡོད་ཅིང་། ཁོང་ཡང་དེའི་ཕྱིར་སྐད་གྲགས་ཤིན་ཏུ་འབར་བ་དང་རྒྱལ་སྤྱིའི་རྒྱ་རིག་པའི་སྡེ་རུ་གོ་གནས་འདིང་པར་ནུས་པ་གལ་ཆེན་ཐོན་ཡོད། ཁོང་ཕྱིར་ལོག་རྗེས་ཐོག་མའི་ལེགས་སྒྲིག་ལས་ཀ་དང་གནའ་རྫས་བརྟག་དཔྱད་ཀྱི་སྙན་ཞུའི་ལས་ལ་ཞུགས།
ཏུན་ཧོང་བྲག་ཕུག་ནི། ཀན་སུའུ་ཞིང་ཆེན་གྱི་བྱང་མཐའི་ལི་ཡུལ་དང་འབྲེལ་མཚམས་ཀྱི་ཏུན་ཧོང་རྫོང་ནས་ཤར་ལྷོའི་ཕྱོགས་ལ་སྤྱི་ལེ་ཉེར་ལྔ་ཙམ་སོང་ན་ཡོད་པའི་མོ་ཀའོ་ཁུའུ་འམ་སངས་རྒྱས་སྟོང་གི་བྲག་ཕུག་ཟེར་བ་ཞིག་ཡོད་པ་དེ་རེད། ཡོངས་གྲགས་སུ་ལོ་ངོ་ཕལ་ཆེར་སྟོང་གཉིས་ལྷག་གི་ལོ་རྒྱུས་ཡོད་ལ། དེ་ནི་གནའ་དུས་སུ་ཀྲུང་གོ་དང་ཕྱི་གླིང་བར་གྱི་འགྲིམ་འགྲུལ་གྱི་རྒྱུ་ལམ་འགངས་ཆེན་ཞིག་དང་། རྒྱལ་ཁབ་སོ་སོའི་ཚོང་བ། ལག་ཤེས་བཟོ་པ། རབ་བྱུང་བཙུན་པ་རྣམས་ཡུལ་འདི་ལ་འཛོམས་ཏེ། རིག་གནས་དང་ཆོས་ལུགས་བརྗེ་རེས་ཀྱི་ལྟེ་བ་ལྟ་བུ་ཞིག་བར་སྐབས་ཀྱི་རིང་ལ་གྱུར་ཡོད་མྱོང་བ་ཞིག་རེད། ད་ལྟའང་ད་དུང་བྲག་ཕུག་༤༩༢ཡོད་པ་དང་ལྡེབས་རིས་སྨི་གྲུ་བཞི་མ་བཞི་ཁྲི་ལྔ་སྟོང་ལྷག་དང་ལྷ་སྐུ་ཉིས་སྟོང་ལྷག་མཆིས་ཤིང་། དེ་མིན་ད་དུང་གཏེར་མའི་བྲག་ཕུག་ལས་གནའ་རབས་ཀྱི་དཔེ་རྙིང་འབོར་ཆེན་བྱུང་བ་རེད། བོད་ཀྱི་བཙན་པོས་ལོ་ངོ་བརྒྱ་ཕྲག་ལྷག་གི་རིང་ལ་ཏུན་ཧོང་བདག་གེར་བཟུང་ནས་བྲག་ཕུག་སུམ་བཅུ་ལྷག་བརྐོས་པ་དང་། ད་ལྟ་བོད་ཀྱི་ལོ་རྒྱུས་ཞིབ་འཇུག་གི་ངོས་ནས་ཏུན་ཧོང་ནས་བུད་པའི་རྒྱུ་ཆ་དག་ནི་ཁུངས་འཛིན་དང་ཡང་ན་གཞི་འཛིན་ས་གཙོ་བོར་འཛིན་གྱིན་ཡོད་པ་རེད།
སྐབས་དེར་བླངས་པའི་བྲག་ཕུག་ཕྱི་ནང་གི་འདྲ་པར།
(赤血宁玛文学平台)
藏网首页|关于我们|团队组成|大事记|网站地图|广告服务|联系我们|小黑屋|Archiver|
tibetcul.com © Copyright 2004-2017. All rights reserved |陇ICP备05000171号
战略合作伙伴:雪域数码图书馆(The Tibetan & Himalayan Library)|法律顾问:珠穆朗玛律师事务所
严禁在本站发表与国家法律相抵触言论和散播谣言
Powered by Discuz! X3.2GMT+8, 2018-10-23 02:21 , Processed in 4.940602 second(s), 21 queries .


text:
བཀའ་བློན་ཁྲི་པའི་འོས་མི་སྐུ་ཚབ་སྐལ་བཟང་རྒྱལ་མཚན་ལགས།
ཕྱི་ལོ་ ༡༩༦༣ ལོར་སུད་སིར་ཕེབས་ཏེ་མི་ལོ་བཅུ་ཕྲག་ལྷག་རིང་གཞི་རིམ་དང་འབྲིང་རིམ་སློབ་གྲྭ་རིམ་པར་བརྒྱུད་དེ་མཐར་ཚོང་དོན་དང་འཛིན་སྐྱོང་ཐོག་དམིགས་བསལ་མྱོང་འདྲིས་སྦྱོང་བརྡར་མཐར་ཕྱིན་བསྐྱངས།
ཕྱི་ལོ་ ༡༩༧༠ ལོར་ཡུ་རོབ་ཁུལ་བོད་ཀྱི་གཞོན་ནུ་མཐུན་ཚོགས་གསར་འཛུགས་གནང་མཁན་དང༌། ཕྱི་ལོ་ ༡༩༧༨ ནས་ལོ་གསུམ་རིང་ཚོགས་གཙོ། ཕྱི་ལོ་ ༡༩༨༠ ལོར་ཚོགས་པའི་དུས་དེབ་ (Junges Tibet)ཅེས་པའི་རྩོམ་སྒྲིག་པའི་ཐུགས་འགན་བཞེས།
ཕྱི་ལོ་ ༡༩༧༤ ལོར་དབྱིན་ཡུལ་ནང་སྐད་གྲགས་ཡོད་པའི་ (Cambridge University, UK) ཞེས་པའི་གཙུག་ལག་སློབ་གཉེར་ཁང་དུ་འཛུལ་ཞུགས་གནང༌། ༡༩༧༥ ནས་ ༡༩༨༣ བར་སུད་སི་ཛུ་རིག་ཏུ་གཏན་འཇགས་སྒྲིག་འཛུགས་ (Cadre of UBS Zurich, Switzerland) ཞེས་པའི་ཚོགས་པའི་རྒྱུན་ལས་དང༌། སུད་བོད་མཛའ་འབྲེལ་ཚོགས་པའི་འཛིན་སྐྱོང་འགན་འཛིན་གྱི་ལས་ཁུར་ཞུས།
ཕྱི་ལོ་ ༡༩༨༤ ལོར་ྋགོང་ས་སྐྱབས་མགོན་ཆེན་པོ་མཆོག་གིས་ཕྱིར་རྒྱ་གར་དུ་ཕེབས་དགོས་པའི་བཀའ་ཕེབས་ལྟར། དེ་དུས་སུད་སི་དངུལ་ཁང་ཞིག་གི་སྡེ་ཚན་འགན་འཛིན་དང༌། ཟླ་རེར་སུད་སྒོར་ ༤༠༠༠ ལྷག་གི་གསོལ་ཕོགས་དང་ཐོབ་ཐང་བཅས་ཡོངས་སུ་བློས་བཏང་ཐོག བཞུགས་སྒར་དུ་ཐོག་མ་ལོ་གཅིག་རིང་གཞུང་གི་སྲི་ཞུར་དང་བླངས་ཞབས་ཞུ་བསྒྲུབས།ཕྱི་ལོ་ ༡༩༨༥ ལོའི་ཕྱི་ཟླ་ ༢ པར་རང་གཞུང་ནས་སུད་སིའི་སྐུ་ཚབ་དོན་གཅོད་ཀྱི་ལས་རོགས་སུ་བསྐོ་བཞག་གནང་བ་དང༌། ལོ་དེའི་ཕྱི་ཟླ་ ༩ ནས་ ༡༩༩༢ བར་སུད་སི་དང་ཡུ་རོབ་ལྷོ་དཀྱིལ་ཁུལ་གྱི་སྐུ་ཚབ་དོན་གཅོད་པའི་མཛད་འགན་བཞེས།
ཕྱི་ལོ་ ༡༩༩༡ ལོར་སྐུ་སྒེར་དྲུང་གཞོན་དང༌། ༡༩༩༢ ནས་ ༡༩༩༩ བར་སྐུ་སྒེར་དྲུང་ཆེའི་མཛད་ཁུར་བཞེས་པ་དང་ཆབས་ཅིག ཞོར་དུ་བོད་ཡིག་དགེ་རྒན་བསྟེན་ཏེ་བོད་ཀྱི་སྐད་ཡིག་ཐོག་ནས་ཀྱང་གཞན་བསྟེན་མ་དགོས་པར་རང་རྐྱ་ཐུབ་པ་མ་ཟད། དུས་ཚོད་དེའི་རིམ་ཐའེ་ཝན་དུ་ཐེངས་བཅུ་གསུམ་ཙམ་དངོས་སུ་བསྐྱོད་དེ། ཐའེ་ཝན་བོད་སོག་ལས་ཁུངས་བརྒྱུད་མ་དགོས་པར་ཐད་ཀར་བོད་གཞུང་སྐུ་ཚབ་དོན་གཅོད་གསར་འཛུགས་གནང་ཐུབ་པ་བྱུང་ཡོད།
ཕྱི་ལོ་ ༡༩༩༩ ལོར་ཡུ་རོབ་སྤྱི་མཐུན་རྒྱལ་ཁབ་དང་གྲོས་ཚོགས་འབྲེལ་ཞུར་དམིགས་བསལ་སྐུ་ཚབ་ཀྱི་འགན་བཞེས་དང༌། ཕྱི་ལོ་ ༢༠༠༡ ལོར་ལས་འགན་སྔར་ཡོད་ཐོག་སྦར་སིལ་སྐུ་ཚབ་དོན་གཅོད་གནང་བ་དང༌། ཕྱི་ལོ་ ༢༠༠༥ ལོར་ཡུ་རོབ་སྤྱི་མཐུན་རྒྱལ་ཁབ་དང་གྲོས་ཚོགས་བཅས་སུ་འབྲེལ་ཞུའི་སྐུ་ཚབ་ཐོག་སུད་སི་སྐུ་ཚབ་དོན་གཅོད་ཀྱི་ཐུགས་འགན་བཞེས། ༢༠༠༨ ལོར་ཡུ་རོབ་མཉམ་འབྲེལ་དང་རྒྱལ་ཁབ་ཁག་གི་ཆབ་སྲིད་ཀྱི་ལས་འགུལ་དང་འབྲེལ་ལམ་གོང་མཐོར་གཏོང་ཆེད་དུ་དམིགས་བསལ་སྐུ་ཚབ་ཀྱི་ལས་འཁུར་གནང་མུས་ཡིན་པ་དང༌། ཕྱི་ལོ་ ༡༩༩༩ ནས་ད་ལྟའི་བར་རྒྱ་བོད་འབྲེལ་བའི་ཐོག་ྋགོང་ས་མཆོག་གི་སྐུ་ཚབ་གྱི་ཐུགས་འགན་དང༌། རྒྱ་བོད་འབྲེལ་མོལ་ཚོགས་ཆུང་གི་ཚོགས་མི་བཅས་ཀྱི་མཛད་ཁུར་བཞེས་མུས་ཡིན་པ་བཅས་དང༌།
དགུང་གྲངས་ལྔ་བཅུ་ང་དགུར་ཕེབས་པའི་སྐུ་ཚབ་སྐལ་བཟང་རྒྱལ་མཚན་ལགས་ནི་མི་རབས་གསར་པའི་ཁྲོད་ནས་བྱས་རྗེས་ཆེ་བའི་མི་སྣ་གཙོ་གྲས་ཤིག་ཡིན་ཞིང༌། ཁོང་ནི་གནའ་དེང་ཟུང་འབྲེལ་གྱི་ཤེས་ཡོན་ལ་མཁྱེན་སྟོབས་ཕུན་སུམ་ཚོགས་པ་མ་ཟད། ལས་གནས་གང་གི་ཐོག་ནའང་ཉེ་རིང་ཕྱོགས་ལྷུང་མེད་པ། ལྷག་པར་རྒྱལ་སྤྱིའི་ཆབ་སྲིད་རིག་པའི་གཞུང་ལུགས་ལ་དམིགས་བསལ་མཁྱེན་རྒྱ་ཡངས་པ། ཇར་མན་དང་དབྱིན་ཇིའི་སྐད་ཡིག་སོགས་སྐད་རིགས་སྣ་མང་ལ་བྱང་ཆུབ་ཅིང་སྨྲ་བརྗོད་བདེ་བ། རང་གཞུང་ལྷན་ཁང་ཁག་དང༌། ཕྱི་འབྲེལ་སྲིད་བྱུས། རྒྱ་བོད་འབྲེལ་ལམ་བཅས་བོད་རྒྱ་ཕྱི་གསུམ་གྱི་སྤྱི་ཚོགས་ལ་ཉམས་མྱོང་ཆེ་བའི་ཁོང་ལྟ་བུ་ནི་ང་ཚོས་འཚོལ་བཞིན་པའི་བཀའ་ཁྲི་ངོ་མ་དེ་ཡིན་པས་ཚང་མས་རྒྱབ་སྐྱོར་གནང་རོགས་དང་བཅས། འབའ་བ་ཡེ་ཤེས་དགའ་བ་སོགས་གཞོན་སྐྱེས་ཁག་ཅིག་ནས།{jcomments on}


text:
གྲངས་ཆའི་རྣམ་པ་ཡོད་ན་ལུགས་ལྡན་གྲངས་དང་མེད་ན་ལུགས་མེད་གྲངས་ཡིན།
ཁྱེད་ཀྱིས་སྔོན་ལ་ལུགས་ལྡན་གྲངས་ཀྱི་མཚན་ཉིད། དང་ ལུགས་ལྡན་གྲངས་ཀྱི་གྲངས་ཆའི་རྣམ་པ། གྲུ་བཞི་ཁ་གང་དང་རང་ཉིས་སྒྱུར་གཞི། བཅས་གཟིགས་དང་།
\(\sqrt{2}\) ནི་དངོས་ཡོད་གྲངས་ཤིག་ཡིན་པ་དང་དེ་རང་ཉིས་སྒྱུར་བྱས་ན་ 2 ཡིན།
འོ་ན་གྲངས་དེ་ལུགས་ལྡན་གྲངས་ཡིན་ནམ་ཡང་ན་ལུགས་མེད་གྲངས་ཡིན། དེ་ཡང་དངོས་ཡོད་གྲངས་གང་རུང་ཞིག་ལུགས་ལྡན་གྲངས་ཡིན་ན་ལུགས་མེད་གྲངས་མིན་པ་དང་ལུགས་ལྡན་གྲངས་མིན་ན་ལུགས་མེད་གྲངས་ཡིན་པ་ལས་གཞན་གྱི་གནས་ཚུལ་གསུམ་པ་ཞིག་མེད། གནས་ཚུལ་དེ་གཉིས་ལས་གཅིག་ཡིན་ན་ཅིག་ཤོས་མིན་པས་ཕན་ཚུན་ལྡོག་པའོ། དེ་ལྟ་བུའི་ཡིན་མིན་གནས་ཚུལ་སྒྲུབ་པར་ང་ཚོས་རྒྱུན་དུ་རྩིས་རིག་གི་རྩ་བའི་ར་སྤྲོད་ཐབས་ཤིག་སྟེ་ལྡོག་སྒྲུབ་ཐབས་བེད་སྤྱོད་བྱེད་ཀྱི་ཡོད།
ལུགས་ལྡན་གྲངས་ནི་གྲངས་ཆས་མཚོན་ཐུབ་པའི་གྲངས་ཡིན། གཤམ་དུ་ང་ཚོས་ \(\sqrt{2}\) ནི་ལུགས་ལྡན་གྲངས་མིན་པར་ར་སྤྲོད་བྱ་རྒྱུ་ཡིན། གལ་ཏེ་དེ་ལྟར་བྱེད་ཐུབ་ན་གནས་ཚུལ་གཉིས་ཀྱི་ལྡོག་པའི་རང་བཞིན་ལས་དེ་ནི་ལུགས་མེད་གྲངས་ཡིན་པ་ངེས་སོ།
དེ་ཡང་ཐད་ཀར་ \(\sqrt{2}\) ལུགས་ལྡན་གྲངས་མིན་པ་སྒྲུབ་དཀའ་བས་སྔོན་ལ་དེ་ལུགས་ལྡན་གྲངས་ཡིན་པར་ཆ་བཞག། གལ་ཏེ་དེ་ནས་ཐོབ་པའི་འབྲས་བུ་དང་ཆ་བཞག་གཉིས་ཕན་ཚུན་འགལ་ཟླར་གྱུར་ན་ཆ་བཞག་དེ་ནོར་བས་དེ་ནི་ལུགས་ལྡན་གྲངས་མིན་པར་གྲུབ། དེར་བརྟེན་དེ་ནི་ལུགས་མེད་གྲངས་ཡིན། ཁ་ཅིག་གིས་དེ་ལྟ་བུའི་ར་སྤྲོད་ཐབས་ལ་ལྡོག་སྒྲུབ་ཐབས་ཟེར།
\(\sqrt{2}\) ལུགས་མེད་གྲངས་ཡིན་པ་སྒྲུབ་པ།
གལ་ཏེ་ \(\sqrt{2}\) ལུགས་ལྡན་གྲངས་ཡིན་ན་དེར་གྲངས་ཆའི་རྣམ་པ་ཡོད་ལ་ཆེས་བསྡུས་གྲངས་ཆའི་རྣམ་པ་ཡང་ཡོད་དེ་
$$\frac{p}{m}=\sqrt{2}$$ ལྟར་ཡིན། འདིར་མ་ཆ་ \(m\) དང་བུ་ཆ་ \(p\) གཉིས་ལ་ 1 ལས་གཞན་པའི་ཐུན་མོང་རྐྱེན་གྲངས་མེད།
གྲངས་དེའི་རང་ཉིས་སྒྱུར་ནི་ 2 ཡིན་པས \((\frac{p}{m})^2=2\) དང་ \(\frac{p^2}{m^2}=2\)
ཡང་ན་ \(p^2=2×m^2\) ཡིན། དེ་ལས་ \(p^2\) ནི་ཆ་གྲངས་ཡིན་པ་ཤེས། ཡང་གྲངས་ཤིག་གི་རང་ཉིས་སྒྱུར་ཆ་གྲངས་ཡིན་ན་གྲངས་དེ་ཡང་ཆ་གྲངས་ཡིན་པས་ \(p\) ནི་ཆ་གྲངས་ཡིན། དེར་བརྟེན་ 2 ནི་ \(p\) ཡི་རྐྱེན་གྲངས་ཡིན་པ་དང་ 4 ནི \(p^2=2×m^2\) ཡི་རྐྱེན་གྲངས་ཡིན། དེ་ལས་ \(m^2\) ནི་ཆ་གྲངས་ཡིན་པ་ཤེས། གོང་དང་འདྲ་བར་ \(m\) ཡང་ཆ་གྲངས་ཡིན། མདོར་ན་ \(p\) དང་ \(m\) གཉིས་ཀ་ཆ་གྲངས་ཡིན་པས་ 2 ནི་གྲངས་དེ་གཉིས་ཀྱི་ཐུན་མོང་གི་རྐྱེན་གྲངས་ཤིག་ཡིན། འབྲས་བུ་དེ་དང་གོང་གི་ཆ་གཞག་ཕན་ཚུན་འགལ་ཟླར་གྱུར་པས་ཆ་བཞག་བྱས་པ་དེ་ནོར་བ་ཡིན། རྒྱུ་མཚན་དེའི་ཕྱིར་ \(\sqrt{2}\) ནི་ལུགས་མེད་གྲངས་ཡིན་ནོ།
དཔངས་འཕྲེད་ངེས་སྲོལ་ལས་བལྟས་ན།
སྔོན་ལ་ དཔངས་འཕྲེད་ངེས་སྲོལ། གཟིགས་དང་། བཤད་སྲོལ་ལ་ Pythagoras སློབ་གྲྭས་གྲངས་ཡོད་དགུ་གྲངས་ཆས་མཚོན་ཐུབ་པར་ཡིད་ཆེས་བརྟན་པོ་བྱེད་ཀྱི་ཡོད་ཟེར། འོན་ཀྱང་ཁོང་གི་སློབ་མ་ཞིག་གིས་རིང་ཚད་ལ་ 1 ཡིན་པའི་གྲུ་བཞི་ཁ་གང་ཞིག་གི་གཏད་ཟུར་ཐིག་གི་རིང་ཚད་རྩི་དུས་དེ་ནི་ཡ་མཚན་ཅན་གྱི་གྲངས་ཤིག་ཡིན་པ་མ་ཟད་ད་དུང་ལུགས་ལྡན་གྲངས་མིན་པ་ཤེས། གྲངས་དེ་ནི་ \(\sqrt{2}\) ཡིན་ཏེ་སྐབས་དེ་དུས་ཐོག་མར་རྙེད་པ་ཞིག་ཡིན། ཡ་ང་བ་ཞིག་ལ་དེས་རྐྱེན་པས་སློབ་མ་དེར་ཆད་པ་དྲག་པོ་བཏང་སྟེ་ཆུར་བསྐྱུར་བ་རེད་ཟེར།
དེ་ཡང་གྲུ་བཞི་ཁ་གང་དེའི་ཕྱེད་ཀ་ནི་དྲང་ཟུར་ཟུར་གསུམ་ཞིག་ཡིན་པས་དཔངས་འཕྲེད་ངེས་སྲོལ་
ལས་ \((\sqrt{2})^2=1^2+1^2=2\) ཐོབ། དེ་ལྟ་བུའི་མཐའ་ཞིག་གྲངས་ཆས་མཚོན་མི་ཐུབ།།
༢༠༡༥ ལོའི་ཟླ་ ༦ པའི་ཚེས་ ༡༧ ཉིན།
ལྷག་པ་ཚེ་རིང་།
བོད་ལྗོངས་སློབ་གྲྭ་ཆེན་མོ་རྩིས་རིག་ཚན་ཁག


text:
ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་ཡོད། དུས་རབས་གསར་པར་རྣམ་པ་གསར་པ་ཡོད་དགོས་ལ་འགན་འཁྲི་ཁུར་སེམས་གསར་པ་དེ་བས་ཡོད་དགོས། དེའི་འགག་རྩ་ནི་རང་རེའི་ཏང་གིས་ཆབ་སྲིད་ཀྱི་འགོ་ཁྲིད་བྱེད་ཤུགས་དང་། བསམ་བློའི་སྣེ་ཁྲིད་བྱེད་ཤུགས། མང་ཚོགས་སྒྲིག་འཛུགས་བྱེད་ཤུགས། སྤྱི་ཚོགས་འབོད་སྐུལ་བྱེད་ཤུགས་བཅས་ཕྱོགས་ཡོངས་ནས་ཆེ་རུ་བཏང་སྟེ་སྐྱེ་སྟོབས་ཀྱི་དཔལ་འབར་བ་དང་ཤུགས་ཆེའི་དམག་འཐབ་བྱེད་ནུས་ནམ་ཡང་གནས་པ་བྱེད་དགོས་པ་དེ་ཡིན།
“ཏང་གིས་མི་དམངས་ཀྱི་སྣེ་ཁྲིད་ནས་རླབས་ཆེན་གྱི་འཐབ་རྩོད་བྱེད་པ་དང་། རླབས་ཆེན་བྱ་གཞག་ལ་སྐུལ་འདེད་གཏོང་བ། རླབས་ཆེན་ཕུགས་འདུན་མངོན་འགྱུར་བྱེད་པར་ངེས་པར་དུ་གཡོ་འགུལ་སྤུ་ཙམ་ཡང་མེད་པའི་སྒོ་ནས་ཏང་གི་འགོ་ཁྲིད་མཐའ་འཁྱོངས་དང་འཐུས་སྒོ་ཚང་དུ་གཏོང་བ་དང་། གཡོ་འགུལ་སྤུ་ཙམ་ཡང་མེད་པའི་སྒོ་ནས་ཏང་འདི་ཉིད་དེ་བས་འགྱུར་མེད་སྟོབས་ལྡན་ཞིག་ཏུ་འཛུགས་སྐྱོང་བྱེད་དགོས”ཞེས་ཏང་གི་ཚོགས་ཆེན་བཅུ་དགུ་པས་ཀྲུང་གོ་མི་དམངས་ལ་བདེ་སྐྱིད་བསྐྲུན་རྒྱུ་དང་ཀྲུང་ཧྭ་མི་རིགས་རླབས་ཆེན་བསྐྱར་དར་ཡོང་བ་བྱེད་པའི་ཐོག་མའི་བསམ་འདུན་དང་འགན་འཁྲི་རྒྱུན་འཁྱོངས་བྱས་ནས“ཐོག་མཐའ་བར་གསུམ་དུ་དུས་རབས་ཀྱི་མདུན་གྲལ་དུ་སྐྱོད་པ་དང་། མི་དམངས་ཀྱི་སེམས་གཏིང་ནས་བརྩི་བཀུར་ཐོབ་པ། རང་ངོས་གསར་བརྗེ་བྱེད་ཕོད་པ། དཀའ་སྡུག་སྣ་ཚོགས་ཀྱི་ཚོད་བགམ་ཐེག་པ། སྐྱེ་སྟོབས་ཀྱི་དཔལ་འབར་བ་བཞིན་མར་ཁེ་སི་རིང་ལུགས་ཀྱི་སྲིད་འཛིན་ཏང”འཛུགས་སྐྱོང་གི་དམིགས་ཚད་ལ་དམིགས་ནས་དུས་རབས་གསར་པའི་ཏང་འཛུགས་སྐྱོང་གི་སྤྱིའི་བླང་བྱ་བཏོན་པ་དང་། རླབས་ཆེན་གྱི་འདུ་འགོད་གསར་པར་སྐུལ་འདེད་གཏོང་བའི་འཐབ་ཇུས་བཀོད་སྒྲིག་བྱས་ཡོད། དེ་ནི་ཏང་གི་སྲིད་འཛིན་ནུས་པ་ཆེ་རུ་དང་འགོ་ཁྲིད་ཀྱི་ཆུ་ཚད་མཐོ་རུ་གཏོང་བའི་རྩེ་རིམ་ཇུས་འགོད་ཅིག་ཡིན་ལ་ཕྱོགས་ཡོངས་ནས་ཏང་ནན་པོས་སྐྱོང་རྒྱུ་གཏིང་ཟབ་ཕྱོགས་སུ་འཕེལ་རྒྱས་འགྲོ་རྒྱུར་སྐུལ་འདེད་གཏོང་བའི་རྩ་བའི་གཞི་འཛིན་ས་ཞིག་ཀྱང་རེད།
གཡོ་འགུལ་སྤུ་ཙམ་མེད་པའི་སྒོ་ནས་ཏང་འདི་ཉིད་དེ་བས་འགྱུར་མེད་སྟོབས་ལྡན་ཞིག་ཏུ་འཛུགས་སྐྱོང་བྱེད་པར་དང་ཐོག་ཏང་འཛུགས་སྐྱོང་གི་བླང་བྱ་གསར་པ་ཁག་ཁོང་དུ་གཏིང་ཟབ་ཆུད་པ་བྱེད་དགོས། རླབས་ཆེན་གྱི་འཐབ་རྩོད་དང་། རླབས་ཆེན་གྱི་འདུ་འགོད། རླབས་ཆེན་གྱི་བྱ་གཞག རླབས་ཆེན་གྱི་ཕུགས་འདུན་བཅས་ཀྱི་ཁྲོད་ཐག་གཅོད་རང་བཞིན་གྱི་ནུས་པ་ཐོན་མཁན་ནི་ཏང་འཛུགས་སྐྱོང་གི་རླབས་ཆེན་གྱི་འདུ་འགོད་གསར་པ་དེ་ཡིན་དོན་གང་ཡིན་པར་གོ་བ་གཏིང་ཟབ་ལེན་པ་དང་། རླབས་ཆེན་གྱི་འདུ་འགོད་ལ་སྐུལ་འདེད་གཏོང་བར་རླབས་ཆེན་གྱི་འཐབ་རྩོད་དང་། རླབས་ཆེན་གྱི་བྱ་གཞག རླབས་ཆེན་གྱི་ཕུགས་འདུན་བཅས་ལག་ལེན་བསྟར་རྒྱུ་དང་ཟུང་འབྲེལ་བྱེད་དགོས་པ་དང་། “མཐའ་འཁྱོངས་བྱེད་དགོས་པའི་དོན་ཚན་བཅུ་བཞིའི”གཞི་རྩའི་ཐབས་ཇུས་དང་ལྷག་དོན་དུ“ཏང་གིས་ལས་དོན་མཐའ་དག་ལ་འགོ་ཁྲིད་བྱེད་རྒྱུ་མཐའ་འཁྱོངས་བྱེད་པ”དང་“ཕྱོགས་ཡོངས་ནས་ཏང་ནན་པོས་སྐྱོང་རྒྱུ་མཐའ་འཁྱོངས་བྱེད་པའི”དོན་ཚན་དེ་གཉིས་ཀྱི་དོན་སྙིང་གལ་ཆེན་ལ་གོ་བ་གཏིང་ཟབ་བླངས་ནས“ཏང་ནི་ཏང་སྲིད་དམག་དམངས་སློབ་བཅས་དང་ཕྱོགས་བཞི་མཚམས་བརྒྱད་ལ་འགོ་ཁྲིད་བྱེད་མཁན་ཞིག་ཡིན་པའི”ཆབ་སྲིད་ཀྱི་རྩ་དོན་གལ་ཆེན་གྱི་དུས་རབས་ཀྱི་ནང་དོན་དང“རང་ངོས་གསར་བརྗེ་བྱེད་ཕོད་པ་དང་། ཕྱོགས་ཡོངས་ནས་ཏང་ལ་དོ་དམ་དང་ཏང་ནན་པོས་སྐྱོང་བའི”ཏང་གི་ཆེས་མངོན་གསལ་དོད་པའི་གཤིས་རྒྱུད་ཁོང་དུ་ཆུད་པ་བྱེད་དགོས་པ། དུས་རབས་གསར་པའི་ཏང་འཛུགས་སྐྱོང་གི་སྤྱིའི་བླང་བྱའི་ཕུན་སུམ་ཚོགས་པའི་ནང་དོན་ལ་གོ་བ་གཏིང་ཟབ་བླངས་ནས་ཏང་གི་ཡུན་རིང་སྲིད་འཛིན་ནུས་པ་འཛུགས་སྐྱོང་དང་། སྔོན་ཐོན་རང་བཞིན་དང་དྭངས་གཙང་རང་བཞིན་འཛུགས་སྐྱོང་ལ་ཤུགས་སྣོན་རྒྱག་པའི་གཙོ་རྐང་དེར་དམ་པོར་དམིགས་པ་དང་། ཏང་འཛུགས་སྐྱོང་གི་སྤྱི་འདོམས་དེར་དམ་པོར་དམིགས་པ། ཕུགས་བསམ་གྱི་དད་སེམས་བརྟན་དུ་གཏོང་བའི་དམིགས་ཡུལ་གྱི་རྨང་གཞི་དེར་དམ་པོར་དམིགས་པ། ཏང་ཡོངས་ཀྱི་ཧུར་བརྩོན་རང་བཞིན་དང་། རང་འགུལ་རང་བཞིན། གསར་གཏོད་རང་བཞིན་བཅས་ཀྱི་ཤུགས་རྒྱག་གཞི་དེར་དམིགས་དགོས། བླང་བྱ་གསར་པ་ཁག་ལ་གོ་བ་དེ་བས་མཐར་ཕྱིན་པ་དང་དེ་བས་གཏིང་ཟབ་བླངས་ཚེ་གཞི་ནས་རང་རྟོགས་ངང་ལག་བསྟར་ཐུབ་ནས་རང་རེའི་ཏང་འདི་ཉིད་ཐོག་མཐའ་བར་གསུམ་དུ་དུས་རབས་ཀྱི་གདོང་ལེན་དང་མི་རིགས་ཀྱི་ཀ་རྟེན་ཞིག་ཏུ་འགྱུར་ངེས་ཡིན།
གཡོ་འགུལ་སྤུ་ཙམ་ཡང་མེད་པའི་སྒོ་ནས་ཏང་འདི་ཉིད་དེ་བས་འགྱུར་མེད་སྟོབས་ལྡན་ཞིག་ཏུ་འཛུགས་སྐྱོང་བྱེད་པར་ཕྱོགས་ཁག་བརྒྱད་ཐད་ཀྱི་ལས་འགན་གལ་ཆེན་དོན་འཁྱོལ་ནན་ཏན་བྱེད་དགོས། ཏང་གི་ཚོགས་ཆེན་བཅུ་དགུ་པའི་སྙན་སྒྲོན་ནང་བཀོད་སྒྲིག་ཞིབ་ཕྲ་བྱས་པ་དང་བླང་བྱ་ཁ་གསལ་བཏོན་ཡོད། ང་ཚོས་དོན་དངོས་དང་ཟུང་འབྲེལ་གྱིས་ཕྱོགས་ཡོངས་ནས་ལག་ལེན་བསྟར་བ་དང་ལྷག་དོན་དུ་ཆབ་སྲིད་འཛུགས་སྐྱོང་དང་། བསམ་བློ་འཛུགས་སྐྱོང་གི་ཕྱོགས་དེ་གཉིས་ལ་མཐོང་ཆེན་བྱེད་དགོས། ཏང་འཛུགས་སྐྱོང་བརྒྱུད་རིམ་ནང་གི་ཆབ་སྲིད་འཛུགས་སྐྱོང་གི་གནས་བབ་གལ་ཆེན་མངོན་གསལ་དོད་པོ་ཡོང་བ་བྱེད་རྒྱུ་ནི་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པའི་ནང་དོན་གལ་ཆེན་ཞིག་ཡིན། ཏང་གི་ཚོགས་ཆེན་བཅུ་དགུ་པའི་སྙན་སྒྲོན་ནང་ཏང་འཛུགས་སྐྱོང་ཨང་དང་པོར་བཞག་ནས་ལས་འགན་གལ་ཆེན་བཀོད་སྒྲིག་བྱས་ཡོད། གང་ལགས་ཤེ་ན། ཏང་འཛུགས་སྐྱོང་བྱེད་རྒྱུ་ནི་ཏང་གི་རྩ་བའི་རང་བཞིན་འཛུགས་སྐྱོང་བྱེད་པ་ཞིག་ཡིན་པ་དང་། ཏང་འཛུགས་སྐྱོང་གི་ཁ་ཕྱོགས་དང་ཕན་འབྲས་གཏན་འཁེལ་བྱེད་ཀྱི་ཡོད་པས་ཡིན། བསམ་བློ་འཛུགས་སྐྱོང་བྱེད་རྒྱུ་ནི་ཏང་གི་རྨང་གཞིའི་རང་བཞིན་གྱི་འཛུགས་སྐྱོང་ཞིག་ཡིན། ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ནི་ཏང་གི་ཚོགས་ཆེན་བཅུ་དགུ་པའི་སྙན་སྒྲོན་གྱི་བླ་སྲོག་ལྟ་བུ་ཞིག་དང་། མར་ཁེ་སི་རིང་ལུགས་ཀྲུང་གོ་ཅན་གྱི་གྲུབ་འབྲས་གསར་ཤོས་ཤིག རང་རེའི་ཏང་གིས་ངེས་པར་དུ་ཡུན་རིང་མཐའ་འཁྱོངས་བྱེད་དགོས་པའི་མཛུབ་ཁྲིད་བསམ་བློ་ཞིག་བཅས་ཡིན། ཏང་གི་གསར་གཏོད་ཀྱི་རིགས་པའི་གཞུང་ལུགས་སྤྱད་ནས་བསམ་བློར་དྲག་ཆས་སྤྲས་ཚེ་གཞི་ནས་ཏང་ཡོངས་ཀྱིས་དེ་བས་རང་རྟོགས་ངང་དུས་རབས་གསར་པའི་ཏང་གི་ལོ་རྒྱུས་འགན་འཁྲི་བསྒྲུབ་པར་འབད་འཐབ་ལྷོད་མེད་བྱ་རྒྱུར་སྐུལ་འདེད་ཐུབ་ངེས་ཡིན།
རླབས་ཆེན་གྱི་བྱ་གཞག་ལ་ངེས་པར་དུ་འགྱུར་མེད་སྟོབས་ལྡན་གྱི་ཏང་གིས་འགོ་ཁྲིད་བྱེད་དགོས། ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་ལག་བསྟར་ནུས་ལྡན་བྱས་ནས་རང་ངོས་འཛུགས་སྐྱོང་ཡག་པོ་དང་འཛུགས་སྐྱོང་ཤུགས་ཆེན་བྱས་ཏེ་ཏང་གིས་ཐོག་མཐའ་བར་གསུམ་དུ་མི་དམངས་དང་མཉམ་དུ་བསམ་བློ་གཏོང་བ་དང་མཉམ་དུ་ལས་ཀ་བྱེད་ཐུབ་པའི་འགན་ལེན་བྱས་ཚེ་ང་ཚོས་ཀྲུང་གོ་མི་དམངས་ཀྱི་རླབས་ཆེན་ཕུགས་འདུན་འདུས་པའི་གྲུ་གཟིངས་རླུང་བརྟེན་རླབས་གཤགས་ཀྱིས་མདུན་དུ་བསྐྱོད་ནས་རྒྱལ་ཁའི་ངང་འོད་སྟོང་འཕྲོ་བའི་ཕ་མཐར་སྐྱོད་ཐུབ་ངེས་རེད།


text:
བརྒྱུད་ལམ་གཞན་གྱི་གསར་གནས།
[facetwp facet="keyword_filter"]
[facetwp facet="content_types"]
[facetwp facet="categories"]
[facetwp facet="tags"]
[facetwp sort="true"]
-
ཕྱི་ལོ་ ༢༠༡༨ ཟླ་ ༡༠ ཚེས་ ༢ རེས་གཟའ་མིག་དམར། ༄༅། །བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་གནས་ཚུལ་སྤེལ་བ་ལྟར་ན། བོད་ཀྱི་ཆབ་སྲིད་བཙོན་ཟུར་གཞོན་ནུ་དཔལ་ལྡན་རྐྱེན་འདས་སུ་གྱུར་བར་འདི་ག་ལྟེ་གནས་ཁང་གི་ངོས་ནས་བློ་ཕམ་དང་། ཁོང་གི་ནང་མི་ཉེ་འབྲེལ་ཡོངས་ལ་གདུང་སེམས་མཉམ་སྐྱེད་བྱེད་ཀྱི་ཡོད་ལ། རྒྱ་གཞུང་གིས་གཞོན་ནུ་དཔལ་ལྡན་ལ་མནར་གཅོད་བཏང་ནས་ནད་པ་བཟོས་རྗེས། ཁོང་གི་བཟའ་ཟླ་དང་རང་ལོ་༨ ལ་སོན་པའི་བུ་བསྟན་འཛིན་ཀུན་སྐྱབས། རང་ལོ་༡༠ ཡིན་པའི་བུ་མོ་རྣམ་རྒྱལ་སྒྲོལ་མ་དང་ལོ་ན་༥ ཡིན་པའི་བཀྲ་ཤིས་སྒྲོལ་མ་བཅས་ཀྱིས་གཉོར་སྐྱོང་བྱེད་དགོས་བྱུང་ཡོད། དེ་ཡང་ལྟེ་གནས་ཁང་གི་ངོས་ནས་རྒྱ་ནག་དམར་ཤོག་གཞུང་ལ་གཞོན་ནུ་དཔལ་ལྡན་ལ་མནར་གཅོད་ཚད་མེད་བཏང་རྗེས་སྨན་བཅོས་ལྟ་སྐྱོང་མ་བྱས་པའི་རྐྱེན་གྱིས་ཁོང་རྐྱེན་འདས་སུ་གྱུར་ཡོད་པས། ཁོང་གྲོངས་རྐྱེན་གྱི་དངོས་ཡོད་གནས་ཚུལ་ལ་འཕྲལ་དུ་ཉེ་རིང་ཕྱོགས་ལྷུང་མེད་པར་ཕྱི་གསལ་ནང་གསལ་གྱིས་ཞིབ་འཇུག་བྱེད་དགོས་པའི་འབོད་སྐུལ་ཞུ་བཞིན་ཡོད་ལ།… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༩ ཚེས་ ༢༢ རེས་གཟའ་སྤེན་པ། ༄༅། །ཨོ་གླིང་རི་སྔོན་པོར་གནས་སྡོད་ས་གནས་བོད་མི་ཚོས་འབོད་སྐུལ་ཐེངས་མང་ཞུས་པ་བརྒྱུད་ལོ་རྗེས་མའི་གསུམ་བཅུའི་དུས་དྲན་ནས་བཟུང་ཨོ་སི་ཊོ་ལི་ཡའི་རི་སྔོན་པོ་ཁུལ་གྱི་གྲོང་ཁྱེར་སྤྱི་ཁྱབ་ལྷན་ཁང་གི་སྒོ་ཁར་བོད་ཀྱི་རྒྱལ་དར་སྒྲེང་འཛུགས་གནང་གཏན་འཁེལ་ཡོད་འདུག ཟླ་འདིའི་ཕྱི་ཚེས་༢༠ ཉིན་ཨོ་སི་ཀྲོ་ལི་ཡའི་རི་སྔོན་པོ་ས་གནས་ཀྱི་གཞུང་འབྲེལ་གསར་ཁང་གིས་གནས་ཚུལ་སྤེལ་བའི་ནང་། ཕྱི་ལོ་ ༢༠༡༩ ཟླ་༣ ཚེས་ ༡༠ ཉིན་ཏེ་བོད་ནང་རང་དབང་སྒེར་ལངས་ཆེན་མོ་བྱས་ནས་མི་ལོ་ ༦༠ ཐམ་པ་འཁོར་བའི་དུས་དྲན་ནས་བཟུང་བོད་མི་རྣམས་ལ་རྒྱབ་སྐྱོར་མཚོན་སླད་ལོ་ལྟར་གསུམ་བཅུའི་དུས་དྲན་སྐབས།… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༨ ཚེས་ ༢༠ རེས་གཟའ་ཟླ་བ།༄༅། །བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་གནས་ཚུལ་སྤེལ་བ་ལྟར་ན། རྒྱལ་ཁབ་ཁ་བྲལ་ལ་ངན་སྐུལ་བྱས་པའི་བསྙོན་འཛུགས་འོག་ཏུ་དུས་བཙོན་ཉེས་ཆད་བཅད་པའི་བོད་ཀྱི་ཆབ་སྲིད་བཙོན་པ་གཉིས་སྔ་རྗེས་སུ་གློད་གྲོལ་བཏང་ཡང་། རྒྱ་གཞུང་གིས་སྤྱི་ཚོགས་བརྒྱུད་ལམ་ཁག་ལ་སྟངས་འཛིན་ཤུགས་ཆེར་བཏང་བའི་རྐྱེན་གྱིས་ཞིབ་ཕྲའི་གནས་ཚུལ་ཤེས་རྟོགས་ཐུབ་མེད། ཟླ་འདིའི་ཕྱི་ཚེས་༡༠ ཉིན་བོད་ཀྱི་ཆབ་སྲིད་བཙོན་པ་ནམ་མཁའ་བྱམས་ལོ་༦ བཙོན་འཇུག་དུས་ཡུན་ཚང་ནས་ཟི་ལིང་གི་བཙོན་ཁང་ཞིག་ནས་གློད་གྲོལ་བཏང་སྟེ་ཕ་ཡུལ་རེབ་གོང་ལྕང་སྐྱ་སྡེ་བར་འབྱོར་ཡོད་ནའང་། ཁོང་གི་འཕྲོད་བསྟེན་གནས་སྟངས་དང་གློད་གྲོལ་གཏོང་སའི་བཙོན་ཁང་སོགས་ཞིབ་ཕྲའི་གནས་ཚུལ་ཤེས་རྟོགས་ཐུབ་མེད་ཅིང་། ཕྱི་ལོ་༢༠༡༢ ཟླ་༢ ནང་རྒྱ་གཞུང་གིས་དགེ་རྒན་ནམ་མཁའ་བྱམས་ལ་བོད་ནང་གི་རང་སྲེག་ཞི་རྒོལ་གྱི་གནས་ཚུལ་དང་པར་རིས་བོད་ཕྱི་ནང་གི་གནས་འཕྲིན་བརྒྱུད་ལམ་ཁག་ཏུ་བརྒྱུད་གཏོང་བྱས་རབས་ཀྱི་ནག་ཉེས་བཙུགས་ཏེ་འཛིན་བཟུང་བཀག་སྐྱིལ་བྱས་པ་དང་། ཕྱི་ལོ་༢༠༡༣ ཟླ་༤… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༨ ཚེས་ ༦ རེས་གཟའ་ཟླ་བ། ༄༅། །བོད་ཁམས་ནག་ཆུ་ཁུལ་ནག་ཆུ་རྫོང་ཤག་རོང་སྟར་ཆེན་ཡུལ་ཚོ་སྲ་ཁུ་གྲོང་ནས་ཡིན་པའི་ཚོང་པ་བསྟན་འཛིན་ཆོས་འཕེལ་ལགས་ཉེ་ཆར་རྒྱ་གཞུང་གིས་འཇུ་བཟུང་བྱས་ཏེ་གར་ཡོད་ཅི་བྱུང་མེད་པར་གྱུར་ཡོད་འདུག དེ་ཡང་བརྒྱུད་ལམ་ཁག་གི་ནང་གནས་ཚུལ་སྤེལ་གསལ་ལྟར་ན། ཕྱི་ལོ་༢༠༡༨ ལོའི་ཕྱི་ཟླ་༣ པའི་ཟླ་མཇུག་ཏུ་བསྟན་འཛིན་ཆོས་འཕེལ་ལགས་རྒྱ་ནག་ནས་ལྷ་སར་ལོག་པའི་ལམ་བར་དུ་གོང་དཀར་གནམ་ཐང་ནས་གློ་བུར་དུ་འཇུ་བཟུང་བྱས་ནས་ཅ་དངོས་སྔོག་བཤེར་བྱས་སྐབས་ཆབ་སྲིད་དང་འབྲེལ་བའི་རྩོམ་ཡིག་འགའ་ཞིག་དང་། སྡོད་ཁྱིམ་དུ་སྔོག་བཤེར་སྐབས༧་གོང་ས་མཆོག་གི་སྐུ་པར་བཅས་ཐོན་པའི་གནས་ཚུལ་ཙམ་ལས་ཞིབ་ཕྲའི་ཁ་གསལ་ཤེས་རྟོགས་ཐུབ་ཀྱི་མེད་པ་དང་། ད་ལྟའི་ཆར་ས་གནས་གང་ཞིག་ཏུ་གནས་སྟངས་ཅི་འདྲའི་འོག་ཡོད་མེད་སོགས་གང་ཡང་ཤེས་ཐབས་མེད་འདུག སྤྱིར་བོད་ས་ཡོངས་དང་ལྷག་པར་རྒྱ་གཞུང་གིས་བསྙད་པའི་བོད་རང་སྐྱོང་ལྗོངས་ཞེས་པའི་ས་ཁུལ་དུ་དེང་གི་ཆར་ཧ་ཅང་གི་གདུག་རྩུབ་དང་དམ་དྲག་འོག་མང་ཚོགས་ཚོའི་འགྲོ་འདུག་ལ་གཟབ་ནན་བྱ་དགོས་པས་དོན་དངོས་སུ་ད་ལྟའི་ཆར་རང་དབང་ཡོངས་སུ་བྲལ་བའི་ས་ཁུལ་ཞིག་ཏུ་ཆགས་ཡོད་འདུག་པ་བཅས།། རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༧ ཚེས་ ༢༦ རེས་གཟའ་ཕུར་བུ། ༄༅། །ལྷ་ས་གྲོང་ཁྱེར་ཁུལ་དུ་སློབ་མ་རྣམས་དབྱར་ཁའི་གུང་གསེང་སྐབས་ཆོས་ཕྱོགས་ཀྱི་བྱེད་སྒོ་གང་ལ་ཡང་མཉམ་ཞུགས་མི་ཆོག་པའི་བཀའ་རྒྱ་བཏང་ནས་ས་རྟགས་རྒྱབ་བཅུག་འདུག་པ་དང་། དབྱར་ཁའི་གུང་གསེང་སླེབ་ལ་ཉེ་བའི་སྐབས་སུ་ལྷ་ས་གྲོང་ཁྱེར་གྱི་ཁྱབ་ཁོངས་སློབ་གྲྭ་ཁག་གིས་བཙན་དབང་གིས་སློབ་མའི་ཁྱིམ་བདག་ཚོགས་འདུ་ཟེར་བ་བསྐོངས་ནས་ཁྱིམ་བདག་ལ་སྤྲིངས་པའི་ཡི་གེ་ཟེར་བ་ཞིག་གི་སྟེང་མཚན་རྟགས་བཀོད་དུ་བཅུག་ནས་སློབ་མ་རྣམས་དབྱར་ཁའི་གུང་གསེང་སྐབས་ཆོས་ཕྱོགས་ཀྱི་བྱེད་སྒོར་ཞུགས་མི་ཆོག་པའི་བཀའ་རྒྱ་བཏང་འདུག དེ་ཡང་བརྒྱུད་ལམ་ཁག་གི་ནང་གནས་ཚུལ་སྤེལ་གསལ་ལྟར་ན། བོད་རང་སྐྱོང་ལྗོངས་ཀྱི་ཁྱབ་ཁོངས་ཁུལ་དང་གྲོང་ཁྱེར། རྫོང་དང་ཤང་སོགས་ཀྱི་སློབ་གྲྭ་ཁག་གིས་ཕྱི་ཟླ ༧ པའི་དཀྱིལ་དུ་དབྱར་ཁའི་གུང་གསེང་གཏོང་གི་ཡོད་སྟབས། གུང་གསེང་མ་བཏང་བའི་སྔོན་དུ་སློབ་གྲྭ་ཁག་གིས་ཁྱིམ་བདག་ཚོགས་འདུ་ཟེར་བ་བསྐོངས་ནས་ཁྱིམ་བདག་ལ་སྤྲིངས་པའི་ཡི་གེ་ཟེར་བ་ཞིག་བཀྲམས་ནང་གུས་པར་འོས་པའི་ཁྱིམ་བདག་ལྷན་རྒྱས། ཁྱེད་ཚོའི་བླ་ན་མེད་པའི་རྒྱབ་སྐྱོར་དང་། སློབ་གྲྭའི་དབུ་ཁྲིད་དང་རྒན་ལགས་རྣམ་པའི་ཐུགས་བརྩེའི་བྱམས་སྐྱོང་འོག བུ་ཕྲུག་ཚོའི་ཕྱི་ལོ་… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༧ ཚེས་ ༢༣ རེས་གཟའ་ཟླ་བ། ༄༅། །བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་གནས་ཚུལ་སྤེལ་བ་ལྟར་ན། རྒྱ་གཞུང་གིས་མཚོ་སྔོན་ཞིང་ཆེན་མཚོ་ཤར་ཁུལ་བ་ཡན་ནམ་དཔའ་ལུང་ཧེ་རིགས་རང་སྐྱོང་རྫོང་ཆུ་མ་ཞང་དུ་རྒྱུག་ཆུ་ཁ་བསྒྱུར་ལས་གཞི་བཙན་གྱིས་སྤེལ་གྱིན་པ་དེས། ས་གནས་སོ་ནམ་བོད་མིའི་ཞིང་ཁར་ཆུ་འདྲེན་དང་སྒོ་ཕྱུགས་ཀྱི་རྩྭ་ཆུར་གནོད་སྐྱོན་བཟོ་བཞིན་འདུག ཟླ་འདིའི་ཟླ་འགོར་སྤེལ་འགོ་བཙུགས་པའི་དཔའ་ལུང་རྫོང་ཆུ་མ་ཞང་གི་ཆག་ཆུ་གྲམ་པ་ཁ་བསྒྱུར་གྱི་ལས་གཞི་དེས། ཆག་ཆུ་ས་ཆའི་སྐྲ་སེང་སྡེ་བ་དང་གྲོ་སྡེ་བ། མགོན་པོ་རྒྱུ། ཨ་མཆོག་དང་ཨ་སྡེ་བཅས་ཞིང་ལས་གཙོ་གཉེར་གྱི་བོད་རིགས་སྡེ་བ་ལྔ་ཡི་འཚོ་གནས་ལ་གནོད་པ་བཟོས་ཡོད་པ་དང་། ས་གནས་བོད་མི་ཚོས་རྒྱ་གཞུང་གིས་ཆག་ཆུ་གྲམ་པ་ཁ་བསྒྱུར་བྱས་པ་ཡིན་ན། ཁོ་ཚོའི་ཞིང་ཁར་ཆུ་འདྲེན་དང་སྒོ་ཕྱུགས་ལ་རྩྭ་ཆུས་མི་འདང་བའི་སེམས་ཁུར་དང་། ལས་གཞི་དེས་ས་གནས་འབྱུང་ཁམས་ཁོར་ཡུག་ལ་ཡང་གནོད་སྐྱོན་ཐེབས་ཀྱི་ཡིན་པར་སེམས་འཚབ་གནང་གི་ཡོད་ཅིང་། རྒྱ་གཞུང་གིས་ཆག་ཆུ་གྲམ་པ་ཁ་བསྒྱུར་གྱི་ཡུར་བ་རྐོ་སྐབས།… རྒྱས་པ་འདིར་གཟིགས་རོགས་གནང་།
-
རྒྱ་གཞུང་གིས་བཙན་བྱོལ་དུ་ཡོད་པའི་བོད་ཀྱི་ཆབ་སྲིད་བཙོན་ཟུར་ཞིག་གི་ནང་མི་ཚོར་ཁོང་རྩིས་སྤྲོད་དགོས་རབས་ཀྱི་ཉེན་བརྡ་བཏང་།ཕྱི་ལོ་ ༢༠༡༨ ཟླ་ ༦ ཚེས་ ༡༢ རེས་གཟའ་མིག་དམར། ༄༅། །བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་གིས་གནས་ཚུལ་སྤེལ་བ་ལྟར་ན། རྒྱ་གར་ནང་སྐྱབས་བཅོལ་དུ་འབྱོར་བའི་བོད་ཀྱི་ཆབ་སྲིད་བཙོན་ཟུར་ཞིག་རྩིས་སྤྲོད་དགོས་རབས་བཤད་ནས་རྒྱ་ནག་དམར་ཤོག་གཞུང་གིས་མཚོ་སྔོན་མགོ་ལོག་ཁུལ་པདྨ་རྗོང་དུ་ཡོད་པའི་ཁོང་གི་ཨ་མ་གཙོས་པའི་ནང་མི་ཚོར་གང་བྱུང་ཉེས་ཆད་བཏང་འདུག རང་ལོ་ ༣༥ ཡིན་པའི་བསྟན་འཛིན་འོད་ཟེར་གྱིས་འདི་ག་ལྟེ་གནས་ཁང་ལ་གནས་ཚུལ་གསལ་བཤད་གནང་བ་ལྟར་ན། ས་གནས་སྤྱི་བདེ་ཉེན་རྟོག་པས་དགུང་ལོ་ ༦༩ ཡིན་པའི་ཁོང་གི་ཨ་མ་སྨོན་ལམ་སྐྱིད་ཕྱི་ཟླ་ ༥ ཚེས་ ༢༣… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༦ ཚེས་ ༧ རེས་གཟའ་ཕུར་བུ། ༄༅། །ཨ་རིར་བཞུགས་མཁན་ནིའུ་ཡོག་གྲོང་ཁྱེར་སློབ་གྲྭ་ཆེན་མོའི་དགེ་རྒན་ཆེན་མོ་ཤཱ་མིང་ Xia Ming ལགས་ཀྱིས་སྦོ་ཤུན་ Bo Xun སོགས་རྒྱ་ཡིག་གི་དྲྭ་རྒྱ་ཁག་ནང་དབུ་མའི་ལམ་ལ་རྒྱབ་སྐྱོར་གྱི་གསལ་བསྒྲགས་བྱུང་རིམ། ཞེས་པའི་གནས་ཚུལ་ཞིག་སྤེལ་ཡོད་པ་དེ་ཉིད་ཨ་རི་སྐུ་ཚབ་དོན་གཅོད་ཁང་གི་རྒྱ་རིགས་འབྲེལ་མཐུད་པ་ཀུན་དགའ་བཀྲ་ཤིས་ལགས་ཀྱིས་བོད་ཡིག་ཏུ་ཕབ་བསྒྱུར་ཞུས་འདུག དབུ་མའི་ལམ་ལ་རྒྱབ་སྐྱོར་གྱི་གསལ་བསྒྲགས་ཀྱི་བྱུང་རིམ། ༄༅། །རྒྱ་གར་དུ་ཡོད་པའི་དབུ་མའི་ལམ་གྱི་མི་མང་ལས་འགུལ་ཚོགས་པ་དང་།… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༥ ཚེས་ ༡༧ རེས་གཟའ་ཕུར་བུ། ཨེ་ཤེ་ཡ་རང་དབང་རླུང་འཕྲིན་ཁང་གིས་གནས་ཚུལ་སྤེལ་གསལ་ལྟར་ན། གྷེབ(Gap)གྱོན་ཆས་བཟོ་གྲྭས་རྒྱ་ནག་གི་ས་ཁྲར་རྒྱ་ནག་གི་ཁོངས་སུ་གཏོགས་པའི་མངའ་ཁུལ་ཁག་ཚང་མ་འདུས་མེད་པར་དགོངས་དག་ཞུས་ཡོད་འདུག དེ་ཡང་ཉེ་སྔོན་རྒྱ་ནག་གི་དྲ་དམངས་ཀྱིས་ཨ་རིའི་གྷེབ་(Gap)གྱོན་ཆས་བཟོ་ལས་ཁང་གིས་རྒྱ་ནག་གི་ས་ཁྲའི་རི་མོ་ཞིག་བཏོན་པའི་ནང་དུ། ཐེ་ཝན་དང་བོད་ཀྱི་ལྷོ་ཕྱོགས། ལྷོ་རྒྱ་ནག་རྒྱ་མཚོ་སོགས་རྒྱ་ནག་གི་མངའ་ཁོངས་སུ་འདུས་པའི་ས་ཁུལ་སྐོར་ཞིག་འདུས་མེད་ཚུལ་བརྗོད་ཡོད་འདུག་ལ། སྤྱི་ཚེས་བཅོ་ལྔའི་ཉིན་རྒྱ་ནག་གི་གཞུང་འབྲེལ་དྲ་རྒྱའི་སྟེང་དུ་གནས་ཚུལ་བཀོད་པ་ལྟར་ན། གྷེབ་ཚོང་ལས་སྡེ་ཁག་གིས་རྒྱ་ནག་གི་མངའ་ཁོངས་ཀྱི་བདག་དབང་ལ་བརྩི་བཀུར་དང་། ང་ཚོས་ཕྱི་ཕྱོགས་ཀྱི་ཚོང་ར་ཁ་ཤས་སུ་བཀྲམ་པའི་ས་ཁྲར་ནོར་འཁྲུལ་ཤོར་ཡོད་སྟབས་ཚོང་ལས་སྡེ་ཚན་གྱི་ངོས་ནས་དགོངས་དག་ཞུས་པ་མ་ཟད། རྒྱ་ནག་གི་ཚོང་རར་བཀྲམ་པའི་ཚོང་རྫས་ཚང་མ་ཕྱིར་འཐེན་གྱིས་མེད་པར་བཟོ་རྒྱུ་ཡིན་ཚུལ་བཤད་ཡོད་པའི་སྐོར་འགྲེལ་བརྗོད་བྱས་ཡོད་འདུག དེ་སྔོན་ཡང་(Mercedes-Benz)རླངས་འཁོར་བཟོ་གྲྭས་ཀྱང་སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གི་གསུང་དུམ་ཞིག་བེད་སྤྱོད་བྱས་པར་རྒྱ་ནག་གིས་སྐྱོན་བརྗོད་བྱས་པ་བརྒྱུད་ནས་རླངས་འཁོར་བཟོ་ལས་ཁང་དེས་ཚོང་ལས་ཀྱི་ཁེ་ཕན་ཆེད་དུ། ༧གོང་ས་མཆོག་གི་གསུང་དུམ་དེ་ཕྱིར་འཐེན་བྱ་དགོས་བྱུང་ཡོད་འདུག་ལ། ཨ་རིའི་མཁའ་འགྲུལ་ལས་ཁང་སོགས་ལའང་གཅིག་མཚུངས་ཀྱིས་གྱོད་འཛུགས་བྱས་ཡོད་ཅིང་།… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༥ ཚེས་༡༧ རེས་གཟའ་ཕུར་བུ། ཨེ་ཤེ་ཡ་རང་དབང་རླུང་འཕྲིན་ཁང་གིས་གནས་ཚུལ་སྤེལ་གསལ་ལྟར་ན། རྒྱ་ནག་གིས་ལོ་བཅུའི་ཁྲིམས་ཆད་བཏང་བའི་ཟླ་ཤར་ལགས་གློད་གྲོལ་ཐོབ་ནས་ཁོང་གི་ནང་མི་དང་ལྷན་འཛོམས་བྱུང་འདུག དེ་ཡང་ཕྱི་ལོ་༢༠༠༨ ས་བྱི་ཞི་རྒོལ་སྐབས་སུ་བོད་ཀྱི་རྒྱལ་ས་ལྷ་སའི་གྲོང་ཁྱེར་ནང་དུ་རྒྱ་ནག་གཞུང་ལ་ངོ་རྒོལ་རྔམ་སྟོན་ཁྲོམ་སྐོར་གྱི་གཞི་རྒྱ་ཆེ་བའི་ལས་འགུལ་བྱུང་བའི་རྗེས། རྔམ་སྟོན་ནང་དུ་ཞུགས་པའི་ཉེས་མིང་འོག་ ༢༠༠༨ ཟླ་ ༣ ཚེས་ ༡༥ ཉིན་རྫ་ཆུ་ཁ་ནས་ཡིན་པ་ཟླ་ཤར་ལགས་འཛིན་བཟུང་བྱས་ནས། རྒྱལ་ཁབ་ཁ་བྲལ་དང་རྒྱལ་ཚོང་པའི་ལས་ལ་འཇུག་པའི་ཉེས་མིང་བཏགས་ནས་ལོ་ ༡༠… རྒྱས་པ་འདིར་གཟིགས་རོགས་གནང་།
-
ཕྱི་ལོ་༢༠༡༨ ཟླ་ ༥ ཚེས་༡༤ རེས་གཟའ་ཟླ་བ། ༄༅། །བརྒྱུད་ལམ་ཁག་ཏུ་གནས་ཚུལ་ཐོན་གསལ་ལྟར་ན། ཕྱི་ལོ་༢༠༡༨ ཟླ་ ༥ ཚེས་ ༩ ཉིན་བོད་རང་སྐྱོང་ལྗོངས་མི་དམངས་འཐུས་མིའི་ཚོགས་ཆེན་ཟེར་བའི་འཐུས་མི་ཁག་ཅིག་གིས་ཁེ་ན་ཌའི་རྒྱལ་ཡོངས་གྲོས་ཚོགས་ཀྱི་ཕྱི་འབྲེལ་ལས་དོན་ཚོགས་ཆུང་ནང་ཉན་ཞིབ་ཚོགས་འདུ་ཞིག་ཚོགས་འདུག དེ་ཡང་བོད་རང་སྐྱོང་ལྗོངས་མི་དམངས་འཐུས་མིའི་ཚོགས་ཆེན་གྱི་ཚོགས་གཙོ་པདྨ་དབང་འདུས་ལགས་ཀྱིས་ཉན་ཞིབ་སྐབས། བོད་ནི་གནའ་སྔ་མོ་ནས་རྒྱ་ནག་གི་ཆ་ཤས་ཤིག་ཡིན་པ་མ་ཟད། བོད་ལ་ཞི་བའི་བཅིངས་འགྲོལ་བཏང་རྗེས་བོད་ནང་དཔལ་འབྱོར་གྱི་གནས་སྟངས་སྔར་དང་བསྡུར་ན་འཕེལ་རྒྱས་ཆེན་པོ་ཕྱིན་ཡོད་སྐོར་བརྗོད་འདུག སྐབས་དེར་ཁེ་ན་ཌའི་གྲོས་ཚོགས་འོག་མའི་ཕྱི་འབྲེལ་ལས་དོན་ཚོགས་ཆུང་གི་ཚོགས་མི་སྐུ་ཞབས་ Garnett Genius… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༥ ཚེས་ ༤ རེས་གཟའ་པ་སངས། ༄༅། །ཕྱི་ལོ་ ༢༠༡༨ ཟླ་ ༥ ཚེས་ ༣ ཉིན་རྒྱ་གར་རྒྱལ་ཡོངས་གློག་བརྙན་གཟེངས་རྟགས་ཐེངས་ ༦༥ པའི་མཛད་སྒོ་དེ་བཞིན་རྒྱ་གར་གྱི་རྒྱལ་ས་ལྡི་ལིར་ཚོགས་ཡོད་པ་དང་། མཛད་སྒོའི་ཐོག་བོད་རིགས་བསྟན་འཛིན་དཀོན་མཆོག་ཟེར་བ་ཞིག་ལ་གློག་བརྙན་ཆེད་སྒྲིག་རྩེ་ཕུད་ཀྱི་གཟེངས་རྟགས་ཐོབ་འདུག དེ་ཡང་གསར་འགྱུར་བརྒྱུད་ལམ་ཁག་གཅིག་གི་ནང་གནས་ཚུལ་ཐོན་གསལ་ལྟར་ན། བསྟན་འཛིན་དཀོན་མཆོག་ལགས་དང་ཁོང་གི་ཕྱག་རོགས་རྒྱ་གར་བ་མོན་གྷ་… རྒྱས་པ་འདིར་གཟིགས་རོགས་གནང་།
-
ལི་ཐང་དགོན་སྡེ་ཁག་ཏུ་རྒྱ་གར་ནས་ཕེབས་པའི་དགེ་བཤེས་རྣམས་ཕྱིར་ཕུད་དང་མང་ཚོགས་ལ་གསུང་ཆོས་གནང་མི་ཆོག་པ་བཟོས་འདུགཕྱི་ལོ་ ༢༠༡༨ ཟླ་ ༥ ཚེས་ ༤ རེས་གཟའ་པ་སངས། ༄༅། །ནོར་ཝེ་བོད་ཀྱི་རླུང་འཕྲིན་ཁང་གིས་གནས་ཚུལ་སྤེལ་གསལ་ལྟར་ན། ལི་ཐང་དགོན་སྡེ་ཁག་ཏུ་རྒྱ་གར་ནས་ཕེབས་པའི་དགེ་བཤེས་རྣམས་ཕྱིར་ཕུད་དང་མང་ཚོགས་ལ་གསུང་ཆོས་གནང་མི་ཆོག་པ་བཟོས་འདུག བོད་མདོ་ཁམས་ལི་ཐང་ས་ཁུལ་དུ་དུས་རྒྱུན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་༸སྐུ་པར་སྒྲིག་གཤོམ་དང་བཀའ་སློབ་སོགས་ཀྱང་གསན་གཟིགས་གནང་རྒྱུའི་གུ་ཡངས་ཀྱི་རྣམ་པ་ཡོད་ཀྱང་། ཉེ་ཆར་ནས་བཟུང་སྔར་དང་མི་འདྲ་བར་ཆོས་ལུགས་ཀྱི་གནང་སྒོར་དམ་དྲག་ཆེ་རུ་བཏང་ཡོད་པ་དང་། ལི་ཐང་རྫོང་ས་གནས་རྒྱ་ནག་སྲིད་གཞུང་དང་ཐད་ཀར་འབྲེལ་བ་ཡོད་མེད་ལ་མ་ལྟོས་པར་ས་གནས་དཔོན་རིགས་ཁག་ཅིག་གིས་དེ་སྔ་རྒྱ་གར་ནས་ཕེབས་པའི་དགེ་བཤེས་ལྷ་རམས་པ་ཚོས་ལི་ཐང་དགོན་ཆེན་དུ་དགེ་རྒན་གྱི་ཕྱག་ལས་གནང་བཞིན་ཡོད་པ་དེ་དག་གནང་མི་ཆོག་ཞེས་དགོན་པ་ནས་ཕྱིར་ཕུད་བཏང་ཡོད་པ་མ་ཟད། མི་མང་ལ་གསུང་ཆོས་ཀྱང་གནང་མི་ཆོག་པའི་བཙན་བཀའ་བཏང་འདུག དགོན་པ་ནས་དགུན་དུས་སུ་སློབ་གྲྭའི་གུང་གསེང་གི་སྐབས་དང་བསྟུན་སློབ་ཕྲུག་རྣམས་ལ་ཟུར་དུ་བོད་ཀྱི་བརྡ་སྤྲོད་རིག་པ་དང་སྙན་ངག་སོགས་སློབ་ཁྲིད་གནང་བཞིན་ཡོད་པ་དེ་དག་གནང་མི་ཆོག་པ་བཟོས་པ་དང་། ལྷག་དོན་དགོན་པའི་གྲྭ་བཙུན་ཚོས་ཀྱང་སློབ་མི་ཆོག་པའི་བཀག་སྡོམ་བྱས་འདུག དེ་བཞིན་ཤིང་སྣ་འདེབས་འཛུགས་ལ་ཁ་གཡར་ཏེ་རྒྱ་སྒོར་ཁྲི་དགུ་བརྒྱ་ལྷག་སྤྲད་དེ་ཉོས་པའི་ས་གནས་ཡུལ་མིའི་ས་ཆ་མང་པོ་ཞིག་གུན་གསབ་གང་ཡང་མ་སྤྲད་པར་བཙན་འཕྲོག་བྱས་པ་དང་། ལི་ཐང་རྟ་རྒྱུག་འགྲན་བསྡུར་བ་རྣམས་ཀྱང་རྫོང་ཉེན་རྟོག་པས་དོན་མེད་འཛིན་བཟུང་གིས་ཉེས་རྡུང་ཚད་མེད་བཏང་བ་མ་ཟད་རྟ་རྒྱུག་འགྲན་བསྡུར་གནང་མི་ཆོག་པའི་བཀག་སྡོམ་བྱས་འདུག རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༤ ཚེས་ ༡༩ རེས་གཟའ་ཕུར་བུ། ༄༅། །སྤྱི་ཚོགས་དྲ་རྒྱའི་གསར་འགྱུར་བརྒྱུད་ལམ་ཁག་ནས་གནས་ཚུལ་ཐོན་གསལ་ལྟར་ན། དྲ་རྒྱའི་བདེ་འཇགས་བཅའ་ཁྲིམས་དང་འགལ་བའི་ཉེས་མིང་འོག་རྒྱ་ནག་གཞུང་གིས་བོད་མདོ་སྨད་རྨ་ལྷོ་སོག་རྫོང་གཙང་དགོན་དོན་གྲུབ་རབ་བརྟན་གླིང་གི་དགེ་འདུན་པ་གཉིས་འཛིན་བཟུང་བྱས་འདུག དེ་ཡང་གནས་ཚུལ་ཐོན་ཁུངས་ལ་གཞིགས་ན། ཕྱི་ལོ་ ༢༠༡༨ ཟླ་ ༤ ཚེས་ ༡༦ ཉིན་གཙང་དགོན་དོན་གྲུབ་རབ་བརྟན་གླིང་གི་དགེ་འདུན་པ་འོད་ཆུང་རྒྱ་མཚོ་ཞུ་བ་ཞིག་དང་དགེ་འདུན་པ་གཞན་གཅིག་བཅས་རྒྱ་ནག་གཞུང་གིས་འཛིན་བཟུང་བྱས་ཡོད་པ་དང་། ཁོང་རྣམ་པ་གཉིས་རྒྱ་ནག་གཞུང་གིས་འཛིན་བཟུང་བྱེད་དགོས་དོན་ནི།… རྒྱས་པ་འདིར་གཟིགས་རོགས་གནང་།
-
ཕྱི་ལོ་ ༢༠༡༨ ཟླ་ ༤ ཚེས་ ༡༣ རེས་གཟའ་པ་སངས། ༄༅། །བརྒྱུད་ལམ་ཁག་གཅིག་གི་ནང་གནས་ཚུལ་སྤེལ་གསལ་ལྟར་ན། སུ་ཝེ་ཌན་རྒྱལ་ཁབ་གཞུང་གི་ཁྲིམ་རྩོད་པ་ཞིག་གིས། མི་ཞིག་ལ་རྒྱལ་ཁབ་དེར་གནས་སྡོད་བྱེད་མཁན་བོད་མི་རྣམས་ཀྱི་སྡོད་ཁང་གི་མཐུན་རྐྱེན་དང་། ནང་མིའི་གནས་སྟངས། ཆབ་སྲིད་ཀྱི་ལས་འགུལ་དང་ཚོགས་འདུ་སོགས་ཀྱི་ཐོག་ལ་གནས་ཚུལ་བསྡུ་རུབ་བྱས་ཏེ། རྒྱ་ནག་གི་གསང་བའི་ལས་ཁུངས་ལ་གནས་ཚུལ་མཁོ་སྤྲོད་བྱེད་ཀྱི་ཡོད་པའི་ཉེས་འཛུགས་བྱས་ཡོད་འདུག མི་དེའི་ཁྲིམས་རྩོད་པས་ཁོ་ལ་ལོ་བཞི་བར་གྱི་བཙོན་འཇུག་ཁྲིམས་ཆད་འཕོག་སྲིད་པས། ཁོས་ཉེས་འཛུགས་ཚང་མར་ངོས་ལེན་བྱས་མེད་སྐོར་བརྗོད་ཡོད་འདུག་པ་དང་། སུ་ཝེ་ཌན་དུ་ཡོད་པའི་རྒྱ་ནག་གཞུང་ཚབ་ཁང་གིས་གནད་དོན་དེའི་སྐོར་ལན་འདེབས་གང་ཡང་བྱས་མེད། ཕྱི་ལོ་ ༢༠༡༧… རྒྱས་པ་འདིར་གཟིགས་རོགས་གནང་།